    研究錄

    一　覆樟樹宗雲程函          廿六年五月十二日

    七日函敬悉，鄙一刖著各書，係宗章氏之天心正運，用一二三四五入中立極，分運分坐向。近世名之曰大玄空者，大都用此法，即今沈氏玄空，榮氏二宅實驗，尤氏宅運新案等等，同屬一流，皆發行在鄙者之後，弟為最初發刊之一人，後遇李師，傳以玄空六法，始得玄空心法，始知前著這非真玄空法也。特於庚午二月，登報聲明，今為學術與道德計，特再將辨正全部，詳加詮註，以冀千百年後留理學一線之光耳，非為目前計也。先生謂仍與前法無異者，諒係未加詳參也。講義未頁加印天下無難事，只怕有心人一語，有用意在焉，深知此次之編著，恐研究者不得其門而入，或誤以為仍屬前次之普通作法，故特加勉之，今得之玄空心法，可說與前章氏直解之入中挨排，隻字不同，僕非痴人，欺世欺人，有所不敢，因念學術為公眾共有，道德與人格，非他人所可勉強，自求自得之，此次特再公之同好者，良有以也。供之在我，求之在人，謂予不信，姑觀其後，求之則不遠千里而來，卻之則送之不受，萬事如此，何況學術，僕之苦口婆心，非藉此沽名釣譽也明矣，尚望。明以察之，循序研求，第一次講義中可以推敲者，實屬不少，非泛論也。示知同好，用敢披膽直陳，餘不多贅。

      二　覆和橋具芾棠函        廿六年五月十二日

      惠函敬悉，前印天星圖三幅，因急於應用，未加詳參，本照有圖說，以事繁迄未成印，所應用者，正宗謝一園候星法，非世所通行之造命一類，本擬研究推步，無師指導，實一憾事，備書多多，終難得其門徑，近年更無暇及此矣。先生於此，已有深造，能時賜指導，不勝感之，玄空之用法，實屬不勝枚舉，先生云入中有入中之排法，左右有左右之挨法，分為體用，恐與僕之用法，尚屬兩門，非一道也。何以知之，來示所稱乾成巳一語，可知矣，有乾戍巳，當然有子未卯等等，僕不以此說為然，奧語工句，實已二十四山全備矣，辱荷謬贊，愧不敢當，賜以鴻詞，更為慚愧，可否將乾戍已等作法，略示一二，蘇之沈氏玄空學，對此亦已詳列之，是否即此一類，抑或另一挨法，玄空真旨，體非以天地數分，用非以入中論也。

        附吳來詞

縱為安親志未成，常將心緒懸胸襟。

天涯忽遇知音客，好把堪輿仔細評。

    三　覆武昌涂敬稱函          廿六年五月十一一日

    惠函敬悉，研究之難，正彼此相似，自家君研究始，費盡多少心思，十九而從楊師，得受章氏一派之一二三四天挨排之法，即認為大玄空矣，癸亥甲子乙丑，連出路透實驗新解三集，皆本此旨，閱者咸以為真傳矣，無亦不知其詳，抱公開之旨以濟世，不知尚非正宗也。今為學術道德計，特再參註辨正，以冀千百年後留一線之光耳。先生來函稱已得玄空大卦各法，未知屬何一種，是否即如今運之以四綠入中順飛九宮為運盤，再看所立山向之宮是何數，即以何數人中，分順分逆，飛佈九宮。即謂之玄空挨星也。此法即僕前著各書，公開章氏之一派也。今所編箸之玄空大法，與此隻字不同，均從原理推敲，體用分明，素籥具在，今著常識中，已略露一斑，惟皆通常之論也。

    四 覆安徽全神墩章邵離函       廿六年五月十三日

    惠函敬悉，辨正一書，為研究地學之圭臬，此次重行編著者，為前誤於章氏一派之一二三四五也。民十二三四年，連出大玄空路透實驗辨正新解三集，閱者咸以為真詮矣，用法全數公開，易於入門，非若今次之本義，重在原理，難於探討也。發行十餘年，三千部已將售罄。先生素喜研求，或亦見到，此次僕重行編註，出爾反爾，原為學術與道德計耳，值茲潮流，研究理學者之少，年不如年，老者退休，青年者專究科學，已非十年前之比矣，斯道之湮沒，乃時勢所趨，暫也非永久也。研究者不求其濫，但求能精，泛泛者寧負缺收，今擬選定二十名，作全年之研究，將來同志中有深造者，其通訊地址，自當彼此通音，互為切磋，圓滿後，將講義裝訂成冊，各贈一部，以作紀念。

    五　覆貴溪程麟函            廿六年五月十三日

    惠函敬悉，講義第一期，諒已到達，閱之能否明瞭，地理辨正一書，為研究地理之鼻祖，為地學之正宗，惟原理深奧，閱者大都不解，或偏於俗說，各是其是非，不欲研究則已，欲研究哲理之正宗，捨從青囊天玉諸經不為功，鄙人有鑒於此，特為詳加編註，以公同好。先生來函所稱以無人指導為憾，瞎子摸天窗，誠屬難事，未知曾閱何書，理氣除辨正外，無書可讀，形勢之書，部部可讀，非若理氣之有天差地遠也。地理本孝道之一，我國已有數千年之歷史，祕旨向不公開，因之聚訟千年，莫衷一是，莫怪世之闢為迷信也。今者科學昌明，外患日迫，急則當先，緩則當後，恐此道更無人問津矣，非地理之無理，乃時勢所趨也。先生有志研求，循序漸進，有恆心自有進步，以之安親，以之濟世，均無不可，以之謀食，則絕對不可也。一般江湖，到處欺人，則更在不齒之律矣。

    六　覆四川江津袁蘅生函        廿六年五月十三日

    闊別數年，欣於昨日接談  大札，藉悉先生對玄空學已得深造，殊深欽仰，所稱全豹，是否另為一門，抑或十年前在滬所研究者，不知其詳，便請示知一二，此次講義中論列各點，未知與先生近得之法，有無異同，僕碌碌如恆，常年以水山為事，乙亥赴粵半載，為李容程三姓營葬，去年為滬紳穆姓。壽地，近則並無遠行，為民生計，本年三月，條陳實業部，籲請組識中華全國土地生產促進委員會，批示留備參考，又批准予備案，並得馮副委覆函嘉許，去年冬天出刊送民生叢書一冊，書名是打開一條生路，閱者稱頌，近則開始編註地理辨正玄空述義全部，繼續招人研究，乃緣於昔年該於章氏之學，繼起者彌漫全國，且咸以為除章氏外別無真詮矣，今為學術道德計，因之不辭勞頓，重加編註，然恐識者寥寥，對此古學，不免湮沒，登報後列名研究者，只十餘人而已，印刷浩繁，能否完成，殊無把握，盡我心力而為之，哲理之傳，本不求其多，多則濫而反不能傳，承介紹龔楊兩縣長，講義已各寄一份，尚望善為說項，惟素有研究者，方能入目，初學者恐亦難解也。

    七　覆湖北黃陂袁慕顏函        廿六年五月十三日

    數載闊別，欣接大札，藉悉種切，近年國事多艱，為先生者，正不知幾許人，吉人自有天相，善因自有善果，弟素抱此支，近年尚稱粗安，不求富貴，不求祿利，本我素志，常於山水間度我生涯，丙子起十餘年中，國事多端，國運初展，雖陽春大地，佈滿乾坤，而風霜冰雪，有所不免，自此社會漸入佳境，國富民強，執世界之牛耳者，惟我華冑者耳，姑誌之以觀其後，僕研究有素，初誤於天心正運抱公開以濟世，今知尚非正宗也。為學術道德計，特再公之於世，以傳世之有道者，惟值此新學昌明，古學不免為之落後，而於此道為最，湮沒可虞，挽救莫術，惟有賴於我同志中之明達者，有以切磋之耳。

    八　覆陝西大荔王止明參議函      廿六年五月十四日

    十日函敬悉，所述楊公疑撼龍經，張發微玉髓經各書，的為巒頭正宗，於此可知先生研究之深且切矣，以蓋房為喻，尤為切當，巒頭以龍穴砂水為本，簡言之，即有情與無情而已，千言萬語，不外乎陰中取陽，陽中取陰，向我背我之分，無太過與不及之分耳，其他種種，如五星九星等說，無不過略示端倪耳，總之又不外乎足力與目力，語云千學不如一見，有其龍，自有其穴，砂水之向背，更易察識耳，先得其體，而後辨其用，知體之貴賤，而後分其合於何時，大以成大，小以成小者，體之關鍵也。某時吉，某時凶者，用之橐籥也。二者萬不可分離，理氣全重學理，本似無用之物，更又為最難研究徹底之一事，又為歷古最不公開之祕旨，實有至理在焉，天理人情合而言之，乃可以談地理。人人求福地，不重天理人情，何來如許福地，設祕旨早經公開矣，福地與凶地，人人得而知之，可知今世徒有福人，而無福地可覓矣，此所以歷來不公開也。於學理言，固屬不然，於人事道德言，則當如是也。偽法愈多，安親愈易，陰地亦愈可求，理勢然也。語云天地無私，若福地而為惡人得之，當然亦發，然與天理有悖，此歷來地理理氣不公開之大旨也。一則由於原理深奧，古人明明已說破矣，後人猶以為藏巧未露也。觀乎辨正所載，實屬不少，如山管山，水管水，山上龍神不下水，水裡龍神不上山各語，明明說出不上山不下水，後人偏以為能上山，能下水，諸如此類，不勝枚舉，莫怪令人之如入五里霧中也。蔣註辨正，不可謂非披肝露膽言之，其句語活潑者，乃原理如此，不得不然也。其曰得訣著自明之者，不過師訓口口相傳，地理之一竅耳，一竅即在於先後天之玄空六法，青囊三卷其綱也。青囊序奧語于玉寶照諸經其目也。鄙註各卷中，分段詳解，六法具備，初觀之，似玄之又玄，細察之，實已條分例晰矣，蓋房從奠基始，玄空從八卦始，先天之坤，後天之坎，萬物土中生，坤順也。故體卦始於坤，數始於一，而終於九，故用卦始於坎一，餘可類推，請詳察之可也。

    九  覆常德王仁貴函          廿六年五月十五日

    惠函敬悉，匯洋四元無誤，知講義等已收到，諒係實幹繁忙，未加研究，此次作法，可說與前著路透等書隻字不同，細察之自能明瞭，參加與否聽便，簡章不日寄奉。先生仍以前法為問，今姑答之，三運之子午兼癸丁，在三運用離門為旺氣，時至四運，。看時已在甲子年為之退氣，放雖不利，尚未至極衰時，猶可取用從前與目下雖屬兩法，均如此推論，其所以發病多年者，不用離門之旺氣所致也。震門為三運最不合之宮，震為長男，又屬老父，故不利，前法謂之九六相剋，老父不利，且戊辰生命宮屬大白，謂之火燒天，乃前後法之偶合耳，非天心正運之驗也。又壬山丙向，以開兌門論者，以天心正運論則如此，以今法推之則否也。在三運用兌門必大發，庚午年起，則大不利矣，其凶非系乎老父，不利於陰人居多，前後用法之不同有如此，貧富得失，確係乎時之一字，合時則吉，失時則凶，然理氣雖如此論，究須與形勢相合而言之，形勢既得，然後可論理氣，鄙著各書少論巒頭者，以巒頭重目力也。況歷來公開，無庸後人諄諄矣，並非偏重理氣，不用巒頭，閱者往往誤認，今稱貴有有同時同壙，吉凶各殊者，理氣雖同，脈氣未必無偏也。諒係山龍，非平洋地也。山地一線，平洋一片，不特如此，即各人所居之陽宅，亦不無研究之處，地有孟仲季分房之別者，重在巒頭也。理氣上雖亦有出入，務必六法全明，方可預知，此非三言兩語可以了事，今世談地理者，其弊大都在於以先入為主，不肯從原理上推求，派別之多，殊無補偏之法。且潮流所趨，理學之研求，更屬寥寥矣。先生以為然否。

    十　覆南京張委員蔚彬先生函      廿六年五月十五日

    惠函敬悉，鄙著三集，皆章氏辨正直解一派，與今次編註，意義完全不同，今世所最通行而又知之最多者，惟此一類，十年前亦以為不二法門矣，以濟世心熱，特為刊行，詛意弄巧反成拙，欲濟世而反以誤世，今為學術與道德計，特再表而出之，以貢同好，所稱張心言六十四卦，與蔣註完全不同，章氏以洛書九數論，張氏以方圓圖言，均稱玄空挨星，鄙意挨非掌上之挨排，乃氣運之流轉，乃抽爻換象之次序，先天為體，後天為用，合而論之，一動一靜，兩兩相配，此理氣之體用也。若形勢之動靜，山水相對，雌雄配合，氣感而應，乃生禍福，此地理作法之大旨也。先有其體，而後可言用，體則全憑足力，用則在乎得傳，先生以為然否，今世有偏於形勢或理氣者皆非也。體之關鍵在乎合情，用之橐籥在乎合時，合情合時，即為福地，局大則大發，局小則小發，理勢然也。京方喜此道者，為軍需祕書袁守了，地方法院王仲文，教育界顧惕生諸先生，皆常時通訊，便中可一商榷之。

    十一　覆和橋吳芾棠函         廿六年五月十六日

    惠函敬悉，函稱秉性剛直，正彼此相若，智愚各有得失，萬事皆然，何況哲理，僕亦素抱此旨，故凡各處來信，以知之為知，不知為不知，有問必答，今翻重註辨正者，實出於不得已而為之，是真是非，以待後之明達者，僕庚寅生，二老古稀，尚稱健全，一門十餘口，淡茶粗飯，尚可自給。先生為老前輩，豈有嫌其嚕囌之理，切磋琢磨，求之不得也。

    十二  覆江西拖船埠熊震寰函      廿六年五月十八日

    惠函及郵票四元五角無誤，研究此道者，大都年事稍長，在父兄地位，為安親計耳。先生年力正壯，其志可嘉，古人云，得訣太易云云，此語實與年事不無關係，因地理與天理人情，三者一貫，萬不可偏於一面，為己為人，須度德而行之，濫則恐受天譴，故先賢祕而不宣，非有德者，絕口不談，世稱陰陽朦瞳者是也。今次所著，為前著宗章之非，為千百年學術計，特再表而出之，或是或非，聽之來日且，先生為必欲參加研究，須以古訓為戒，一以種德，一以濟世，至人情上義務權利，亦必聽之自然，不可勉強，鄙意如此，統析詳示為何，祕而不宣，與事事公開，各有利弊，蔣氏註辨正，宣也非祕也。玄妙如此，不得不然，劉氏小補繼其後，力闢諸家之非，亦宣也非祕也。玄妙如此，亦不得不然也。今茲相同，殊非筆墨可盡道也。世自蔣公而後，附蔣說而各立門戶者，亦非當時蔣氏所可預料，今而後何莫不然，還在研究者以真理求之可也。

    十三　覆南京王鈞平函         廿六年五月十八日

    十五日函敬悉，此次研究，無論如何，盡我心力而完成之，為將來計也。參加者，年一局人居多，大半皆從前舊交，新來者，如陝西大荔甘七路總指揮部王止明參議，南京拓塘周石安先生，姜堰王休人先生等，皆有研究，又南京建設委員張其煦蔚先生，亦曾通函，先天乾兌離震，及巽坎艮坤各為一片者，系指收水而言，非以陰陽卦言，後天乾坎艮震為一片，巽離坤兌為一片者，以陰陽卦理言亦通，以收山言亦通，所以如此云云，洛書一二三四為一片，六七八九為一片，的係指生成二數言，尊意確是，地理取用作法，與易略有變通處，諒將來為此類者必多。先生深究易理，以後請隨時指出，以作參考，不勝歡迎。

    十四　覆安徽會一宜城梅小范函      廿六年五月十九日

    十五日函敬悉，安親常識，不久即當寄奉。先生研究有素，可謂近代之明眼人，歷舉三元各法，殊深欽仰，即舉評高氏葬學內理氣一端，可謂剴切之至矣。蔣公所釋註，非泛泛者，青囊天玉諸經，既是偽造，何以編入四庫書中，列為經典，蔣氏姑置不論，採入四庫者，究係何人，豈高氏學識尚超乎楊蔣之上，而前賢之所不如也。可晒亦復可嘆，天下豈無明眼人，江湖欺世，何詫之有，該書有孔姓友人

攜來看過，三月初，有十年前鄰居，偕同高氏來寓敘談一次者，滿口高唱公開，即以青囊各點質之，愕然不能答，殊為詑異，置之一笑，即以忠言告之，研究地學者當以研究青囊始，高氏頷之，約談一小時而去，迄成未遇，學術之書，欺人於一時研究青囊始則可，欺愚昧則可，欺稍有經驗者，則萬萬不可也。高氏重用納甲，玄空學乃門外人也。站門外而談門內之是非，誠痴人之說夢矣。先生以為然否，學術中最易欺人，而人最易受蒙蔽者，莫如地理之理氣，識者少而肯研究者更少也。更知僕之諄諄評判若此者，非為人之問題也。為學術與道德也。能苦僕之自摘其非，恐世間無此人，個人之榮辱為小，公眾之學術為大，千百年後，自有明眼人在，今且不談，金氏玄空，聞亦宗章氏一派，聞其名未見其書，何處可購，或請郵寄，以廣眼界，甚感，鄙謂地學無公論，江湖氣煞人，莫怪世之闢為迷信也。

        　附試題五則

（1）地理之上天尊地卑，陽奇陰耦，如何作法，如何取捨，如何為之陰陽相  配。

（2）本節何以處處分為兩片，試分條答之。

（3）先天一二三四為一片，五六七八為一片，後天乾坎艮震為一片，巽離坤兌為一片，其作法何在。

（4）為何謂之八體，為何謂之宏佈，為何謂之分施。

（5）為謂三大卦，試伸其義。

    十五　覆無錫王耀千函         廿六年五月廿一日

    二十日函敬悉，所詢各節，地理辨正上應有盡有，所以為地理之正宗也。起星之起。下卦之下，并非若舊法之用某數某星某卦置於掌心即謂之起，即謂之下也口世人誤會，處處不脫掌上，不知掌有掌之用法，如大金龍然，起下另有起下之作法，此次拋磚引玉，事出無奈，同志求其少，不求其多者此也。

    十六　覆姜堰王休人函          廿六年六月八日

    卅一日函奉悉，因事赴蘇，未能即覆，玄空六法，與天心正運，其用法可說隻字不同。先生已能心會，誠為難得，若一般普通者，猶以為與前著毫無分辨也云云，弟置之一笑，供之在我，求之在人，欲求人人貫徹，本亦難能之事，欺人不可，欺己則更不可，既是前後同類，何必多此一舉，天地間恐無此呆人也。先生以前法揣測答之，亦一研究辦法，茲將各點列左。

（1）青囊上卷謂之化始，乃無形之氣，地理家曰陰陽，乃氣耳，曰雌雄，乃象耳，天地之氣，陰陽相配，天地之形，雌雄相對，出於自然，故地理上之形勢理氣，山水高低，遠近大小，處處取其用配，形既相配，則氣自相交，乃自然之理也。

（2）（3）所答各點，理通而與玄空六法不同，上元一二三四為一片，下元六七八九為一片，乃流行之兩片也。先天一二三四為一片，五六七八為一片，後于乾坎艮震為一片，巽離坤兌為一片者，內含辰戍丑未為天地四方之氣，每方九十度，所謂一象限是也。所以經云辰戍丑未叩金龍，動得永不窮者，明明指出辰戍丑未為天地四方之界也。餘意姑且不談，所以處處不脫兩片，亦天尊地卑，陰陽相配之意。

（4）一陰一陽相交而成八卦，而生六子，宏佈於二十四山者，八卦也。分施於上下兩元老，父母子息也。本經為綱，古今姑以綱笞之，循序研求，其理自得。

（5）三大卦簡稱一四七，並無二五八及三六九，乾坤一卦，老而退休，故八卦只有三卦，經云二十四龍管三卦即是，惟山水相配，元運作法，有千頭萬緒耳。安親常識，本名地理常識，因潮流關係，改稱安親二字，內容皆玄空上之大綱，此次通訊研究中，對此玄空心法有門徑老，寥寥無幾，所以研究手續，為之更繁耳。

    十七　覆陝西大荔王止明函        廿六年六月九日

    六月一日函奉悉，答題五項，頗合原理，第一答更為合理，足見心得。

（2）兩片之理無窮，尊答甚是。

（3）本題與第二節相似，不過作法之分辨耳，先天以丑末為界，後天以辰戍為界，故辰戍丑未叩金龍，為天地四方之氣，每限九十度，所以春秋二分，冬夏二至，氣候不同者為此，乾坤艮震，乾統三男也。巽離坤兌，坤統三女也。上元宜山，下元宜水，上元宜水，下元宜山，一山一水，兩兩相配者此也。故上元宜乾坎艮震之山，下元直巽離坤兌之山，此統而言之也。用水則反是，經云，觀水則不必更觀其山，觀山則不必更觀其水者亦此也。故蔣公對山與水相對一語，謂之石破天驚也。

（4）答八體以八卦言甚是，宏佈分施以六十四卦言，以易理言則近似，以青囊言則否，子母公孫者，天地雷風水火山澤也。此宏佈分施之大綱也。本經為綱，故以綱答之可也。

（5）三大卦答案不符，三大卦者，子母公孫之意，尊意尚是，惟乾坤老而退休，所以八卦只有三卦，簡言之曰一四七不通，世有一四七矣，而復加以二五八及三六九者謬矣，若近世各著宗章用天心正運之處處有三卦者均謬矣。

    先生有志研究，循序而進，自有頭緒，傳心從經典用工夫，傳眼從腳步用工夫，能如是，則二者全美矣。

    十八　覆景寧外合具乘、之函       廿六年六月二十日

    初五日函及講義費一元收到，辱荐謬贊，至深慚愧，此次重行編著，因前誤於章氏一派也。如沈尤等友，皆民十二二年最初通訊研究之一，經發刊後彌漫全國，僕實為萬罪，為學術與道德計，不得不大聲疾呼，留千百年後一線之光耳，否則玄空古學為我所盡，知之而不言，其罪更重，非為他也。著書立說，本各自由，非道人之短語已之長也。此中原理，不辨自明。先生論列各點甚是，理氣不能離巒頭，以往少談者，以巒頭各書，早經公開，毋庸吾人贅述，只須腳下工夫，多跑多看，何為主，何為客，何為背，何為面，龍砂既辨，再看穴情，貴賤美惡，乃出於天然，非人力可以左右之也。括而言之，合情兩字無餘蘊矣，理氣則合時二字盡之美，行此道者，能以足目心三到盡之，可無憾矣，世之談巒頭者多，談理氣者少何也。巒頭可不必從師，理氣則真偽莫辨，非得真傳不能，巒頭雖難，多兒便知，理氣則非從正本八首不為功，捨辨正各經典本文上用功夫，不能徹底，所以世有不得真傳而研究二十年不明者，玄理奧竅，非儒學之比，至於陽宅內外六事用法，前著亦已論列，惟作法不同，陰陽一理，玩五歌陽宅篇可知矣，世之另立看法者謬矣，天星選吉，為剋擇之最精最密，應用當然有連帶關係，然應用太繁，將來喜於研究，不妨提及一二，然對於吉凶，恐未必如形氣之關係為重大也。

      十九  覆太倉師樓市錢漢平函      廿六年六月二十日

      九日函奉悉，因遷居碌碌，未能即覆，朔婁先生手示，敬聆一是，此事盡可緩辨，不必急之，將來終有機會。乞代轉知，恕不另載，所答五問題，均稱合理，足證心得，上元取乾坎艮震之山，下元取水，上元取巽離坤兌之水，下元取山，此謂兩片之大意，重卦不重數，先天一二三四為一片，五六七八為一片，重數不重卦，一先一後，一體一用，互相為用，分則為兩片，合則為一片也。辰戌丑未為天地四方之界，亦寓於此，數始於一，而終於九，故運始於坤，而終於乾，坤統三女屬上元，乾統三男屬下元，陽爻管九年，故乾卦三爻管二十七年，陰爻管六年，故坤卦三爻管十八年，今為四運，兌卦兩陽一陰，故管二十四年，其餘類推。

      二十　覆姜堰王休人函         廿六年六月二十日

      九日函奉悉，因遷居碌碌，案頭高積，致末即覆歉甚，此次答案，條條是路，足證研究心得，自此由淺入深，自有進取之路，玄空三大卦，即雷風水火山澤是也。簡稱一四七，三大卦已完全，乾坤一卦，老而退休，所以云八卦祗有三卦，亦即江東江西南北也。江東者雷風也。江西者山澤也。江南北老水火也。為現在四運，體卦屬兌，管二十四年，用卦屬巽，為本運之大父母，又為挨星之正神，取用之法，宜山不宜水，又非以後天之東南方為巽，乃玄空中抽爻換象之巽卦也。流行之氣，雖以後天為言，山水配用，須由先天體卦中挨排而來，即蔣公所謂先天為體，後天為用也。分施者，即各掌權衡之義，體不離用，用不離體，此體非形家之所謂體，乃法家無形可見之體也。奧語云雌與雄，交會合玄空，雄與雌，玄空卦內推，此可以知有形與無形之體用矣，兩兩相合，乃成吉凶。小補乃書名滬埠可購價約一元，甚善。

    二十一　覆啟東陳漢才函        廿六年六月廿一日

    八日函及宅圖收悉，近因遷居碌碌，未及即覆，僕年事稍長，目力不足，紅色紙難看，以後請寫普通紙為好，查丑末兼癸丁，出卦向最難做，祕旨云丁近傷官，亦指此出卦而言，未水在上元一運為最不合，不免多耗。尊稱有高堤遮攔，溝渠相隔，形勢尚為合情，其餘隔河偏傍之小岸等等，概可不理，向首江水浩大，因其形橫闊非來去水口之比，關係較輕，今運寅字上忌見水光，餘如丁字上，亦以不見為合，陽宅門路氣口，忌離艮兌乾四宮，為今運宜靜不宜動之宮，此說雖淺，別具深意，宜動者巽坎震坤四宮，為何取裁作用之法，以立極為主，前著路透實驗中，已分別論列，用法雖與今不同，論立極及隨間論間等等則仍然也。此宅如何取裁之處請鈞裁奪辨理，至通利年月取用之可也。敬叩

    二十二  覆大荔王止明參議函      廿六年六月廿一日

    十七日函奉悉，附論五點，原理透徹，殊可欽仰，至誠用心若先生者，參加研究十餘人中，當推巨擘，有文學不奇，道高德重，實為難能可貴，痴長四年，初本側身教青，民八來滬，入中國電報總局，任江蘇電政監督及局長往來公報之職，荏苒六年，繼入新聞報任編輯部事宜三年，復任北京交通部駐滬電料管理局職一年，民十五任安徽全省捲煙特稅局職亦一年，迄今十餘年，奔走南北，恆以山水為樂，非知己者概不酬應，地學是幼年承家君之命，為安先祖父起，從師研求，蒞滬後，因公務尚有暇咎，妥將先師所祕者，公之於世，刊印數集，皆本此旨，詛再近十年，自從李師得傳後，始知初學之章氏一派，尚非正宗，故特重行編著，家君屢屢誥誡，不許再著書，事出兩難，違命即為不孝，知之而不談，於理學上罪孽更深，再四籌維，揆輕度重，個人為輕，社會為重，爰不避艱難，表而出之，以公同好，擇人而授，亦一辦法，簡章第五條規定，乃為此耳，供之在我，求之在人，非一例而言也。能悟澈與否，還在各人之學力耳，若先生者，可謂得其人矣，雖云人之患，在好為人師，然此道當別論，古人雖祕，千百年來，尚綿三線者，非著書或擇人而授，曷克臻此，才疏學淺，窮極無聊，仕途非我份，工商又不諳，行屍走肉，愧而心無地，所幸堂上古稀，尚稱隻鑠，膝下盈前，可紹箕裘，雖窮鑽古紙，亦樂事也。仗為知心，再吐肺腑，第二三期講義中，六法具備，務必分段研究，缺一不能，為將來進取之基礎，青囊上中下三卷，世皆漠視之，不知其為研究之綱領也。

    二十三　覆盧江馮竹莊函         廿六年七月四日

    廿九日函敬悉。因赴浙江察看中央造紙廠基事。致未即覆歉甚。鄙著實驗。記得曾寄奉一部。收到後乞即示覆為盼。緊與地理。皆為孝道。如內經等等亦看過。然徒知其理。無法下手。正與先生所指地理之難，彼此相同。語所謂會者不難。難者不會。專長而已。前著各書。用法皆公開。因與今編原理各殊。如蒙賜閱。一俟得覆後。當照寄奉。至於先傳口訣一事。簡章第五條所載。即為此也。師訓所係。無可如何。惟恐得訣太易反為不美。古師教人往往如此。非有意為難。事勢不得不然。祈乞宥鑒。

    二十四　覆景寧外舍具乘之函       廿六年七月五日

    甘六日函奉悉。因赴浙察看造紙廠基事。延末即覆。巒頭合情。全在看得多。覆人發地。即可瞭然。雖難而知易。理氣則否。全憑薪傳。以其門類繁多。易入岐途也。形勢須看各種圖說。如啖蔗錄。人子須知各圖。理氣則以辨正本文為正宗。欲研究之。元妙深奧。敝社研究無定期者。即為此也。先生所詢各點。簡略作覆之。

（1）天尊地卑，係以陰陽之最大者說起。上卷化始，係從無形說起。為研究地學之綱領。為能循序研求。自可瞭然。

（2）金龍二字。形氣並論。故有有形無形之分。總之活潑生動之氣皆是。

（3）石破天驚。係形容詞極言其已。經云看雌雄之旨。謂天下諸書對不同者。非從書本上用工夫。亦明白曉暢矣。

    二十五　覆武昌張深菴函         廿六年七月五日

    廿四日函奉悉，因事赴浙末及即覆，按挨星只有坤壬二八句，子未卯之八句，係後人不明原理仿坤壬二語添出，實與祕旨不符，前圖二十四龍管三卦，的係挨星，所謂玄空者，僅指先天八卦之宏佈分施是矣，都天之子午卯酉四山龍，坐向乾坤艮巽宮者，以子午卯西及乾坤艮巽之四正四隅中，皆有三卦在焉，即辰戌丑未，甲庚壬丙，乙辛丁癸，寅申巳亥中，亦莫不有三卦也。

    二十六　覆無錫王耀千函         廿六年七月六日

    二十四日函奉悉，因事赴蘇，來函未能即覆，歉甚。先生用心處，加人一等，可欽之至，泛論五笞案，尤為詳晰，刊物校對頗不易，且此非他人可以助理，忙中之錯，因以致此，凡註解經典，與作文相似，有從題外或從遠處說至本文者，在在皆是，中五立極一段，以金龍置於後段者，以無形之金龍，由洛書而分，故先註背一面九，而後及於金龍也。或先說金龍，而及於洛書者亦可。尊意亦不錯，第二次講義，昨已補奉，八卦只有三卦，故三為萬物之元關，故三卦為不傳之祕，世以二五八，三六九，誤列一四七三卦者，謬之極矣，猶坤壬乙之八句，誤添子未卯之八句是也。參加者今仍不過十六名，潮流所繫，乃意中事也。

    二十七　覆姜堰王休人函         廿六年七月六日

    上月甘一日，甘八日兩函。均已奉悉。因事赴浙。各處來函。延末即覆。先生對玄空心法已略具門徑。循序研求。自可瞭然。至先天之體。即先天卦位。後天之用，即後天卦位。為上元一白運。流行之氣屬坎卦。體卦屬坤。管十八年。今之四運。流行之氣屬巽。體卦則屬兌。管二十四年。故庚午年為四運第一年。乃水運也。宏佈分施之旨。日後自明。且已略露一斑矣。

（1）上元一二三四。下元六七八九。為流行之兩片。以之並寫。或分作兩層。則一對六。二對七。三對八。四對九。經曰一六共宗。二七同道等云者此也。一運為旺。則六運亦旺。吉則同吉。凶則同凶。如上元之子午癸丁。向水立穴。當一運時。丁則大旺。至六運則又發矣。餘可類推。

（2）先天一二三四為一片。五六七八為一片者。丑未為界也。故太陽丑未為冬夏二至。後天乾坎艮震為一片。巽離坤兌為一片者。戌辰為界也。故太陽躔戌辰為春秋二分。先天以數分。後天以卦定。故上元一二三四運。取乾坎艮震之山。取巽離坤兌之水。下元六七八九運。取巽離坤兌之山。取乾坎艮震之水。此之謂兩片也。惟此中須每運分用。

（3）天地定位。即子母公孫自然之分施。統而言之曰玄空是也。至分施之分施。奧語中自有說明。

（4）（5）陽爻每爻管九年。陽極於九也。陰爻每爻管六年。陰極於六也。上元體 卦坤巽離兌管九十年。下元艮坎震乾管九十年。兩片共一百八十年。

（6）數始於一。流行之氣也。故上元初運屬一白。形成於地。先天之體卦也。故上元一白運。先天坤為地。三爻皆陰。三六得一十八年。老母長女中女少女依次而行。坤統三女為上元九十年。乾統三男。下元類推。

（8）五十為二氣發端之所。是指後天言。二五為二氣發號施令之爻。是指畫卦與變卦一目。

（9）化機者。有形有象也。氣已成形。故此云云。兩宅圓數紙。究日續告。

    二十八　覆大荔正止明函         廿六年七月六日

    廿五日兩函奉悉。因事未能即覆。于心正運之用法。在上下兩元。尚能應驗一二。因其與玄空真註大半暗合也。如上元之朝南局。可發六十餘年。朝西局。亦可發六十年。玄空卦氣如此。非天心正運之驗。下元之朝東向亦然。惟中間四六運之朝東南與朝西北向。則不驗矣。此亦玄空卦氣之關係。如乾巽攀龍格。旺四運二十四年。巽乾旺六運二十一年。他如壬丙甲庚申寅等向。天心正運亦以為旺向者。其吉凶則大不相同矣。故雖同稱玄空。而應驗不同有如此。因事繁。近年記憶力稍弱。天元選擇書。似已寄辦。羅盤衹剩自用大中兩個。茲將中號交郵寄奉。此係乙亥年。在粵時訂製。盤後有數語。盤內數點。為玄空上之要義。日後自明。惟路途遙遠。兼之風雲日亟。能否到達。亦衹聽之而矣。記得小補等書。早已寄奉。何以迄未收到。請稍待之再商。鄙著轉贈李君甚是。如貴友中有喜閱者。儘可再贈。今查徐參謀福宅圖。為壬山丙向兼子午。東西兩院。院門均在坤宮。按祕旨及玄空心法推求。當光緒中未自二三兩運時。當可大發。即前同治甲子一運時亦發。此宅收得上元之氣。今進四運。宅運已變。庚午年起。漸見不利。最好將內外門改在東南角。由巳巽方入宅。住房用靠西一間。第一堵牆上便門。亦改開靠東出入。全收東方之氣。乃能召吉。未知事實上能否辦到。對於北方屋宇。其形式不若南方之慣見。至於坤辰兩宮之水坑。儘可填之。大小河及車路。由右向左。有抱繞之勢。尚稱合情。宅後車路。亦稱合法。語云十年風水輪流轉。誠不誣也。地局之方向雖未動。天時氣運。則已隨時變換矣。故理氣為最有價值。而尤難能可貴者。聚訟千百年。各其是非亦無可如何之事也。

    二十九  覆南昌喻寅山函         廿六年七月六日

    惠函及研究費四元收到，先天八卦乾南坤北，離束坎西，處處相配相對者，乃天地自然之氣，天地人已開已闢已生而後之義，即所謂大玄空是也，千古不動，又名體卦，如今之四運，即屬兌卦，兌上缺，兩陽一陰，陽九陰六，所以四運自庚午年交進至民國四十二年交脫，後天八卦則隨時流動，如上元初運為一白，今則已進四運，以挨星之巽卦為正神，宜安在高山實地，此名用卦，所以稱先天為體，後天為用，天尊地卑，為天地自然之相配相交，故地理作法，處處是兩片，一雌一雄，一山一水，一空一實，一動一靜，皆兩片也。八體即八卦，先有一陰一陽之兩爻，兩爻相交而化生六子，併老父老母而成八卦，此所謂八體也。宏佈者，天地間處處是八體也。所以先天成八卦，後天亦成八卦，東西南北四正四隅，皆八卦也。分施者，子母公孫各自分管也。猶一運過而二運，二運過而三運，而四運六運是也。三大卦，即江東江西江南北之三卦，先天妙合之八卦，即六子為父母，六子為六子之卦，二五媾精，二五妙合，如乾坤相交，一索而成風雷，再索而成水火，三索而成山澤，此乾坤為父母之妙合也。六子類推，其祕旨見奧語首章，將來自可明瞭，玆姑暫緩之。

    三十　覆江西熊震寰函          廿六年七月六日

    接六月廿四日函，藉悉六月十五日一函未經奉函覆，茲查來函計有五月十四日及三十一日兩函，餘無收到，諒為郵局所誤，前著章氏用法，有驗有不驗，如今運之乾巽亥已、庚甲寅申、丁癸午子等，均為旺向，與章法暗合，為乾巽亥巳、庚甲寅申坤艮，章氏謂旺，玄空心法均不可用，其不可點有為此，吾人研究地學，一為安親一為學術，非以此謀食也。語：一德、二運、三、風水，理不敵數，亦為千古名言，按地理形氣推論，一地萬不能累代不替，鄙著常識中，也曾編列，語云：墳多必發，亦一理也。立向以清純為第一，凡騎縫即落空，亦稱雙山雙向，除非寺觀空門，凡修改宅向，再將門檻擺正，牆垣不必改動，請囊三卷，為研究地學之綱領，其條目散見於序、奧、天玉、寶照各經中，循序而進，自可明瞭，恐學者徒其糟粕，不知其有精銳也，語云：其精銳者其退速，古人十年寒窗，同一理也。至其取用之法，各經本文，實已略露一斑，今而後，務從講義中用功夫，不以他書攙雜為是，

（1）辛乙兼西卯山龍，近年不利，係指已過這四年論，以兌乾兩宮有水之故，六運乾水為旺，故主吉，無法修改，恐卯辰巳流年對沖，亦有欠利，

（2）尊宅卯酉甲庚及甲庚卯酉，今運均屬退氣，以甲庚論，須旺於六運，當此之時，別無辦法，只有將門前遮滿，改收坤申之氣為吉，乾宮能有屋宇遮攔為吉，內門收得坎震巽三宮之氣為合，住房以床為太極，賬房以賬桌為大極，太極即安放羅盤之處，視門路動氣，收得生旺即為吉，辛字現有小路，能使其屈折為可，朝東之屋，不開後門，專用朝東門出入，可收震巽之氣，較朝西之宅為利多矣。明乎太極與挨星二作法，即能安排，非難事也。

    三十一　覆陽新李道究函         廿六年七月八日

    一日函及匯徉十三元收到。內有四元作第二個月研究費。其餘購置鄙前著各書。今已如數寄奉。惟今法與前著不同。閱時切莫攙雜。以礙進行。所謂六法者。玄空雌雄挨星城門太歲是也。青囊三卷。逐節說明。諒係第二三期講義尚未收到。今再補寄一份。第四期亦於一日寄奉矣。敝社講義。係隨編隨印。以後按照商章規定辦理。前函要求各點其實辨正全部處處是訣。即青囊三卷。為六法之綱領。大有研究之價值。其餘各經。皆其條目。惟挨星為最寶貴。然已見諸奧語中，將來自有分解。不循序而進。將何以知其原理。語云十年窗下。不求其速但求其精益求精耳。尊以為然否。非之不傳。亦非先生之不可傳。切莫誤會。循序而進。方有滋味。所謂六法者。一部辨正。完全不出此範圍。求學如行路一般。一步豈能達到目的地。世人處處以捷訣騙人。恐學術中無如此易。經文中往往有得訣二字。入其室即能得訣。辨正經典。句句是訣。向以道學為主。不敢欺己。更不敢欺人欺世。第一期講義未後。綴天下無難事兩語。深知參加者不易入門。畏難而棄之。特加勉之意耳。第二期亦綴兩語。非虛設也。前著之章氏一派。閱之較易入門。今註另起爐灶。原理深奧。不得不然耳。

    三十二  覆武昌張深菴函        廿六年七月二十日

    十七日函奉悉，天玉辰戍丑未叩金龍，動得永不窮語，與奧語認金龍，一經一緯義不窮語，須兩兩參考，金龍者，至剛之氣也。有有形與無形之分，先看金龍動不動語，係指有形者而言，此節係指無形者而言之，天氣左旋，地氣右轉，各有至動之氣，金龍者，至動之代名詞也。春夏為溫厚之氣，秋冬為嚴凝之氣，東南西北，即春夏秋冬也。此地氣似左而實右，太陽冬至躔丑，春分躔戍，夏至躔未，秋分躔辰，此天氣似右而實左，一左一右，即一經一緯之義，叩者候也。俟其發動之時而用之，無形之金龍既動，有形之金龍亦動，動靜兩台，自可永久不窮矣，永不窮，即悠久之意，故某山某向，有利於某時令者，即叩之之意也。五運六氣由此推排，六甲由此而佈，太歲即通俗之大歲，吉則助吉，凶則助凶，須與三合方及挨星並論，如今年了丑，須與西巳方同論，均隨玄空挨星之吉凶為吉凶，如庚山為本運之正神，酉年為太歲，丑已年為三合之類即是，餘可類推，吉則反是，城門與穴為最密切之方，關乎目前，其曰訣者，以其關係之近，所以云立宅安墳大吉昌也。世有從掌上挨出，名之曰城門一訣者，失其本意矣。

    三十三  覆姜堰王休人函        廿六年七月廿一日

    十五日函奉悉。茲將所問各點詳答如左。

   （1）中五為主宰之所。每運當然仍有入中。如今之四運。以四、中逆飛。知五黃到巽。故巽宮為今運旺方。以有水為旺水。猶一運以一入中順飛。五黃到離。故以離宮為旺方。以離水為水。即所謂數有數之陰陽也。世俗九數不分陰陽。一律順飛。故今運以乾水為旺。以巽水為煞。玩講義自明白。

（2）金龍之有形無形。指形勢理氣言。尊論確是。惟另有作法。奧語天玉中。將來均有論列。

（3）山與水相對。即形勢之一雌一雄也。有形勢之雌雄而不合理氣之雌雄則仍無用。奧語中有載明。

（4）陰陽雌雄。尊論物：一太極亦是。

（5）太歲即普通之太歲。如今年了丑。與酉巳為三合。如庚水主凶。巳水主吉。所謂言則助吉。凶則助凶。仍依玄空挨星之吉凶為吉凶也。將來自當詳列。

（6）八卦只有一四七三卦。即水火風雷山澤三卦。乾坤一卦。老而退休。故此云云。將來自明。

（7）如坎離之壬子癸丙午丁一卦。子午為水火。壬丙為山澤。癸了為風雷。乾坤退隱於子午之中即是。

（8）上元一二三四運。取乾坎艮震之山云云。均係指後天卦位而言。非玄空中之卦位也。

（9）前函謂庚午年為四運第一年。今年了丑。已交八年。乃水運也。山運另有排法。故此云云。非五行之金木水火土也。山水之水明矣。

（10）陰陽宅不論造作時之年月元運。至今則概作四運論。再十餘年後。則概作六運論。隨氣變遷。五歌云：運過遷移宅氣改是也。與前著各說不同。王姓新建之屋。能在東巷出入更好。

（11）李宅擬將當面靠趙宅之牆拆去。收得巽宮旺氣。最為合法。並由西廟北添築界牆。遮攔午丁之水。亦為合法。該宅至六運時。即可將前屋及廟牆。完全拆去收得午丁之水為更吉。重行上樑一說。實屬無據。可以不必。

（12）子午之福地。改宜辛乙西卯。仍無補。能緩辦更好。此局甚佳。不用可惜。偏之則更不合算。

（13）甲庚卯酉一局。除非厝於近巽水一角之地為合。未知地勢上如何。艮水換成癸水則可辦。否則亦不然。

（14）用玄空心法推排已建陰陽宅。皆以目前之元運論。其建造時之元運。為已過之氣。論其已過之吉凶則可。與目今則無關。如論將來。即以將來之元運論。與今運又無涉。

（15）五黃到中宮及傍宮。忌修理動土。如原有墓宅。添造附葬。均為之修。均忌之。空地未立極。即為之造。則不忌。

（16）太歲到向。即七殺到山。均忌修造。如月建則小焉老也。有年月紫白之吉星加臨。則更可放心。

（17）戊己都天。此等小煞。概可不理。無關得失。附來各圖。另日續告。

    三十四　覆南京王酌平函         廿六年七月廿五日

    惠函奉悉。登報即請照辦。所謂兩片者。即一山一水是也。如上元一運取離水。二運取坤水。三運取兌水。四運取巽水。下元反是。所以云乾坎艮震為一片。東南兩方為溫厚之氣。西北兩方為嚴凝之氣。故未丑為一片。戌辰為溫厚嚴凝之中氣。丑未為成始成終之氣。所以如此云云。八體即八卦。每卦有八卦。即宏佈也。分施即子母公孫挨星之意。所謂二十四龍管三卦也。分佈宏施。均係乎此。三卦簡稱一四七。江東卦卦起於西。凡朝西局可稱之日江東卦。發於上元一二三運。江西卦卦起於東。凡朝東局可稱之曰江西卦。發於下元七八九運。南北卦突然自起。凡朝南朝北局。可稱之曰江南北卦。故南北局為其一卦。發於一二三四六七八九運。經云北斗七星去打劫。亦指南北卦而言。如朝南局一運用事。可直發至八運為止。九運則相乘矣。其曰七星者。即一二三四六七八之七運也。地理上之作法。直達補救。惟其如此。

    三十五  覆湯新李道究函        廿六年七月廿五日

    十八日函奉悉。所稱各節。自當聽便。至於玄空大法。知之者。或亦不乏其人能用之者恐亦寥寥也。先生謂此乃先賢所祕。得其人而授之。古人皆如此。否則早已湮沒。雖愚鈍。亦抱此旨。百折不回。有志竟成。所以天下無難事。只怕用心人。今既招人參加。教之在我。受之在人。茲事皆然。起例用法。講義中原理多端。句句有通訊研究之可能。先生謂雖智過千人。朝夕誦讀。終不能知其奧妙。實指無師自讀一類面言則可。若已入師門。豈有不能登堂之理。自古皆學而知之者。諒先生或為公務繁忙。不暇及此。心有餘而力不逮。的為難事。今查參加者。大都窮賢宿儒。藉此研求古學者居多。年齡亦多數老大口潮流所趨。理所必然也。

    三十六　覆南昌除了凡函         廿六年七月卅日

    貴友店面，卯山酉向兼乙辛，在三運為最當旺之正向，一帆風順，意中事耳，庚午交進四運第一年，反旺為衰，諸事欠利，癸酉甲戍，太歲到向，更不見利，按例盜竊火驚，或主人多病，亦所應有，萬壽宮街直沖對門樓房論，大門在乾宮，為今運之煞方，乃屬不合，未知靠櫃之沿街大門是否統開，抑或山牆，請即示知若是山牆，還以改開坤方為合，櫃房靠北，在賬桌上安羅盤，視大門氣口收得坤申之氣為吉，對萬壽宮街用磚牆砌，此亦一補救辦法，前法與今法不同，驗與不驗，於此可見，最好請將貴處近年多吉多凶之陰陽宅圖見示，載明形勢坐向，不談吉凶是非，令弟試斷之，俾可知玄空六法之實在，尤為歡迎，命宮之關係尚輕，卯辰巳年對沖，又恐多事。先生以為何如，又蔡姓乾山巽向，本運為旺局，坐向雖旺，吉凶全係乎水口，經所謂一昌貴貧賤在水神是也。未知水口及大水在何字，震巽二宮有水田尚合，丙峰確為大忌，丙屬破軍，氣閉血症宜矣，兼有塔形尖矗更為不美，補求殊屬無方，除設法遮攔外，別無善策，為何之處，容日後繼續通訊研究可也。

    三十七　覆湖北袁慕顏函        廿六年七月卅一日

    十九日函奉悉，此次冒暑經營殊深欽仰，查郵局印章，是貴州坌處來書，囑寄湖南洪江上坌處，未知何處便利，今暫由貴州寄遞，收到後請即示覆為盼，查坤艮兼申寅，攀龍格，利於三運，不利於四運，寅水為煞氣，經所謂正神百步始成龍，水短便遭凶是也。水愈大，凶愈甚，明堂寬廣，今運暫大不利，大門開巽方，亦是補救一法，乾方便門，今運絕對不能動用，今年太歲在丑不利，明年尤甚，非五黃到坎關係，近年貴處大半遭匪患，山水形勢，頗有關係，非個人墓宅可挽回。尊論亦近情，今運自庚午年交進四運，大雌雄相合則吉，相反則凶，乾寅丁庚四水為煞氣，坐向不拘，全以水口為重，經所謂富貴貧賤在水神是也。

    三十八  覆大倉錢漢平函        廿六年七月卅一日

    廿六日函奉悉，答題四則，大體合理，

（1）看地之云雌雄，即看此處是實地高山，對面必要低地水口明堂，其大小遠近，須彼此相等，或山大水口小，或水大實地小，即謂之不配合，此形跡上之作法也。其關係再須以玄空中之雌雄為主，如現在立乾山巽向，或亥巳戍辰等，均宜坐實向空，或坐山向水，此山地之立內穴也。若平洋立巽山乾向，或已亥辰戍，當取坐空向滿，坐水向實為是，方合得玄空中之雌雄，如不然，即謂之陰陽相乘，其關係有如此，

（2）形跡上之金龍，可分兩說，水之有力有情會聚處，山之來龍有力有情，均可名之曰金龍動，如山地不開面，無肌理動脈可分，即名之曰不動，水則亦然，或一片大水，江洋不收，或地無支水，及圖旺之水，亦可名之曰不動，此所以云先看也。至於無形之金龍，則完全以流行之旺氣為言，

（3）兩片及三叉，均以結穴處為主體，猶十字之交點，即結穴處也。看前後左右，均以此中心為主體，

（4）書云江東江西江南北者，不過舉一隅耳，如正北是來龍實地，正南有明堂水口，即謂之江北龍來望江南，四隅八方類推，云有其他相望老，即指四隅而言，即一雌一雄之相望，一陰一陽，一動一靜之相交也。世有從掌上倒排為看者，可發一矣。

    三十九  覆陝西大荔王止明函      廿六年七月卅一日

    接廿五日兩函，藉悉一是，羅盤準日交郵寄奉，昨赴合眾社訊問，據云與清義堂無往來，不允附帶，只得暫為作罷，或緩日便中再去訊問，此事請放心，無論如何，不日即當寄陝，青囊中卷昨已補寄一份，路途遙遠，兼之中日風雲，郵遞遲延，有所不免，兩月來郵筒誤事已有多處補寄，亦無可如何也。第六次講義，諒明後日可以寄出，前次寄上之圖，系大雌雄，陰陽相見圖，無論陰陽宅，何年何運造葬，何山何向，到地一看形勢，按圖開口便可立斷，此指目下之相見相乘而言，如斷上元一二三運，以相見作相乘，相乘作相見，吉凶均驗，考諸已往，無有不驗者，此為捷訣，請試之，當知實在，今又徵得陸軍第五十師第一百四十八旅司令部董允明先生一名，未知先生相識否，並此附告。

    四十　覆蕭山孔憲堯函           廿六年八月八日

    七日函及答案八則奉悉，

（1）所答本運之大雌雄，未舉出山水形勢，只舉坐向之方向，非雌雄之旨也。雌雄者，有形之山水也。不拘坐，不拘向，不拘前後左右，簡言之，如西北宜高山實地，東南必明堂低地，坐亦可，向亦可，經云水對三叉細認蹤，認得雌雄，再認得脈絡之蹤，即為陰陽相見，否則雖有合元合運之大雌雄，與我無補也。

（2）所答均合理。

（3）形跡上之金龍動不動，在乎山水脈絡之有生動氣，猶男女之氣血精神，其關係頗大，山水無情，則散漫不收，或硬直不化，鬥煞脫脈，有所不免，世有受風蟲水一二煞者，因無金龍之動氣也。

（4）理氣上之金龍，可分數說，每運之旺氣旺方，即以每運當令之氣入中，分奇耦順逆按去，凡五黃所到之宮即是，又如辰戍丑未乃天地四方之氣，自然之界，分其寒暖，定其舂夏秋冬之時令，與所立山向之方向，用山形水勢有形之動氣，與合運合時無形之動氣，兩兩相對，此皆金龍動不動之作法也。

（5）我國西北多山，東南多水，故日通氣。

（6）所謂龍之望，非人眼之望，乃地脈自然之望，水來即龍來，我國三大流域，水皆東流，其龍大都東望，猶上海一隅，水從太湖而來，會在於淞口，坤龍向艮望，此亦龍之一望也。其餘大小形局之如何望法，可以類推，此即看雌雄之要旨也。

（7）今運之四大尊神，以鄙四為正神，旺山不旺水，當運者為旺，六屬乾，為零神，旺水不旺山，當運者為旺，將來者為生，已過者為衰，過久者為死，收山收水，各有異向，尊舉坐乾向巽為旺者，山旺於乾，水旺於巽，後天之位，先天之旺氣也。其要在於挨星。你所答六法不錯，務須明其連帶用法，六法中缺一則不能，皆從玄空中來，有形有氣，體用兩合之原理在乎此，吉凶禍福之關係在乎此，六法所以為地理作法之大關鍵也。

    四十一　覆南昌徐了凡函          廿六年八月九日

    四日函奉悉。體用二卦之說。二日覆函。諒已到達。先天為體卦。然有八體宏佈。子母分施之祕。後天為用。有隨時流行之祕。二者不能分離。先天有妙合之理後。後天有衰旺之分。如現在四運。以巽為旺名正神。雖以乾為生。實為零神。正神旺山不旺水。零神旺水不旺山。山旺即是水旺。蔣註云。來源既得生旺。即是來龍生旺。猶目今立坐乾向巽之局。應取西北實地。東南有水。即得先後天生旺之氣。丁財兩旺。理所必然。玄空挨星合成風雷一卦。故此云云。倘不按古訓辦理。則得之易。恐失之亦易。今之作法。與世偽一切不同。茲舉一例如左。希詳察之。

    以上兩圖。坐向元運雖同。然發有先後。吉凶亦不同。一發四運。一發六運。不知者以為同一旺向。豈有吉凶先後之分。上一圖葬後即發。下一圖午未年破財。丁可發而財欲敗。玄空與挨星本是一樣。以其金龍城門雌雄大歲各個不同也。山之金龍一樣。故兩圖添丁亦一樣。其他吉凶則不同矣。五運六氣。為選擇之要止。即辰戌丑未叩金龍之用法。五運即五子等於六十日。六氣即六甲。等於六六三百六十日。知此則其他剋擇均無所取矣。茲附體用合圖。希明察之。

試題八則

（1）為何局勢合於四運之大雌雄

（2）何謂形勢上之雌雄，何謂理氣上之大雌雄

（3）形跡上之金龍動不動為何分辨有何關係

（4）理氣上之金龍為何推算

（5）我國全境之兩片為何分法

（6）我國三大流域其龍為何望法

（7）今運之生旺衰死如何推算

（8）何為六法

    四十二　覆姜堰王休人函        廿六年八月十二日

    八日函奉悉。選擇辨正一書。今日寄奉。所稱前寄陰宅圖第二紙未覆云云。茲查再前一次來圖。辛乙酉卯。二運昭穴。三運穆穴。四運再穆穴。諒係此圖。按理丑艮寅三叉。二三運則局尚佳。尤以二運為最得力。按卦理應發小房。以巽水論。長房吃虧。三運不發了。頻見棘手。以今運論。則步步順利。氣運悠久。丁財兩旺。可操券也。又唐氏廿五年扦亥山巳向。左右水力平均。雖不全吉。流年已過。可以平安。財強了弱。無妨也。又儲氏甲庚卯酉甘五年扦。向水立局。因乾方總水口。實為六運局格。在本運不免吃虧。明年下半年起。卯辰巳年恐多事。不利於小房。女了欠利。如丁口房份眾多。勸其以後或父或母。可另擇當令之地為是。此事請酌奪之。所詢或係此圖否。

（1）每曰運旺氣。即地理錄要所載一運取離水。七運取震水之用法。一運跳至七運。不說二運。實蔣氏藏巧。世人均為其瞞過。世俗取每運對宮為旺水者，皆誤於此。有心人自可辨之。經云數有數之陰陽。一三五七九。天數也。二四六八十。地數也。奇耦既分。陰陽順逆自明。請細玩之。當知原理矣。

（2）評孫氏陰宅合江東一卦者。指發上元一二三運言。今運既失時。庚午交四運起。近七年中。應主破財少了。

（3）陳姓初年不利者。的係太歲到宮關係。

（4）陽宅未論及灶位者。以灶位為輕。受氣為重。東廚係習慣。可以變通辦理。

（5）某姓欲求添丁。當取旺龍。以形局論。當取來脈有力而無損傷。凡來脈處不宜有房屋橋樑廟宇坑廁等。雌雄要交得清。經云水旺即是龍旺。水主財祿。山管人丁。以理氣論。當取乾丁庚三山。論坐癸巽甲三向。論向水勢宜緩而有力。近而不割腳為合。如此則添了自易。再將陽宅房門安好。更易見效。

（6）水大形大。則吉凶亦大。太歲列宮。有力處其應立見。

（7）凡山一局矗尖秀之形。當然以陰論。吉凶以星神斷。非拘之於山形論。如輪值文武曲。則以文星論。主出人秀麗。如破軍右弼巨門等則凶矣。指失時論抽爻換象。即宏佈分施之祕。

    四十三　覆溧水周石安函        廿六年八月廿二日

    初七日函，及匯洋十元收到，當此國難時期，人人自危，而尤以戰區為最，滬地首當其衝，日居鎗林彈雨中，嗷嗷一門，殊無辦法，只得聽天由命，舊雨涓念，先惠月費，並邀於必要時暫避尊府各節，感激萬份，屆時如何，再定辦法謝謝，預料決非短時間可了，以滬地一隅論，或可苟延殘喘，最後勝利，當然在我，即以我國大雌雄之兩片論，（如試題第一五兩條）陰陽相見，正合轉旺之時，惟丑未為成始成終之氣，所以九一八發生於未年，今次則又為丑年，一失一得，將來失地收回，亦易事耳，三大卦者，可簡稱一四七，言一則九在其中矣，言四則三在其中矣，言七則八在其中，故雷風為一卦，水火為一卦，山澤為一卦，乃先天自然之雌雄，自然之交媾，不云天地為一卦者，以其老而退休也。（今另寄體用圖即可明瞭矣）令堂福地乾山巽向，函稱擬八月十九癸丑日巳時登穴，查年月通利，堪以取用，山形圖前次雖曾評覆一二，究以目睹為的，所稱有合肥吳氏邀請一節，如將來時局平定，交通便利，一得兩便，最為頂好，茲將試題八則簡答為次，

（1）理氣上之雌雄，即玄空三大卦，為雷，為雄之氣即是。形勢之雌雄，即一山一水，前已詳明。

（2）形跡上之金龍動不動，即山龍之有窩鉗乳突，平洋之有交鎖織結，穴處有生動之象，即謂之動，氣動所以形動，若不動，則脫脈受煞，在在不免。

（3）我國東南多海，西北多山，此最大之兩片也。小形小局，同此類推，川又如江南﹂隅，東為茅山，西為長江，其龍大都西望，惟局格不大，美中不足耳。

    四十四　覆湖北袁慕顏函         廿六年八月卅日

    七月十一日函，今午始接到，滬戰已兩星期，我軍奮勇，著著勝利，某軍到處投彈，多行不義，天理昭彰，租界內尚屬安全，可釋錦註，起運雖從後天坎卦，年限長短，須以先天卦為主，陽極於九，陰極於六，自同治甲子年排來，一運十八年，二三運各管二十四年，所以排至庚午為四運第一年，其餘類推，四運以玄空挨星之巽卦為正神，故不宜見水，尹一勺指挨星為言，的為不錯，唯並非輔星法耳，每運之吉凶方位，殊難詳指，得訣後自明，師訓所遵，不得不然，經云會者一言立曉，不知者累牘難明，先師口口相傳，良有以也，得訣太易，亦為研究學術所大忌，千百年來，猶能一線相傳者，惟此而已。

    四十五  覆湖南黃遠治函          廿六年八月卅日

    八月十九日函，今午接到，按水蟻一事有兩說，大都受風所致，一為葬於浮土之中，未獲氣士即結土，一為不得氣土，而安於濕泥之中，二者皆致水蟻，此事須目睹後方可辨別，非可遙斷也。浮土與濕土二者。先生既談形勢各書，有脈無脈，諒可辨別，無須顧慮，凡地理巒頭各書中，除講八卦干支各俗說外，凡論龍穴砂水，及山形圖等等，則部部可看，不分派別，惟理氣書只有青囊各經之本文，及蔣註可讀，其餘論斷，概可不理，此為研究之正軌，鄙著論列各節，雖似多論理氣，實包含形氣二者而言之，形以合情為主，氣以合時為主，明此情時二字之意義，看書自有門路，巒頭在乎東西南北各地看得多，考其已往，驗其將來，所謂傳眼是也。能跑得多看得多，雖無師亦可自悟，理氣則千宗萬派，全憑傳授，所以玄空奧秘，務必立誓而授，嚴守師訓，總之能與易之原理相通者，即可認為真旨也。

    四十六　覆姜堰王休人函         廿六年九月一日

    廿六日函。今日奉悉，十六日例發講義，因戰局關係，印刷停頓，今改用油印，先將各圖說寄奉，以後仍按期照辦，惟講義須復工後照印，天元選擇書，早經交郵，遲緩可到，函邀到堰避難，因路途不通，未能成行，一埃平定，極願一走，大造吉日，不日即當奉告，滬地終日在驚惶之中長期抵抗，為人類求生存，為人人應盡之義務，惟生計日高，實為一大問題，茲將所問各點列左

（1） 一山兩用者，並非以運星入中，分順分逆也。順逆二字，用法多端，此處實系坐實坐空之分，經云四十八局之局字，即已明顯，非掌上之順逆可知矣，其用法宜順宜逆之局，須以天然之形勢為主，須以玄空中之陰陽為斷，如以現在四運乾山巽向論，山龍應取坐實之順局，或取水來當面之逆局，平洋不能取坐空坐水之順局，應取向水之逆局是也。總之向得來水即為之逆，向得去水即為之順。

（2）每運各山向之可用與否，其玄妙不係乎二十四山人造之坐向，在乎天然形勢應順應逆，及玄空作法中之宜坐山則坐山，宜坐水則坐水，是有一定之理，如今之子午癸丁及壬丙，則玄空中之作法，宜乎坐水立局，彼時宜順宜逆者，時至六運，則宜坐實而不宜坐空矣。

（3）天心正運隻字不能用，前已詳言之，以後請勿再混雜，有礙研究之路，務請注意。

（4）陰陽相乘相見圖，曾已詳告，係山水形勢東南西北之方位，與玄空中失時得時之分，非論洛書九斷也。

（5）某姓艮坤丑未，按圖可得三叉，形勢上能兼寅申，或寅中兼艮坤者更好，兌乾二宮之水，察圖尚屬力小無妨，惟午丁之大水最不合，午末兩年，應主凶兆，流年已過，未知如何。

（6）研究原為安親，非為謀利，擇有德者傳之，凡擇地須度自己之德，度人家之德，得訣而妄貪大地，實為最忌，又游姓二十五年丙子，扦子午癸丁，向水立局不合於今運，所幸左方水大，尚可平安，巽方之壩，以開通為吉擬開之三支濱，可以不必，無補於事也。

    四十七　覆廣東葉軼民函         廿六年九月四日

    今午接八月十九日函，內附志願書一頁，甚合，此係彼此作精神之交，作學術上之研究，以表彼此之誠意，非為他也。云現在四運以巽宮為旺水者，指後天卦之東南方而言，玆有一簡單分辦法，以洛書合五合十合十五為例，坎屬一，巽屬四，合成五，坤屬二，震屬三，合成五，故此四宮宜取水，離屬九，乾屬六，兌屬七，艮屬八，合成十五，故此四卦，直取高山實地，無論山地平洋，均照此看法，不論所立何山河向，新舊墓宅，均照此分辨，合則吉，不合則凶，無論陰陽宅，處處可以應驗，請試當地人家墓宅，自可分其吉凶，自民國十九年起，均照此斷，百試百驗，以合十論，則一方取水，其對面一方，必取實地，一山一水，乃合雌雄交媾，如有水而無山，有山而無水，則雌雄不交，陰陽不配，無可取用，自戰事發生以來，租界內雖有驚惶，仍可安居，郵局照常行事，長期抵抗，不知伊於故底也。

    四十八　覆梅縣葉軼民函         廿六年九月八日

    八月廿三、四日兩函。今日同時收到。藉悉先生亦已遷居鄉間。先天以兌為體卦。與後天之兌不涉。後天為用。以巽四為本運之正神。近寄油印圖載明。諒可收到。

（1）金龍者。即龍乾健之陽氣。又名旺氣。有形之金龍。即山水有生動之象。無形之金龍。即每運之旺氣。如現在之巽宮。為水之金龍。西北乾宮為山之金龍。即隨奇耦之數。隨九宮分順分逆排來。

（2）四十八局。即二十四山。每山分坐空坐實兩局。形局應坐水。或應坐山者。立向雖以形局而定。作法須根據玄空中之子母公孫而定。如現在之子午癸丁。玄空上應取坐空坐水局。當面不宜低。不宜見水。若午子丁癸。應取坐實向空為合。如朝東取坐實向水。朝西取坐空朝滿。朝西南取坐實向空。朝東北取坐水朝山為吉。如此則玄空挨星上。謂之陰陽相見。反之則謂之陰陽相乘。

（3）楊公挨星法。即子母公孫之三大卦。經云二十四龍管三卦。莫與時師話。坤壬乙。係以二黑運之水法言。艮丙辛。係以七赤運之山法言。其餘巽辰亥。甲癸申。則祕中有祕也。近奇之抽爻換象圖即是。

（4）山水配合。以目今之四運論。合五四宮。應取空地水口。合十五四卦。宜取實地來龍。合十分為一山一水。不論陰陽宅。照此可斷吉凶。先生為老成人。故直言告之。

    四十九　覆拖船埠某君函        廿六年九月十二日

    八月廿九日函。及問題六則。當因事繁。略覆一二。諒已到達。道義之交。非通常交誼之比。亦非商界中情形可比。古人云。會者一言立且曉者。極言得訣之易也。溯自先生參加以來從講義中逐節探討。一味從其他方面妄求。少年氣概。於此可見。不從經典中著意。處處從皮毛上猜疑。真正途徑。置之度外。最初參加時。本已顧及。曾於函內略述一二。特未便顯言耳。此次前來。可知並非專誠。求學上進。本為青年人當務之急。弟瞎了眼睛。慨然應允。列為門牆。妄洩天機。應遭天譴。今次來信反責為祕而不傳。有失先生之願望等語。實令人不解。並謂必將地理各書焚毀。以免遺誤云云。先生為何許人。是非真偽。世上自有明眼人。一手難掩天下耳目。真金豈怕火來燒。以後繼續參加與否。一聽尊便可也。

    五十　致九江黃湘舲函         廿六年九月十三日

    久未通音念念，此次承參加研究，不勝感激，滬盧戰爆發已屆一月，某方著著徹退，我方連日告捷，可為全國上下同慶，今租界內形勢已漸和緩，各業大半開市，戰事已移至東北一隅，炮彈雖聞，可以稍安，講義因印刷不便，改用油印，已兩次寄奉諒皆到達，惟念先生專志事業，對於玄空上研究，或因時間問題，及風雲緊急，不暇詳加探討，請將上月寄奉之二十四龍管三卦之玄空挨星圖一紙，朝夕記熟，以後自有進取之路，今將其用法說明於後，查圖乾寅丁庚四字皆為巽卦者，即今之正神，宜安在來龍實地，即謂之旺龍，可以發了，其對面之巽申癸甲四之皆為震卦，即今之零神，宜安在明堂水口，即謂之旺向，可以旺財，合成風雷一卦，後天之乾巽為父母卦，其餘旺龍旺向為子息卦，如為上述四字之任何一字，雌雄山水相反者，即謂之犯煞，必主不利，餘運類推，請詳視之，不難分曉也。

    五十一　覆無錫王耀千函        廿六年九月十四日

    接十二日第四號函。及答題八則。藉悉一是。滬地當炮火連天下之。驚惶萬狀。所幸我方連日告捷。尚可稍安。惟後方人民。百業停頓。生計為第一問題。因念吾國地大物博。農民佔全民族最多數。特具呈籲請實行。督促全國農民努力生產。以收長期抵抗之勝利。春季第一次上呈。深蒙上峰嘉評。允予留備參考。未知今番能否邀准。此舉乃聊盡國民天職而已。今參加研究各同志。已三分之一入於停頓狀態。所有講義。亦因時局關係。暫告停頓。故改用油印圖說。以供研究。一俟將來。即當繼續刊印。諒知者。定能原宥也。今為便利有志者起見。擬將祕訣。先行告知。俾參閱講義時。方得道道是路。未知對簡章各點。能否照辦。請裁奪之為盼。玄空古義。與易理相通。視青囊三卷。自知其蘊。茲將答題復列於下。

（1）本運以後天之乾巽為大父母。又為本運之大雌雄。

（2）形勢上之雌雄。尊論山水高低空實。確合原理。理氣上之雌雄。出於自然。即天地雷風水火山澤是  也。

（3）答金龍之動不動甚是。

（4）青囊推五運定大氣。與天王辰戌丑未叩金  龍。皆理氣上之作用。春夏為溫厚。秋冬為嚴凝。太陽之躔丑躔戌躔未躔  辰。與所立山向之登垣上樑。有密切關係。明此則世俗一切剋擇。可以無  據矣。

（5）論全境兩片。以崑崙與東海論確是。三大流域概括言之。其龍大  都東望。如以無錫論。脈自龍山錫山向來。龍皆坤艮相望。餘可類推。

    五十二  覆湖北賀田龍函       二六年九月二十日

    十一日函奉悉。四運自庚午年交進者。即體用合圖。從同治三年排來。  一運十八年。二三四運各廿四年。所以如此云。坤水艮水乾水巽水。發二三六七運者。係指後天之方位。單指坤艮乾巽之一字。如未申丑寅戌亥辰巳各字。則又各各不同。舉此數字。略露一斑。此中原理。全在抽爻換象中求之。茲將五答題詳復於左。

（1）天尊地卑。當然是陰陽二字。地有一局低。然後有陰陽。所以一方有實地高山。必取一方有低地水道。與之相配。方可以定吉凶。方可以言風水。若純高純低之地。則無陰陽。有何吉凶之可言。即無風水之可言矣。尊論偏於空泛。不合尊卑之意。

（2）尊論確是。不過有山一片。而對面無水一片。則陰陽不交。雌雄不分。又論乾坤與子息一片。不甚合理。地理重在相。相者重在物質也。有天然之物質相配。再合無形之雌雄相配。乃成全壁。即合原理。

（3）先天之兩片。與後天之兩片。乃指出辰戌丑未為天地四方之界。所以春秋二分。冬夏二至。氣候之不同也。經云叩金龍者。即此意也。

（4）答八體尚是。宏佈與分施。則懸殊矣。玄空中六作法。與易六十四卦之作法。大同小異。明乎二十四龍管三卦之旨。其理自明。

（5）尊論之三卦。非玄空心法中之三卦。經云英與時師話。非普通話可知矣。仗為舊交。請再揣基之。

    五十三　覆姜堰工休人函        廿六年九月廿三日

    茲因略受感冒。發熱數天。刻已稍愈。玉照及志願書均收到。前寄祕圖一紙諒達。一切均歸納在此。閱後自知。玆將來函條覆於次。卅一日函內載

（1）辰戌丑未為天然界線。其重在叩者。候之之意。候其當令之時而用之。例如戌辰乾巽等坐向。應候春秋二分用事。候其天地上下之動氣。兩兩相合。經云推五運定六氣者。亦此義也。

（2）第二三圖。每卦有一六三八、二七四九者。明乎祕授圖。每運之立向。及山水取捨自明。

（3）陰陽相見相乘圖。係示以大概。俾易於識別耳。明乎每運之大雌雄自曉。

（4）生旺衰死。與前者所載無異。惟挨星不同。作法亦異。請詳閱祕授圖自知。

（5）凡看地。如形勢雌雄不合。即無從下手。立向之偏左偏右。乃乘氣與納氣上之斟酌。避重就輕之辦法。

（6）凡斷語分上半年與下半年者。以八干四維為例。為庚字前半屬中之下半年。後半屬酉之上半年。對沖三合同論。

（7）干支選擇避不了許多俗忌。如天剋地沖比沖命破外。其餘概可不拘。

九月十三日函。邀赴尊處暫居各節。因眷屬同居。諸兒就學。殊難動程。謝謝。此次參加研究者。合計各省均有。尊處無第二人。如皋鹽城。本有王鄧陶三名。今番尚未參加。茲將研究題覆左。

（1）文武曲等星辰即以祕授挨星圖為主。

（2）城門即最近之水口。猶居城中。以近宅之一城門為主。其餘離宅之城門則非。一年分六氣。一氣分五運。排六甲佈八門即此。八門即八卦之方位。

（3）章姓地本平。兌乾有瓦房遮攔尚合。總之形勢為重。剋擇為最輕按圖尚堪取用。

（4）黃姓之地。能緩辦更好。如不然則我心力已盡。各聽因緣。

（5）王姓新扦地。雖距離三十步。不如至臘底內用事為合。

（6）形局理氣既稱均合。隔河障礙物。即可通融辦理。若形象凶惡者。當然以避之為上。甲乙丙穴。民國廿五年扦。甲向形氣均合。丙穴老墳。一運扦艮向。可知葬後一路順利。則發中三房。惟大房最不合。今運平平。戌穴尚可取用。四六運尚可。丁穴無取。因右方兩砂不自然。為何請尊自奪之。

    五十四　覆石家莊工上明函       廿六年九月三十日

    廿三日函奉悉前寄大荔軍次羅經一只，今據郵局回稱收件人隨軍他遷，今已退回，近寄石家莊一函，又另寄圖四頁，諒能收到，今特繕具秘授圖一紙，詳玩後，當知作法矣，其原理即在抽爻換象之中，一六三八、二七四九，即千古不傳之挨星，指每運立向言，即父母生六子，六子為六子，六子為父母，六子為六子，前寄相見相乘圖，不過是本運山水取捨之大概情形耳，無其他秘藏，置之可矣，梁氏墓子午格局應發於上元一二三運確是，今尚平平者，為平原水力不大，故失運時變化亦緩，康氏雖與梁氏近咫尺之間，至今未發者，諒係未乘得脈氣耳，自滬戰發生，終日在驚惶之中，百業停頓，生計維艱，各地阻塞，來源全停，惟寓處蒙天之佑，尚告平安，以後仍油印分發，尊處似當照常，梁宅巽宮水池，為今運最得力之處，其門庭康泰者，即此一吉，述上畢馮氏各點，收得旺氣，所以一帆風順確是，又王氏坐北向南，形勢廣大，以四運論，確乎不當令，鄙意或另有吉地得力，亦未可知，必有新地接氣，否則未必為是，滬戰連勝，未越雷池一步，北地風聲日緊，滬指日有見到長期抗戰勝利也。

    五十五  覆廣東葉軼民函         廿六年十月一日

    接九月廿二日函。內附郵匯十元收到。近覆一函。說明祕授一節。係為便利入門。走捷徑研究起見。巨念先生年事已高。有志訪來。殊可欽仰。故特開誠相告。以後仍盼隨時通訊。源源研究。今將來函所附各題。詳覆之。尊論一三七九奇數。取當面之水。二四六八偶數。取本宮之水確是。此即每運有形之大雌雄。亦即每運無形之大金龍。今運玄空中取巽宮之水。即水之大金龍。取乾宮有山。即山之大金龍。餘運類推。所述合五合十合十五之用法。係山水之另一作法口雖指本運為例。地運作法。以一六、二七、三八、四九、一生一成推之。則全明矣。

    五十六　覆姜堰王休人函         廿六年十月二日

    二七日函奉悉。前函已分別奉覆矣。諒可收到。所詢各點。初學似難入門。千古不傳之祕。即以一點。經云二十四龍管三卦。及坤壬乙各訣。均在其中。近寄油印圖。天地風雷、水火、山澤等抽爻換象。即其原理。父母退休。由三子管事。故退隱於孟仲季各房。前圖一六三八。二七四九者。亦在此中探討。山龍生旺取坐實。平洋坐衰取坐空。如以本運之大父母一卦言。乾為坐旺。巽為向衰。為平洋坐空。則取巽乾為旺。一六三八即指巳辰巽辰而言。二七四九。即指戌乾亥而言。所以每運之應立何向何山。瞭如指掌。經云明倒仗。卦坐陰陽何必想者。亦即此也。卦陰陽坐者。即視某運之宜坐某。宜向某也。如二七運宜坐戌。四運宜坐乾。九運宜坐亥。此以坐旺坐實言之。如平洋坐空則反是。其餘各宮類推。坤壬乙為巨門之對面。故曰從頭出。為二運之零神故發。乃撥水入零堂之旨。艮丙辛為破軍。指七運之正神。以坐旺坐實言。故直言之曰是破軍。反之於上元三運。撥水入零堂。故近代之發富者。大都艮丙辛水向。此其實驗也。尊列四點。一二點已可明瞭。三點宏佈分施。即指此不傳之祕。四點小補之子母公孫。專指乾坤二卦為例。其餘不敢盡洩。乃古人藏巧處，所以拘之於立願而授。歷來師訓。於此亦可見。

    五十七　覆江西熊震寰函          廿六年十月六日

    昨函諒達。近日滬戰又烈。經日炮聲不絕。心緒不安。幸我軍奮勇。各路告捷。租界內或可略勝一籌。一切憑天。本我所志。茲將前函分答於後。

（1）挨星一祕。奧語云坤壬乙巨門從頭出。按從頭出三字。豈非巨門之對面。指艮卦在輔而言。此指撥水人零堂之水法言。發於二黑運。故云巨門。艮丙辛位位是破軍一語。請查抽爻換象之祕授圖。皆列破軍兌卦。其曰是破軍。請之是字。確已指明是破軍。毫無疑義。此乃指明取用正神之法。與坤壬乙兩兩相對。一山一水之挨星祕訣。所以列入奧語首章。其餘兩句。各有取用之法。有山水混合而言。有三合對沖包含在內。此所以巴祕訣。此所以日奧語。有祕授圖一紙。可以揣測而得之。甲癸申與巽辰亥兩句。望加意探求後。再通函詳詢。方知實在。至於挨山挨水兩法。切莫誤認安掌上挨排。對於按字之意義。早已明言。須作一二三索之輪字解。猶寒往而暑來暑往而寒來。長而次次而季豈非輪即挨。挨即輪歟。世人對此挨飛二字。貽誤數千年。偽法百出。莫衷一是。請窮究抽爻換象之深意。何為抽。為何換。此中意義。是否有絲毫偽託。是否有絲毫假設。是否在掌上飛挨。可不言經云八體宏佈。子母分施。此抽換之祕。是否即宏佈。是否即分施。又云二十四龍管三卦。是否二十四龍中只有此三卦。於此種種。皆可證明挨星之真旨。此為不二法門。吾弟可釋然無疑矣。若以為藏巧不言者。吾亦無矣。

（2）太歲吉則助吉。凶則助凶。十二支為大歲之一。洛書九數之年月紫白。亦為太歲之一。﹂年中之五運六氣。亦為太歲之一。滿飯一碗。一口豈能吞下。逐項探討。方能有濟。

（3）一六共宗等用法頗繁。前圖亦用法之一。辨正上行用處頗多。

（4）一卦清純者。處處山形水勢不偏不倚。出於自然之謂。非拘之為今運立辰向。要收申子辰卯四水。即謂之一卦也。即收得此本運之水。其如將來如何。

（5）挨星配二十四卦。乃斷驗之另一法門。如今乾山巽向。坐山為雷風。向首為風雷即是。其餘類推。總之研究學術。一為行路。須步步拾級。方能上進。語云如切如磋。只要功夫深是矣。又云能與人規矩。不能使人巧。非不傳也。在人之能受納與否也。

（6）上山下水一語。地理書除章氏外。尚未有人說過。按諸經典。亦無此理。以上各點並請轉知尊翁是否之處。尚望明言相告。是所至盼。

    五十八　覆梅縣葉軼民函         廿六年十月七日

    一日覆函諒達。今接廿四日函所詢各點。分覆於後。

（1）奇數順飛。偶數逆飛。前函已說明。今再詳述之。七三二、五九一、五一六、七二六、九八四、三四八。每運以五黃飛到之宮。即為旺水。此法在地理錄要末頁。蔣公曾以一七運為例。言奇而未言偶。有心人自可瞭然。數有數之陰陽者即此。

（2）雌雄交媾之有形圖。即山為雌。水為雄。實地高處為雌。低地空處為雄。如一運坎山離水。二運艮山坤水。即為有形之交媾。若有坎山而無離水。有坤水而無艮山。而為之不交媾。有雄而無雌。或有雌而無雄。或不配不交。即無吉凶之趨避。無形之雌雄。其原理在抽爻換象之挨星圖內。請詳究之。

（3）尊處陽宅式樣。弟曾到粵四次。大都如此。外大門在偏傍者。可不論其坐向。取其自然之宅向可矣。應以正門向為重。將羅盤安在正門檻上格。看外大門在正門之何方之位。以辨吉凶。如正門為子午癸丁。其外大門在左邊。則作巽方入口論。如在四運。則巽方為旺氣主吉。如外大門在右邊出入。必在正門之坤方。如在四運。則平平。如在二運則旺財。看房門同此類推。將羅經安在床沿上。看房門在何方。即日凶吉。

（4）放水一事。粵地最注意。如蘇省則不拘。總之不論房屋是一進或二三進。須將羅經安在階石上。格水口在何字。以判凶吉。

（5）陰宅放水。將羅經安金門檻上。與陽宅用法相同。

    五十九  覆江西熊震寰函          廿六年十月九日

    今接四日來函，及問題數則，分別覆之。

（1）挨星即抽爻換象之子母公孫，並無另有掌訣。

（2）陰陽一理，挨星用法，並區別，不過陽宅有隨間論問之太極，所以有隨間論間之吉凶，陰宅則太極無二，形勢認定，水以何處為最有力，山以何處為最有力，即可下斷語，其不同點，即在於乘氣納氣之分，至於玄空六法則一也。水為白氣，風為黃氣，所以市鎮之街道動氣，即作水論。

（3）兼向有二，一為形勢，一為理氣，按天然之形勢，正對山峰或明堂，雪心賦云，登穴看明堂是也。二為坐後來脈，務必乘得生氣，經云子字出脈子字尋是也。總之前後左右。龍穴砂水，不偏不倚，為立穴定向最要之事，至於理氣，尚有變通處，如今之四運，欲求旺丁，非立旺龍旺脈不可，如坐乾則旺丁。坐戌亥則男丁不旺，惟並無凶害，總之全以天然形勢為主。

（4）一卦清純，上函已明言之。

（5）配卦乃斷語之另一法，小補已載明，他書並無所見，捨玄空之六法外，並無其他斷法。

（6）分房亦有形氣兩法，經云左長右小，當面中房者，形勢也。如脈氣左邊力厚，長房丁旺，右邊虛弱，小房必衰焉，其他一切形勢類推，至於理氣按照玄空三大卦為主，風雷屬長，水火屬中，山澤屬幼，此其一例也。（七、八）兩題五日函已明言之，茲不贅詳。（九）天根月窟乃極言天地卜之奧竅，可以理解，不可言傳，江東江西江南北，簡言之，坐東朝西，發於上元者，曰江東，坐西朝東發於下元者，曰江西，坐北朝南、坐南朝北，發於上下兩元，曰江南北，再以挨星言，風雷為江東，卦起於西，山澤為江西卦起於東，水火為江南北，卦起於南北。（十）墓宅之吉凶不拘拘於坐向，須看水口，所以云：城門一訣最為良，富貴貧賤在水神是也。今運之午子丁癸，坐實向空，本應合局，惟不知形勢如何，如水消右方則吉，水消左方則凶，可將圖形寄來，俾可研究。

    六十  覆廣東葉軼民函         二六年十月十一日

    接二十八日函，并悉一是。先生稱從書本上研究，為根本辨法，然為時必久，用心必苦，若有人指點祕授捷徑，當然較為便利，惟理氣則可，形勢則否，來函所稱為。 尊翁未得相當福地，恐受外界之欺，特地自己研究，全為安親孝慈，深表同情，即僕亦莫不如是，茲將緊要數點列左。

    （1）形勢各書，如山洋指迷，啖蔗錄，雪心賦等，均須看過。對於來龍過峽開帳入首落脈結穴各點，概要認清，砂水相對，背面生死，又須一 一看明，須八方處處得體，方可取用，否則萬萬不能下穴。

    （2）如內外形局已認清，結穴處有脈無脈，深淺高低，最為重要，而後再講理氣，形氣兩全，然後方有把握，如為現在擇地，或為將來擇地，理氣上當然不同，如取朝西向，其卦氣已過，不如上元之悠久矣，如取朝東向，則將來下元合局，卦氣稍長，如取朝南之子午癸丁，或壬丙子午等，現運須當面不見水光，要有平地，及朝案為合。水消左邊，亦可取用，以上三點，務請特別注意，如已得有相當之地，務請將山形圖繪來，註明來龍消水方向，以便答覆。

    尊府住宅圖，亦請繪來，何山何向，臥房灶位，及外局形勢。須一 一註明，俾可評斷，否則殊無把握，此亦研究之方式也。

    六十一　覆湖北賀田龍函         廿六年十月十五日

    頃接七日大札，及匯洋二元無誤，地理理氣，歷來所祕，不得真傳，欲求入門難矣，先生年高德望，研究全為自身計，安親安己，避風避水，實吾人應盡之責，應有之常識，應為人人應有應辨之事，來函所陳。可謂詳盡，惟歷來師訓，務必擇人立誓而授，既得之而妄傳之，有背誓章，即蔣氏註辨正，雖已明晰，而未得口訣者觀之，仍不能明瞭，正如來函所稱，對講義內容，多數難明。亦人之常情也。先生年高力衰，此誠難能之事，惟念彼此翰墨交已屆有年，自當盡我心力而明言之，有問必答，俾福人得一福地，機緣有巧。亦惠不費心力之舉也。鄙意今而後，可專從實地上討論，能得一相當福地，以安先生之心，並安令哲嗣之心，語云踏破鐵鞋無尋處，得來全不費工夫，良以也。先生以然否。茲舉數點列下：川形勢最為重要，諒有深造，以中下兩元論，取子午癸丁，及乾巽亥巳，或庚甲西卯等局為合，惟朝西局則不取，此皆根據理氣上著意，諒尊處皆山龍，所以如此云云。（2）答題五點均不符，雌雄即山水，現運取西北有山，東南有水即合現在之大雌雄，二十四龍管三卦，為千古不傳之祕，已洩露於油印之抽爻換象圖內，列有一六三八，及二七四九者，乃指每運之立向言，如坎卦山龍，利於一六三八運，坎卦水龍，利於二七四九運，其餘各卦類推，山龍坐實，水龍坐空，如此謂之相見，又謂之珠寶，用吐肺腑，以資採擇。

    六十二　覆南昌徐了凡函       廿六年十月二十八日

    廿三日函奉悉，前寄之圖，知已明白，確指每運之旺龍言。惟旺山要有高山實地，始得旺氣，向首須有低地水口，始能相交，所以旺山即可名之曰旺向，如坐後無實地，向前無水口，則雖有旺山而無力，山水均不發，經註有云，水旺即是山旺者此也，所以玄空六法，須連鎖參合而用之，惟挨星為最尊貴，所以須立願而授，為歷來師訓所戒，城門雖亦云一訣，然此訣仍不脫挨星，並無另有一訣，不過乃水口上之偏左偏右，其空訣處即為城門。吉凶關乎目前，經云立宅安墳大吉昌者，即指當運之氣為言也。如同為一向，其八國城門偏在坤末者，今運平平，應在二九運大發，發有先後者，即城門之一訣也。又為本運之乾巽向，雖為旺向，雖為其城門在午丁者，不但不發，且須敗財，此即城門一訣之作法也。其原理仍不脫挨星，細玩之自明，我軍自二十七日退出閘北。現守滬西新陣地，滬南滬東，仍堅守未動，閘北燃燒兩畫夜，今尚未熄，並此附告。

    六十三　覆梅縣葉軼民函        廿六年十月廿八日

    頃同接十五、十八日函。及匯洋二八元無誤。計已全數收足。今特奉上祕圖一紙。希熟記之。此即坤壬乙之挨星。二十四龍之三大卦。請查前寄之油印圖。內裁一六三八。及二七四九等。皆本此圖。為每運之旺山。如現在之乾庚丁寅四山皆為旺山。向首有水。即為旺向。向為旺向。其餘按圖類推。又油印之抽爻換象圖。即此祕圖之原理。即父母生六子。六子為六子。六子各為父母。六子各為六子之六子是也。此為千古不傳之祕。經云天地父母三盤卦。時師未曾話。惟有挨星最為貴是也。切記切記。以後研究。可將尊處已做各墓地。繪圖寄來。俾弟評判。作為研究之資料。如此則六法自易明白。

    六十四　覆江西熊震寰函         廿六年十月廿九日

    接廿二日函。藉悉﹂是。理氣之橐籥。全在乎挨星一訣。觀蔣註辨正。處處不敢洩露者。即此一點。奧語獨讓姜氏註者。亦為此一點。古今看筆著書。最為難事。盡洩之前有背師訓。不公開則又與學理有背。所以授口訣。須立誓。所以此次鄙著。亦有此種難處。同志中得訣後閱之。自然道道是路。實已盡洩。即辨正全部。亦可由此領會。巽辰亥與甲癸申一語。有三合對沖在內。巽癸為三合暗合。庚之對沖為甲。再與申為祿存。與貪狼一路行者。當上元一運時，同于未卯巳之貪狼一路行也。巽辰亥語同推。此中有山有水。混合而言之。所以曰奧語。試題所答均合。足見已有徹悟。五六兩題。我國西北多山。東南多海。即為雌雄兩片。三大流域。水皆東流。可稱之曰江西龍去望江東。太歲一法。用法最繁。須根據挨星之吉凶為吉凶。語云吉則助吉。凶則助凶者即此也。如現在之位何坐向。水口在丁方者。午末年不利。在寅方者。寅午戌年不利。在庚方者。申酉年不利。在乾方者。戌亥年不利。又如巽方水口。面積佔辰巽巳一卦者。辰已年到宮大吉。中子辰己酉丑年。合向亦吉。又如乾山有來龍實地者。戌亥年添丁。寅午戌亥卯末年亦吉。此合山之關係也。經云。成敗定斷何宮位。三合年中是。亦即此意。總之須要形勢有力，方可見效。否則無驗。徐筠卿處。前曾去函詢問。未得回函。諒已無暇及此。未知究竟如何。天星圖近日照寄。稍待之為荷。

    六十五　覆姜堰王休人函        廿六年十一月一日

    二十二日函奉悉，挨星即抽爻換象一圖，奧語八句，首句坤壬乙，與艮丙辛相對，言明一山一水之作法，下句係混合山水，及三合對沖言之，此為當時楊公傳黃妙應之捷訣，此外別無所謂挨星，羅經所載，乃藏巧之意，否則何云得訣，非訣則人人可一目瞭然矣，此外十二字，實為後人偽加，尊列卦與星，可稱盡研究之極，按此可與小補所載挨星合六十四卦一法相參，本運四入中，順飛五即四，五黃到乾宮，戌為艮兌山澤，乾為震巽雷風，亥為坎離水火，如以四入中逆飛，三到乾宮，戌為震兌雷澤，乾為坎巽水風，亥為艮離山火，餘宮餘運類推，惟皆以合時與失時，見形見氣，方得應驗，有氣無形則無驗，按小補所列挨星圖，實猶奧語之獨讓姜註無二，此乃劉氏藏巧之處，十真參以一偽，有心人自能辨之，亦猶錄要之列一運之取離水為旺，七運之取震水為旺，言一運而直跳至七運者，亦藏巧也。非有心人焉能辨之。

    六十六　覆廣西貴縣陸善金函      二六年十一月一日

    接十月十九日函。敬悉一是。近編玄空大法。與小補符合。地理理氣。歷來限於師訓。有關教孝之道。所以須立願而授。至於編著書籍。又為最難之一事。若悉數宣洩。恐為非人得之。及以害人。且有背於古訓。設或傳訛。又有害於私德。此所以歷來看書。皆本此支。得訣後看之。確已宣洩無餘。先生研究有素。更易入門。亦深願於此古學湮沒時期。得傳有德者數人。此次重行招人參加者。即為此也。所答八題。因未得訣。大致明瞭。雌雄即一山一水。一動一靜。所謂四綠山運。六白水運。並非東南之巽。西北之乾。亦非天心正運之一二三四五六中之巽乾。乃祕授挨星中之巽乾。謂余不信。請將尊處墓圖繪來。註明水口來龍坐向。俾可評判。作為研究。得法之真偽。於此可別。先生仰慕之誠。亦可釋然。此為最易解決之一事。本人前後編著已屆十餘年。成書四五集。向抱忠實之旨。諒見洞悉。如何之處。請鈞奪之可也。

    六十七　覆臨武黃遠治函         廿六年十一年七日

    頃接十一年十五日函。及匯洋六元收到。為時相隔二十餘日。今後之阻滯。正不知何時得以自如也。滬埠自戰事西移。差已別具一天。此中苦況。不忍筆述。總之生計之艱。最為全滬市民切身之痛耳。今油印講義。亦因之停頓。先生有志研究。以後請專促辨正各經典本文熟讀。自有進取之門。否則汗牛充棟。不免同迷心昏。選擇為最淺近一事。儘可緩辦。普通用協記辨方。應足應用。天元五歌內天星選吉法。為用稍繁。當然為剋擇之最精密者。以後漸漸研究可也口在抽爻換象一節。為玄空中主要橐籥。按章祕授。自可豁然。今姑置之。油印各點。內屬應用祕旨。得訣後自易明白。缺頁俟平靖後補奉不誤。內有一六三八。及二七四九者。乃每運立向之取捨。山龍坐實。水龍坐空。亦即倒杖之一法耳。八運中每運之旺山旺水。即每運之大雌雄。分其奇偶。以辨順逆。為一運旺離水。二運旺坤水。三運旺兌水。四運旺巽水。六運旺乾水。七運旺震水。八運旺艮水。九運旺坎水是也。世有以每運之對宮為旺者。知其一不知其二也。經云。數有數之陰陽者。即在此中分也。又油印第一圖。每卦以陰陽爻數。定運限之修短。務必明白。今運自庚午交進為第一年水運者。其旨即在於此。請細玩之。當可瞭然。此說亦為世俗向未道破者。詳玩先後天對合圖。一動一靜。一動一靜。自然分曉。

    六十八　覆廣東葉軼民函       廿六年十一月廿一日

    十日函又悉。郵匯兩次卅八元。已如數收到。前奉子母公孫圖。為楊公授黃妙應不傳之祕。即坤壬乙之挨星。此圖千古不變。不必入掌中飛挨。所謂先天為體。依後天流行之運。以定吉凶。而分取捨。六運即以乾坤兩卦為主體。如二運取坐西戌寅午四山為旺。六運取坐卯辰申子四山為旺。應取山龍坐實。即為旺龍。對富有水。即為旺水。油印圖亦有列入。蔣公並非用六十四卦。查蔣註辨正內。無一字說及用六十四卦。後為張心言誤以六十四卦。解於蔣註之後。此非蔣氏初意所能料及也。抽爻換象。即子母公孫。挨星之原理。有此一圖。原理盡洩。坤壬乙三向。當面有水。發於二運。故曰巨門從頭出。艮丙辛三山。坐得實地。發於七運。放曰位位是破軍。其餘各句。則有山有水。有坐有向。混合而言之。故曰奧語。此外別無再有祕圖。日深通書。以蔡真安堂為最切用。羅曆太老。已不適用。地理之有羅盤。不過藉以定方向。並無其他作用。世有羅經透解。載明層數及消砂納水各說。實屬無用之物。毫無可取之處。誤盡世人。亦無法加以闢除。弟研究玄空學。已屆廿餘年。今始得其堂奧。亦云難矣。今滬地自我軍退守蘇州後。陸路交通已阻。難民遍地。生計日非。弟亦不免列入難民之一。合家數口。為之奈何。將來安靖。急擬再作粵遊。末知尊處有駐足立望也。

    六十九  覆姜堰工休人函       廿六年十一月廿二日

    近因戰事西移。滬埠差已別具一天。陸路交通全阻。本月油印因此停發。八日函迄未收到。諒已中途被失。亦未可知。（1）論城門各點甚是。（2）排六甲。推五運。定六氣。即一年三百六十日。五運即五子成六十日。六氣即六六三百六十日。以天盤太陽躔度到宮。與地盤所立二十四山向。天地合一。即如戌辰二山。以春秋二分用事為例。丑未二山。以冬夏二至用事為例是也。時刻類推（3）生旺衰死。以當元將來等為吉者。不過一說詞而已。實不能作為定例。祕圖所列。實為不易之定例。按圖取用。絲毫無疑。若以後天額定呆方位之當元將來。挨次推演者。則與玄空中作法。不無抵觸矣。（4）寅山與乾丁庚名山同論。尊論確是。水取零神之法亦對。能山水兩得。丁財兩旺。可預。也。惟最重要點。須形勢生得好。方有實驗。（5）二十四山之紅黑字。實則於地理毫無用處。乃干支之陰陽。非玄空挨星之陰陽也。（6）甲癸申各句。有三合對沖等情在內。如癸有巽在內。甲則有乾丁在內。所以純為風雷一卦。申則有子展在內。與申之對沖。含寅戌在內。子與午沖。戌與辰沖。有子午而卯酉亦在其中矣。而巳亥丑未亦包含在內矣。此所以云奧語。而天地水火山澤。同在其中矣。有祕授圖全局。各語概在其中矣。曰貪狼一路行者。在一運時雖非當令之旺山。如一運甲子初年取用。可直達六十餘年。乃直達補救之旨。武曲為山類推。惟氣運有修短之別耳。

    七十  覆江西熊震寰函         廿六年十二月六日

    十一月三日函奉悉，為時相隔月餘，今陸路交通更阻，油印件亦不得已而停止。承邀到贛避難一節，極表贊同，如能恢復交通，當即就道，今滬埠已入另一環境，生計更艱，一切聽天，承遠道繫念，不勝感謝，茲將研究問題詳答於後。（1）姑以習慣稱之中元之前二十四年，宜武水文風，後二十一年，宜文水武風者，此文武乃玄空挨星中之文武，非後天方位之文武也。四運以文曲為正神，故宜風，以武曲為零神，故宜水，六運反是，指祕授圖各卦言之，非世俗之所謂文武也。高地為風。低地為水。故此云云。（2）巽山後天對面之乾向，後天巽為六運之零神，玄空乾為六運之金龍，辰後天為玄空卦六運之正神，與申子後天同論，亥後天為六運之金龍，與卯後天為六運之正神，玄空所以云盡是武曲位，乃山水混合而言之秘旨也，甲癸申同推，惟一路行一語，雖屬祿存，毋須待其當運，在貪狼一運時可先時收用之也。故云一路行，若三運一過，文曲正神值向，凶禍立見。（3）分房有形氣而法，形則從脈氣水道，形態之偏左偏右，以辨孟仲季，即寶照所列各語，理氣則從三卦中辨之，與祕旨所載各語參合用之，如乾為首，坤為腹，坎為水屬耳，離為火屬目，兌為口，震為足，艮為手，巽為股之類，八卦各有五行，各有性別，見凶惡之山水，當失運之時令，自有各類之症象，如今運午酉方見凶惡之形，必主瞽目，辛戌見破碎凹缺之形，必主缺唇啞子，兼主肺病血症之類皆是，餘卦類推，（4）朝北午子兼丁癸，今運陰陽相配，當面小池，坤宮來龍，左水消石。當面橫過，可以取用，惟北向與南向有不同，穴宜藏，不宜露，作法上須略加注意耳。（5）寶號朝西向，外局不當運，概可置之，氣運轉移，無可如何，今櫃房在巽方出入，大門約在坤宮，可以順利，乙房榻位行兌門不合，能否改坤中方為吉，丙房能將榻位移靠西邊，面東安床，行坎門為吉，現門不動，丁房巳合吉，外大門之方位，概可不理，此宅以前運為最當旺，財局大順，今運衹求平安，六運時可求發展，姑稍待之可也。（6）尊祖墓地，乙辛卯酉，為上元之大吉局，建後可。一路順利，今運自癸酉年起，稍見棘手，下運交六白，又可大發，有是體，自有其用，不過為時略遲耳，今運可免修整，靜以待之可也。（7）今祖母展成乙辛，按圖立穴雖高，後龍確正，雖不開面，堂氣甚佳，砂水皆有情，今進四運。已為平龍，下一運六白，當可發跡，庚水為六運零神，在三運為生氣，財旺而丁不旺，辰山為三運之剋氣，乾為老父，亦主丁少，今已過去，靜以待之可也。今後覓地，當偏重中下元之局，直達補救，兩全其美，理氣既得門涇，再從形勢上探討，隨氣使用，此為研究上應有之德求人不如求己，仁孝宿志，可以無虞矣。

    七十一  覆南昌除了凡函         二六年十二月七日

    頃接十一月十二日函，藉悉一是，近來郵件阻滯，實亦無可如何之事，戰事影響，尤以滬地為最，生計之艱，處境之困，無庸贅述，茲將研究斷則，詳覆於後，（1）四運取後天之巽水，六運取後天之乾水，可發者乃每運之金龍方位耳，乃每運之父母卦，其他子息卦，但得旺水仍可發跡，如今之癸甲巽申，子卯辰等水亦發，不過力量較輕耳。（1）旺龍已明瞭，衰旺生死，即按向例分判，惟須按照秘授圖二十四龍管三卦分別用之。（3）叩金龍之意，乃按二十四節氣天運流動之氣，與地面二十四山方位之氣，一動一靜，一上一下，兩相迎合，乃謂之叩，尊論龍運剋擇一節，似屬不符。（4）經云富貴貧賤在水神，所以陰陽宅之發與不發，不係乎所立之坐向，而全在乎水法之合時合局也。有坐向雖不合運，水口確合局，仍然大發者，比比皆是，常識內所謂天然之向，與人造之向是也。旺龍者，衹能旺丁，不能旺財，如水口確合當運之旺局，而天然之坐向，確非旺龍，如今運之不能立乾巽，而形勢上衹能立戌辰或亥已者即是。此等地方，儘可變通辦理，龍雖平而水向仍旺，仍能召吉是也。（5）今運之乾巽向，巽震水發當運，午未水發六運者，以午丁為六運之旺氣，所以發在將來，敗於目前之四運，即上節重水不重向之旨。立向須看天然之形局，天然之朝對，須根據天然之局格，不能以玄空理氣之非旺龍而變更，得氣受脈，最為重要，形局不可離理氣，理氣不可離巒頭老，即此意也。不過吾人識得理氣，形勢方有取裁之法，所以理氣為主，巒頭為輔捨理氣而專重巒頭者，恐有夏裘冬葛之弊矣。

    七十二　覆梅縣葉軼民函        二六年十二月七日

    頃接十一月二十八日函，內附梅縣城形勢略圖，囑評得失，以資研究，縣署朝南子午癸丁，戌乾入首，水消東南巽宮，坤水又來，按諸理氣，以上元運論之二三運最旺，科甲當發於一白運，當交進三運時，漸見遜色，今運較前運為旺，甲子以來漸見發達，未知是否，茲將問題數則，逐條答之，城門一訣最為良者，凡結一地，其通氣之所，為陰陽之大關鍵，猶住宅之大門，城門之城門，為往來之孔道，其曰一訣者，即玄空六法之中一訣也。五星指理氣言，城門指形勢言，如有氣而無城門通之，則五星無驗，故曰非真術，真城門通氣之所，合得玄空挨星或生或死之氣，吉凶始有應驗，故日最為良，二者不可偏廢也。立宅安墳要合龍者，即山水之金龍動不動也。動則吉，不動則凶，若金龍既動，再能對得好奇峰，自然錦上添花，如金龍不動，雖有對得好奇峰，亦屬無補，坤壬乙之挨星，已寓秘授圖中，挨即輪字之意一索再索，豈非挨乎，取得輔星成五吉者，龍向水既得三吉星，再能於兼向中補救之，自然發福悠久，如子午兼癸丁之類，上元可取下元之氣即是，總之重看來龍水口，再定兼左兼右之取捨，九星中除廉貞不在挨星中外，惟貪輔最悠久，故以此為言，非拘於此也。    今運乾丁庚寅為旺龍，對面即為旺水，每運類推，自庚午年起，第廿五年甲午即交六運，共管二十一年，此等原理，諒已明瞭油印圖內，各卦列有十八、廿四、甘七者，即每運之修短也。從上元甲子第一年推起，即知上下兩片各管九十年之原理矣。

    七十三  覆廣東葉軼民函       廿六年十二月廿一日

    頃接十一月八日函，相隔月餘，值茲國難緊張之際，類皆如此，承詞。頃接十八日來函。知前函已收到。今陸路郵件全阻。國勢如此。情況暗淡。亦無可知何也。卯龍酉水。為上元一運之旺山旺水。下元六運。亦為旺山旺向。此外則平龍。或則死龍矣。天玉中卷之言貪巨武輔。係指世俗之偽法。亦玄空中無此論斷。下句所以云下後兒孫絕也。玄空中之言五星。即五行之代名詞。八卦中祇有金木水火土。所以如此云云。如五吉。則當運之坐向兩卦。及傍三卦之子息是也。如本運乾為旺龍。巽為旺水。已為二吉矣。他如寅申了癸庚甲之三卦。即為三吉。本宮正神安山上。對宮零神安在水裡。此即三吉五吉之作法。用山用水之祕旨也。日課還以用干支為最通常。能再輔以七政天星者。則更完備矣。其他種種概可置之。俗說多端。不勝趨避。正神而入水。即名之曰煞。入山即在旺龍也。辨正內多數論列。細究之自知矣。今運乾丁庚寅為旺龍，對面即為旺水，每運類推，自庚午年起，第廿五年甲午即交六運，共管二十一年，此等原理，諒已明瞭，油印圖內，各卦列有十八、甘一、廿四、甘七年，即每運之修短也。從上元甲子第一年推起，即知上下兩片，各管九十年之原理矣。

    七十四  覆姜堰王休人函         廿七年一月廿五日

    項接十一月八日函，相隔月餘，值玆國難緊張之際，承詢滬地情況，一切聽天人人自危，敝鄉二老，音信全無，為人子者，將何以堪也。生計日艱，更在度外，玆將所詢分答於次，（1）推論一六三八，及二七四九之各卦山水用法，可知作法已豁然，甚慰得人。（2）三入中順飛，五到兌，庚為雷風，酉為雷火，辛為雷澤，其餘順逆飛宮類推。（3）斷陰陽各宅，根據玄空三大卦之性別，與目講秘旨，相提並論，小補合六十四卦，為另一斷驗，可以兩參用。（4）父母雖云退休，如在二六雨運時，仍當以乾坤為主，如失運時，仍當相提並論，秘旨各語皆本此。（5）分房，全本玄空之子母公孫，與形勢之左右輕重為定例，子午中有坎離乾坤，故發大二房乾坤為老父母，亦應於長房，故此云云。（6）尊論乾坤退隱於某房，乃卦理之自然，所以孟仲季各房，均有父母在焉，如後天坎離中隱於仲房，震兌中隱於仲房，乾巽中隱於季房，艮坤隱於孟房，人事亦然，尊論確是。（7）尊之玄空挨星，可暗置盤中，此事當然可辨，鄙前製之盤，即按此辦法，二十四字分一盤紅字，一盤黑字，疊成一線，以陰陽無定之旨，盤上則用數不用星，此事儘可自安排，非拘也。（8）凡騎縫線，只利於空門，居家則均忌之。設或有之，則大都了財欠佳，在當運時尚可，總之能改正不騎縫更好。

    七十五　覆臨武縣黃遠治函      廿七年十一月廿五日

    一日十四日函諒達，頃接七日惠函，藉悉一是，研究事因郵阻停頓，無法可施，辭職事何必急，滬地已別具一天，環境不同，欲居欲行，均所不能，八運旺向，即油印圖一六三八、二七四九，各卦均有載明，若論大父母卦，則一運朝南，二運朝西南，三運朝西，四運朝東南，六運朝西北，七運朝東，八運朝東北，九運朝北即是，四運以巽為水之金龍，乾卦為山之金龍，此即四運之大雌雄，亦即大父母，下卦起星為玄空中之通稱，下即下巽卦，起即起文曲，文風武水，為本運立向之大祖宗祕旨已洩露在抽爻換象圖中，無須從掌上另起，蔣公所謂一言立曉者，即出一秘也。

    七十六　覆姜堰王休人函        廿七年一月廿六日

    接一月十六日函，知一刖函均未收到，查十一月八日函，已於十一月十六日奉覆矣，何以尚未到達今稱十二月廿六日又有一函，亦未收到，僕問守旅次，除註解辨正外，別無他事，油印亦因各路交通均阻為之停頓，須俟平靖後續辦矣，茲將研究九題詳答于次，（1）倒杖即順逆之義，杖形有首尾，一順一逆，即一顛一倒，故以杖為喻，如以坎離兩卦立向論，一運朝南，二運朝西南，三運朝西，四運朝東南，六運朝西北，七運朝東，八運朝東北，九運朝北，試以手杖指示，豈非一順一逆之一曰，世另有楊公倒杖法，究不知出于何人手也。曰卦坐陰陽何必想者，此卦即挨星所下之卦，如以一運論，按卦須立子午，若壬丙癸丁，并非一運旺龍，而按照天然形局，今立壬丙或癸丁，卦雖不旺，確合倒杖，陰陽確相見，仍可得利，所

以云何必想也。（2）掌模并非指理氣，乃指太極暈而言，其土色分明，猶掌心模樣，故曰模，設如指理氣言，應曰掌訣矣，（3）化氣即二五妙合化生之氣，姜氏曰，生旺之氣為生，衰死之氣為剋，應山應水，何取何捨，即制化之理也。非五行金本水火土之生剋制化也。（4）五星即五行，亦以形言。有形之五行，非拘拘于方圓尖秀，作論吉論凶也。要分明者，要與無形之五星合得生旺也。曉高低句，其微在乎移步換形之間，鬼為死，曜為生，鬼為背，曜為面，鬼為去，曜為來，其要妙全在乎辨別背面，欲識背面，當從生死去來之體態中辨之，（5）向放水句，不論陰陽二宅，應須從向首格看水口，尊論尚合，（6）（7）兩題，大致符合，天心即穴心之意，亦以形言，以十道為言者，乃測識生氣之最精密處也，當令之氣為內為主，失令之氣為外為客，水在衰死之地，從外生入也。水在生旺之地，從內生出也口龍在生旺之地，為之生入，水在衰敗之地，為之剋入，反之則雌雄顛倒，名之曰生出剋出矣。（8）脈息生旺語，尊論符合。（9）江東一卦曰四個一者，風雷也。即四數，江西一卦曰四個二者，山澤也。即八數，南北八神曰共一卦者，水火也。即一數，分明三大卦之作法耳，尊論雖略，亦有符合處，茲姑略而答之。

    七十七  覆湖北賀田龍函         廿七年二月十五日

    頃接一月十九日函。內附匯洋四元收到。計時相隔一月。受戰事影響。事原無奈。地學為我國數千年之哲理。得失自有憑證。大可定國。小則安親。惜近世外患日逼。大都無暇及此。孫總理移櫬金陵。與當初暫停西山碧雲寺。前後比擬。初則南北即告統一。繼則國恥頻來。國土分渭。實為研究上一大明證。令公子對此道不信。諒係年事關係。今世青年。大都如此。前寄之山水龍陰陽順逆圖。即明倒杖。卦坐陰陽何必想之理。山龍取坐實朝空。水龍取坐空朝滿。此為山龍平洋之通例。惟平洋不拘於坐空。亦有取坐實者。其作法仍與山龍之陰陽同論。至於山龍立穴。則決無坐空之理。此層不得不明辨之也。茲以山龍圖為例。次明此圖之取捨。如坎宮列一六三八。對面之離宮。列二七四九。如一六三八運。立朝南之壬子癸王山。取丙午了離卦之水。如二七四九運。即立朝北丙午了三山。取壬子癸坎卦之水。如二七四九運。即立朝北丙午了三山。取壬子癸坎卦之水。即謂之陰陽相配。一向南。二向北。三向南。四向北。六向南。七向北。八向南。九向北。一來一往。此即倒杖之意也。其餘各卦類推。曰卦坐陰陽何必想者。如一運之立壬子癸三山。玄空上本有一定之理。以卦理論。當然立子午兼癸丁。若不立子午癸丁。而竟立壬丙兼子午。或子午兼壬丙者。卦理之陰陽不合。而大雌雄大父母確不錯。仍能召吉。故此云云。猶今運之卦理。應立乾山巽向。然竟立戌辰或亥巳其大父母仍合。仍能召吉。此亦一例也。至其推排之法。乃在抽爻換象圖中。有形圖即一山一水。無形圖即一陰一陽。如坎卦之子屬坎。壬屬艮。癸屬震。為陽為雄。離卦之午屬離。丙屬兌。丁屬巽。為雌為陰。乾坤退休在子午之中。南北兩卦中。有天地雷風水火山澤之三大卦在內。豈非無形之雌雄乎。有此無形之雌雄。配以有形之山水。即謂之陰陽相見。捨此即謂之相乘。他卦類推。凡葬地旺龍發目前。平龍發將來。根據一六三八之圖說可矣。為今運取朝南局。本不為旺。取水向東流不取西流者。即為收得今運之旺氣。兼收將來之苦氣。合乎直達補救之理也。請細玩而寶藏之自明矣。

    七十八　覆湖北賀田龍函         廿七年四月一日

    頃接三月十二日函。所論一六、三八、二七、四九等山水用法。另有祕訣。尊列數端。均不合玄空之理。請按照油印圖列成用之是矣。又午屬離。子屬坎等等。與上列壬艮癸震等。皆為挨星祕訣。並非以先後于推論。蔣公所謂得訣二字。會者一言立曉云云皆指此。全部辨正各關鍵。莫不在此。此所以奧語坤壬乙八句。為千古不傳之祕也。前寄之山龍水龍圖。用法已全露。不論坐向傍宮之山水。均照此取捨，如今運之山，取離兌乾良，水取坎震巽坤。後天方位即是。山龍坐實。水龍坐空。若水龍坐實者。用法與山龍同。又云陰陽宅。一理者。即今運之門路動氣。應取坎震巽坤。後天方位實處靜方。應在離兌乾艮是也。陰陽宅之坐向不論。子午如此。壬丙癸丁亦均一樣。窗則氣小。門則氣大。用法相同。尊宅朝西北門。非今運之格。丁方路。辛西方空缺有旺。為六運吉格。今運適得其反，向水路均凶。至戌亥年本屬欠利。因於丙子年建造。流年剛過。其凶稍減。然終非合局。乙丑之壬丙亥巳。的為四運旺局。巽方出口。為本運之金龍。宜乎大動。震宮亦宜見水。或曰巽宮不宜見水者。世俗之通論。經云數有數之陰陽。即指此。一三七九為奇。二四六八為偶。所以四正取對面為旺水。四偶取本宮為旺水。世俗只知四正。不知四偶之作法。抽爻換象。即坤壬乙之原理。為玄空祕中之祕。（父母生六子。六子為六子。六子為父母。六子為六子）。辨正疏非玄空法。與蔣氏不符。無足觀也。

    七十九  覆姜堰王休人函        廿七年四月廿四日

    項接十三日來函，知交黃君一函計已收到，滬上印刷雖有復業，但各路通訊仍阻。姑俟國難平定，再商辦法，一論山水運推求之法，山運以癸酉年起，水運以庚午年起，已得祕籥，二論上元之取巽離坤兌之水者，乃通論耳。即一運取離水，二運取坤水，三運取兌水，四運取巽水，合而言之也。今運取合五之水，合十五之山，的為至理，昔目講曾言之，三論陽宅門路，均以水龍生旺取用，灶窗應取挨星之吉神為合，如一六八等為吉，忌九七二各星論灶位忌離九方者極是，他如豬棚牛欄，忌在一六八吉神，及生旺方，惟碓磴及機器，則宜乎旺方，以其動而有聲。論陰陽山水補救之法，亦為近理，極在補救作法。終非合局。乙丑之壬丙亥巳。的為四運旺局。巽方出口。為本運之金龍。宜乎大動。震宮亦宜見水。或曰巽宮不宜見水者。世俗之通論。經云數有數之陰陽。即指此。一三七九為奇。二四六八為偶。所以四正取對面為旺水。四偶取本宮為旺水。世俗只知四正。不知四偶之作法。抽爻換象。即坤壬乙之原理。為玄空祕中之祕。（父母生六子。六子為六子。六子為父母。六子為六子）。辨正疏非玄空法。與蔣氏不符。無足觀也。

    七十九  覆姜堰王休人函        廿七年四月廿四日

    項接十三日來函，知交黃君一函計已收到，滬上印刷雖有復業，但各路通訊仍阻。姑俟國難平定，再商辦法，一論山水運推求之法，山運以癸酉年起，水運以庚午年起，已得祕籥，二論上元之取巽離坤兌之水者，乃通論耳。即一運取離水，二運取坤水，三運取兌水，四運取巽水，合而言之也。今運取合五之水，合十五之山，的為至理，昔目講曾言之，三論陽宅門路，均以水龍生旺取用，灶窗應取挨星之吉神為合，如一六八等為吉，忌九七二各星論灶位忌離九方者極是，他如豬棚牛欄，忌在一六八吉神，及生旺方，惟碓磴及機器，則宜乎旺方，以其動而有聲。論陰陽山水補救之法，亦為近理，極在補救作法。

    八十　覆陝西王止明函         廿七年五月廿六日

    接五月七日來函。藉悉一是。查玄空要訣。除一刖授之挨星圖外。別無他法。古云一言立曉。即在乎此。其餘五法。乃其附屬者耳。將此一訣。再詳閱辨正全部經文。及蔣大鴻氏註解。自可一一瞭然。按形氣二者。不外雌雄二字。故奧語云。雌與雄。交會合玄空。雄與雌。玄空卦內推。上句係指有形之雌雄。即一山一水是也。有形之山水交會。須合玄空中自然之雌雄。下句係指明無形之雌雄。即玄空中自然之交媾是也。故曰玄空卦內推。惟此一點。須立誓而授。古云得訣者自明之。即此一點。今辨正全部。已註解完成，值此混沌之秋。生計之艱。為人人不可避免。而尤以滬地為最。而又以若。余之處境為尤甚。一步不可出門。困守孤島。點滴無來源。為之奈何。別謀生計又非其時。憑天所賦。隨遇而安。聊以自安耳。年月紫白推排法。各書均無異同。惟日時紫白。世有二說。鄙意重年月不重日時。請置之可也。以後請專從辨正本文上用功夫。參以前授之二十四龍管三卦。自然之雌雄。自然之交媾。自可瞭然。前次講義。儘可補寄。大局平定後。並擬刊訂成書。以垂永久。當此遙遠無期。未知能如我所願否也。

    八十一　覆姜堰王休人函        廿七年五月廿八日

    頃接甘二日來函。藉悉北地情形尚安。甚慰。第一詳論三大卦。尚屬合理。惟須以辰戌丑未四大界為天然之線。非拘之於三之甲庚。七之辛乙。一九之子午午子也。第二奧語各句。實乃挨星中之山水作法。並非雷風發上元。山澤發中下元。水火發上中下三元。乃指東西南北之呆方位為言。並非以三大卦為言也。玄空中處處有三卦。與呆方位之言三卦。確乎不同。此點務須明白。江東發上元者。方位之江東也。江西發中下元。南北發上中下三元者。乃指東西南北之呆方位言之也。與言玄空中之江東江西江南北不同。玄空中衹說三卦。不說江東西與江南北也。第三干維乾巽坤艮壬。係暗示挨星圖。後天之乾中。為挨星之巽卦。後天之坤中。為挨星之艮卦。而後天之壬中。亦為挨星之艮卦也。支神坎震離兌癸句。與上干非維句無二。後天之震即卯中。為挨星之坎卦。後天之兌卯西中。為挨星之離卦。而後天之癸中。亦為挨星之震卦也。皆暗示挨星之位次耳。子癸午丁。卯二酉辛句。係指方位理氣。子午兼癸丁。卯西兼乙辛。其卦氣可通。即氣中若癸丁兼子午。乙辛兼酉卯。有山水一同到乙辛丁癸方者。以乙辛丁癸中。有一串之辰戌丑未氣也。即不免夾雜。故曰乾坤艮巽宮也。曰取得輔星者。乃補救之一法耳。此輔非左輔之輔。猶子之兼癸。一運兼收三運之氣即曰輔。世以左輔論者誤矣。以上各節。近註述義之辨正中極詳。玆不贅及。

    八十二  覆太倉錢漢平函         廿七年六月六日

    接三日來函。茲分條詳答之。（1）坤壬二等八句。乃是挨星中配合山水之作法。所謂挨星。實千古不傳之祕。尚未筆之於書。上次來申時。立誓而授之祕圖即是。經云二十四龍管三卦。該圖已為列成。何以吾弟尚疑團莫釋。坤壬乙指旺水。艮丙辛指旺龍。巽庚癸。申子辰。亥卯未。或山或水。得訣後已可分辨甲癸申屬何卦。亦可瞭之。曰貪狼一路行者。先時取用之作法也。此指一運之龍言。非指水言。（2）江東江西江南北。實有兩說。按二十四龍中。處處是此三卦。然山水之取捨。則不拘之以江東江西江南北為言。衹分其零正而分用之。天玉首章之曰江東者。乃指上元之朝西局言。四個一即屬四。為巽卦。風雷也。江西者。乃指下元之朝東局言。四個二即屬八。為艮卦。山澤也。南北八神共一卦者。乃指上下二兀之朝南朝北局言之。（3）干維乾巽坤艮壬。與支神坎震離兌癸各語。的為祕中之祕。曰順逆者。非從掌上之分順分逆也。乃取金龍之在本宮曰順。即四隅卦。在對宮曰逆。即四正卦。均以水言。乾巽艮坤。表面雖指後天四隅言。其祕即亦挨星之位次。乾中有巽，坤中有艮。而壬中亦為艮也。坎震離兌。表面雖指後天之四正言。其祕中之祕。乃示四正卦之挨星位次，卯中有坎。酉中有離。癸中有震也。暗示後天之乾坤壬震兌癸六龍之挨星。取水之作法。故此云云。（4）玄空之作法。並非從干支八卦人人知曉之紅黑陰陽分順分逆。下句九星雙起。即為元關真妙處者。雙起即一山一水之作法。如前坤壬乙之指旺水言。時至八運。則又當以旺龍言矣。艮丙辛之指旺龍言。時至三運。則又當以旺水言矣。此即雙起之元關也。甲庚壬丙雖屬陽。而有時當作陰用。乙辛丁癸雖屬陰。而有時當作陽用。曰陰曰陽。曰順曰逆者。非掌中左右飛佈之陰陽順逆。乃取用山水之作法。宜向直坐也。世人不察。往往衹從盤面上之紅黑字。即為陰陽。再從掌上左挨右飛。即為順逆。所以玄空之祕。千古難明。（5）北斗七星打劫者。以一運為言。一屬坎。故云北斗。如朝南局。即江南北卦。可收得一二三四六七八運。共得上下兩元七個大運之卦氣。發福久長。所以云七星。曰離宮者。可作兩解。南方之氣。離宮也。二三四六七八各運未來之氣。今於一白運時。先時收用之。打劫之。非遠離之宮歟。距離雖遠。氣可打劫。即補救之作法耳。然須合得坎離兩宮之山水。方克臻此。否則亦有所不能。

    八十三　覆陝西王止明函        廿七年六月二十日

    頃又接五月廿九日函。知上次覆信。尚未收到。近日或可到達。查吾弟自得祕授圖以來。尚未瞭之。千言萬語。惟此一訣。坤壬乙者。指二運之水法言。曰從頭出者。與巨門相對之左輔是也。若以山龍實地言。當在下元之八白運矣。艮丙辛曰破軍者。指七運山龍實地之作法為言。一山一水。兩兩相對。以下巽辰亥。甲癸申各語。乃山水混合而言之作法也。處處不脫三合。所以此八句中。包含二十四山之山水作法。挨星尚未洩露。惟此坤壬乙一篇。全露。巽辰為六運之山。亥為六運之水。故以武曲言。甲癸申本是祿存。曰與貪狼一路行者。當上元初運時。祿存雖未得運。然可先時收用之。故曰一路行。若待其當令而用之。得力不過二十四年。卦氣已促無補於用矣。請細玩祕授圖自可瞭然。曰顛顛倒。曰順逆行者。即上列零正之變遷。山水之取捨耳。如二運坤壬乙而取山。七運艮丙辛而取水。豈非火坑。反之則為珠寶。即以今之四運論。當取乾寅丁庚之龍。子卯辰申之水。即為之珠寶。反之即為火坑。一以貫之可也。明堂十字。係指穴法言。如以十字為例。其上下左右。不可偏廢。其中心交點處。即為陰陽相見之的穴。此以形言。若天心十道。即以氣言。明乎零正合十之取捨。與三般卦配合用之。即一刖列各點矣。

    八十四  覆姜堰王休人函        廿七年六月廿七日

    十六日函收悉，正作覆問，又接兩函，茲將各函一併覆之，一 二問大略如此，三問陽順陰逆二語，即上卷順則生旺，逆則衰死之意，四維之金龍，取本宮生旺，故曰陽順，四正之金龍，取對宮衰死，故日陰逆，曰兩路者，有分山分水之兩法也。四五問東西兩個卦，即楊公看雌雄之旨，即一陰一陽，一雌一雄對待之意故曰兩個卦，六七八九十問，大都合理，十一問東西二卦真奇異，與前之東西兩個卦大不同，其曰代代著緋衣者，實即三元不敗之局，最為難得，與辰戌丑未叩金龍語，有密切關係焉，十二問皆指水流之體態言，茲再將十九日函詢條覆之，一問乾山乾向全篇，曰狀元及大將者，係指每運八卦之本性言，非拘拘也。明得挨星與作法，自可瞭然，二問近似，三問依得四神為第一者，與前本向本水之四神五通，前言水，此言山，專指東西兩卦言，惟此為最難能可貴，非隨便可求而得之之局也。四問要求富貴玉般卦，特指寅中已亥，與辰戌丑未為言者，以此八支中之卦氣，三般卦全備也。非其他干支中之不全備可比，三卦全備，所以氣運特長，本節與前之東西兩卦互通，均非尋常句語，均已詳註玄空本義中，日後閱之自明，五問大都星起，并非指都會言，大旆捍門，皆指形言，四位指前後左右言，六問坎離水火中天過，係暗示四正卦抽爻換象之意，中天過，即二五媾精之旨，下句暗示四隅之抽換，二十四龍各有一卦位，而孟仲季之得氣躔度，當有分別，四孟加以美名，四季列以凶煞者，四時之始，四時之竭也。此兼論大歲之作法，七問帝釋一神，除看雌雄之外，兼論方位理氣，與玄空卦氣，相提并論，上節坎離，係暗示南北向之義，本節以丙壬已亥為言，亦以南北向為例，可知干支八卦之度數，與天地得氣之先後，有密切關係焉，八問北斗打劫，係指南北向言，上元一運起，直收至下元八運止，故曰七星，離即距離之離，南方離宮之離，二說并重，九十十一各問近似，十二間倒排順排語，青囊千言萬語，皆顛倒之義，實為地學中僅有之妙語，猶釋家之言空是也。茲再將十三問各問題答之，一問陰陽二字看零正，係空實之形容詞，與形之坐向，氣之零正，有密切關係，故曰知病，二問即指明零正二神，與山水配合之作法耳。三問父母子息，皆指玄空中之三卦言，生即生旺，剋即衰死，四五六七問近似，八問隔向一神，係指鄰近一宮，山水偏于何字，則何卦當之。非專指仲子言，如丙之午，丁之午即是，請細玩之為要。

    八十五　覆陝西王止明函        廿七年六月廿八日

    頃接六月三日大函，藉悉一是，擇地安親，為人子應盡之孝道，亦為人子最難之一事，僕之研究此道，其始亦本家君安先祖之旨，正與吾弟相同，即來社研究者，可知大都如此，欲藉此而行道謀食者寥寥也。令尊福地，是何形局坐向，均已忘卻，值此之世，何必急急，南北向今年不利，若東西向則可，按選擇一道，本以七政為最好，惟每年必備七政經緯曆書，方可查考，否則必明推步，方可著手，推求十一曜每日躔度，此事極為不易，查七政選吉，世有二法，普通重用造命，分為十二宮，分天頂地平以為用，他如清之謝一圓天元選擇辨正所載，重在坐向，以當令極旺者為難星，如春木夏火秋金冬水四季為土即是，弟亦本此推選，有天星圖最易運用，逢卯安命者，太陽為萬物之命也。逢酉之說，殊不合理，安墳雖為死者，而吉兇關乎子孫，故以逢卯之說為合理，古云死者命從生者定是也。立命之法，如夏至後用子時，則立命戌宮，用丑時為酉宮立命。寅申、卯未、巳巳、午辰、未卯、申寅、酉丑、戌子、亥亥、子戌、之類即是，非生命化命之生辰也。夏至太陽躔未宮，以未加子上，數至卯方為成，所以子時戌宮立命，如用丑時用事，或丑時生人，即以未加丑宮，數至卯方為酉，所以丑時為酉宮立命也。卯即地盤東方，酉即天盤之西到卯方也。以每月太陽躔度一宮，加于所用之用時上數起，順數至天地盤之卯方值何支，即為立命，于此可知太陽為萬物之命，以萬物因有太陽而生也。日出在卯，故以卯為安命宮，以每月之太陽躔度一宮，加於所用之用時上數起，順數至地盤之卯方值向支，即為立命，於此可知太陽為萬物之命，以萬物因有太陽而生也。日出在卯，故以卯為安命宮，為冬至後用事，太陽躔丑宮，為用丑時，即以丑加丑，數至卯為卯，故仍以卯為命宮，為用寅時，即以太陽躔度之丑，加於寅字上，順數至卯上為寅，故以寅為命宮，餘此類推，按陰陽兩宅總以形氣兩合為最要緊，選吉乃為其餘事耳，弟對於巒頭理氣二者，綜合已往可知尚屬初步，諒係寄身戎幕，無暇兼顧，有以致之，否則既得秘授，理氣上自有頭路矣，至於巒頭，則全憑目力足費力氣，參以形家各書，亦可自通矣。

    八十六　覆湘鄉萊允明函         廿七年七月二日

    按六月甘一日函。藉悉已安抵湘鄉甚慰。在途失去祕圖。或係研究無緣所致。否則區區一紙畫卦圖。不值檢查。不謂迷信無據也。以後務請對地學上須特別注意。處處以種德為本。少說人家短長。非遇有德之家。切莫亂說吉凶。穩口深藏。是為第一。萬事當留餘地。福人自有善綠。乃一定之理也。玆始破格補寄一份。以資研究。以上各節。未知吾弟亦贊許否也。抽爻換象。即陰陽相交。父母生六子。六子為六子。六子為父母。六子為六子。此即子母公孫之所由來。亦即二十四龍管三卦之理口玄空三大卦即此。世所謂挨星者亦此。此訣透徹。青囊萬卷。包含在其中矣。所以自古須面授。立誓以明心者。恐妄洩也。坤壬乙八句。實為挨星配用山水之作法。請從講義中參閱。漸可通曉矣。

    八十七　覆湖北賀田龍函         廿七年七月十一日

    頃接六月六日掛號。內附匯洋兩元。無誤。查擬得之壽地。可立壬向或亥向云云。龍砂作案。明堂有大塘水蓄聚。朝山有情。水出癸丑。外有羅星塞水口。坐後來脈有力。格局非凡。堪以取用。以理氣論。利於四七九二運。坐丙或坐巳者。應以形勢而定。經云登穴看明堂。脈息生旺要知音是也。萬不可以泥於理氣而失於巒頭。湘鄉蕭允明氏。上月由徐州總退後。便道來滬。詳述抗戰經歷。留滬一宿。即乘輪返湘。此人於巒頭或可。於理氣則尚屬初步。近日亦有信來。一俟時局平定。弟亦擬作西南一遊。與知己者作實地考驗。蕭君亦曾述及去年在尊處會晤云云。附來二十四山抽爻換象圖。略有出入。請查鄙前寄之油印圖可知矣。玆將原紙更正附奉。此為千古不傳之祕。立誓而授者。即此一訣。油印圖山水龍之各有列一六三八及二七四九者。作法之不同點耳。即山龍坐實。水龍坐空是也。坐實者即坐得高山實地。坐空者即坐得低地水道之分。坐得正神。即應取山龍坐實為吉。即正神百步始成龍之道也。坐得零神。即應取水龍坐空為吉即撥水入零堂之支也。坐正坐零。向正向零。概所不拘。全以形勢來配合形氣兩合。即由此而辨陰陽二宅。同為一理。添了看來龍。添財看水口應於某年月者。看太歲到宮及對沖三合等即是。

    八十八　覆陝西王止明函        廿七年七月十八日

    四日函奉悉。前授之挨星圖。為用至廣。專論元運。分其零正。與有形之山水來配合。以定吉凶。經云。陰陽相見與相乘。即由此而分。形氣各有陰陽。楊公云看雌雄者。即指無形之陰陽。與有形之陰陽相配也。至於推論吉凶之法。如今運之西北乾水。即犯陰陽相乘。流年值戌亥。即謂之太歲到宮。定見凶兆。如紫白再有飛到五黃七赤等較凶之星之年。自然更為不利。即大合之卯寅年。三合之寅午戌亥卯末各年。亦皆欠利。總之務必以支空之挨星。與有形之山水。相配不相配為主體。推論年月太歲。乃其小焉者耳。日時紫白。可說毫無作用處。經云但看太歲是何神。三合年中是二語。即為斷驗之明語。形氣吉則斷吉。形氣凶則斷凶。此為斷驗上一定之理。請按此推之可也。體用合圖。如以北方論。體卦為坤。坤爻六斷。管十八年。用卦為坎。所以為上元初運之一白運。一為正神。即以洛書對面之九為零神。所以取挨星圖中之子卯巳未四山為旺龍。午西亥丑四水為旺水。一白運以正南離宮為金龍。故以子山午向為父母卦。其餘之卯巳未山為子息卦。又山龍水龍圖之內載一六三八。及二七四九者。皆挨星之作法。為山龍坎卦正北方。列一六三八者。因有坎艮震乾之挨星也。水龍之正北方。列二七四九者。因二運取壬水。七運取癸水。四運取子水。九運取子水。乃每運之零神也。他宮類推。又如磨子牲口。應安在生旺方為吉。如現在須安北方坎宮。及東南巽官為吉。切忌南方離宮。及西方兌宮。為四運衰死之方故不利。若坑廁穢濁之物。則宜安置衰死之方為合。羅經透解一書。毫無用處。明乎玄空挨星之作法。羅經用法。即在其中矣。又四運之可取乾寅丁庚四山者。亦如上述之如一運取子卯巳未四山。同一作法。因其為四運之正神。故此云云。皆指星圖言。天星選吉。將來寄奉。實與吉凶之根本上無大關係。近弟環境如常。只求勉力渡此國難。平定後再謀契機。承留意設法謝之。

      八十九　覆陝西王止明函        廿七年八月四日

      疊接十二、十五兩函。茲分別詳答之。普通天星選吉。名之曰造命。故重在命宮。取恩用福星照臨命宮。即為吉時。若謝一園者。重用坐向兩宮。而命宮次之。如陰陽宅係子午壬丙者。取恩福星照地盤之壬子方。即為之守照。到地盤之丙午方。即為之對照。如以子山論。若在冬令用事。取火星在乾亥壬。木星在艮丑癸。為之夾照。取晚上十二點。即為之太陽守照。取正午十二點。即為之對照。重在向者。即此意也。又曰不怕三煞太歲神。如能取得恩福星守夾拱對各點照坐山。諸吉齊照。一切凶神。自可避。謝氏嘗自己試用之。以明實在。惟趨吉避凶。為人之常情。不得已而用之則可。如人事上可以避之。則當然以避之為上。弟代人選擇。抱定走穩路。先將年月神煞避怯。再用天星擇一吉時。絕不敢以人作試驗品。如不得已而用之。亦必與主人說明。否則萬萬不用也。三大卦者。為玄空法中之大關鍵。言江東江西江南北。或言霤風山澤水火。即三大卦也。非先天之呆方位。乃指玄空挨星圖中之言風山澤水火而言也。憑空言之亦可。指習慣上之上中下三元之局格言之亦可。雷風與江東。即指上元之朝西局言。江西與山澤。即指下元之朝東局言。水火與江南北。即指上中下三元之朝南朝北局言。以上三者。即三大卦之運用與作法也。前函云乾寅丁庚宜龍。辰申子卯宜水云云。乃指現在四運之零正立向言。非以三大卦為詞也。舉四運之正神宜龍。零神宜水。則每運之立向。及宜山宜水可知矣。如坤壬乙辰四字中。挨得艮卦。為二運之零神。宜乎取水。故曰巨門從頭出。從頭出者。暗示後天巨門之對面一宮。即左輔是也。若對宮之宜山宜龍者。即寅午酉戌四支中。有二運之正神坤卦在焉。餘可豁然矣。子母公孫。即祕授圖之抽爻換象。乾坤為祖。六子為子。而六子抽出之爻神為孫。如今運之指乾寅丁庚為言。此四字中之正神。從何而來。曰子卯辰申者。乃指四運之零神而言之。言其對宮。本應指巽申癸甲中之震卦言之。玄空中雖為真夫婦。而並非零神。故取水不以其相對之四字為言也。言向。則當然是乾巽、寅申、丁癸、庚甲。各為一線。言水。則非拘拘於相對之一線也。辨正講義中。有云父母老而退休。所以云玄空三大卦。今乾山取辰水者。雖非一線相對。取乾山之龍。則為子息。取辰上之水。即為父母。至如辰中有乾卦。亦即撥水入零堂之意。挨星歷來無口訣。奧語坤壬乙之八句。乃山水取捨之口訣。暗示挨星之祕。所以坤壬乙對艮丙辛。不言辰戌者。包含於三合之中也。先天為體。坤巽離兌也。一二三四運。後天為用也。上下各九十年絲毫不差。四運取乾山巽水。山龍坐實。順局也。平洋立巽山乾向。坐空朝滿。逆局也。順逆二字。即去水為順。來水為逆也。龍在生旺之方為生入。水在衰死之方為剋入。反之即為生出剋出。現上舉之山水零正可知矣。

    九十　覆姜堰王休人函          廿七年八月五日

    頃接五日來函，知近來專從辨正上逐節用功，殊為可欽，子字出脈子字尋者，可知平洋雖以水為龍，而仍當注重來脈，莫教差錯丑與壬者，子癸為上元一氣，當然有可通處，若再錯入丑字，則與上元之氣太遠，即犯差錯，壬字雖與子為近鄰，而卦氣屬于下元，當然亦不能相通，所以亦云差錯，可知此二語，均指龍脈言，非以水為言也。閱者當詳審之，子癸午丁，卯乙酉辛，為卦氣之可通者，當然與甲庚壬丙不同，并非省文之故，若形局上不得意而兼取之，事出無奈，非方位理氣自然之理也。上二句言坐山之補救，下二句言向水之補救，辰戌丑未，與寅申巳亥之兼取法，此三節之方位理氣，大致相似，惟取輔與取貪，各有不同，上節言輔日是真龍，言貪曰護正龍，惟此乙辛水來催，更取貪狼成五吉一語，與上二節之作法又不同，前言龍，此言水，可知山水各有五吉之補救，貪狼發來遲，遲即長久之意，經云北斗七星去打劫，亦即發遲之意，論龍空氣不空語，以形勢與零神為言，確合至理，子午與酉坐對乾坤艮巽宮者，乃指世俗之偽法，特表而出之，以明玄空之真旨，以下之子午卯西，辰戌丑末，寅申巳亥之三節，專論方位理氣，務必根據玄空挨星，與上三節之所論天地人，大略相同，乃叮嚀告誡之意，以下各問題，大都合理，玩寶照各節，可知形勢理氣，絲毫不能分離，非世俗之種種謬說也可知矣。

    九十一　覆陝西王止明函        廿七年八月廿一日

    接八日來函。藉悉一是。語云千學不如一見。筆談不如口傳。誠為不誣。地理為哲理之一。尤為難明上晃怪通信一年。尚疑慮不解者。比比是也。經云但看太歲是何神。立地見分明。成敗斷定河宮位。三合年中是。此為推排陰陽宅流年吉凶之大關鍵。總之全憑根據形勢理氣。又云太歲吉則助吉。凶則助凶。此為人所共知之一語。但其應用之法。人人不同。所以有驗與不驗之別耳。玆舉一例如左。如以今之四運論。如某有陽宅一所。先看其宅外形勢。宅之西北方及正南方。皆為空缺。或為來去水口。其宅或為朝南向。按其外五行。可斷定為上元發祥之地。同冶三年起。六十餘年中。丁財大發。自庚午年民十九年起。人財兩失。家境遠不如前。何以知之。離乾兩宮之水口。為上元之古氣。今進中元四運。吉氣變為死氣。自有衰落之兆。午年為中元第一太歲到向。兼到水口。所以庚午年起。即見不利。戌亥年太歲到乾宮水口。今年戌寅。與午戌為三合。並見不利。  此為斷驗一定之理。外五行既有此局勢。內五行之門路。可不向其合與不  合矣。若內五行門路再在離兌乾三宮者。則其凶更甚而速。若在坎震巽生  旺之方。則其凶稍遜而輕。然或今運猶能發祥者，則未之聞也。至於斷驗  陰宅。與此相同。流年之紫白到宮。乃其小焉者耳。青囊云陰陽相見。陰  陽相乘二語。為形氣之大關鍵。講義中六法早已言明。須將六法會合參用。方得應驗。如有一地。不論陰陽宅西北來脈。離坤兌乾四宮皆實地。坎艮震巽四宮皆低地。或為水口。可斷其為今運發祥之地。並為下元發地。坐向可不問見此形勢。可斷曰。此宅此莊。或此墓。前數十年不利。近十年必兒發展。此以局格斷之。屢試屢驗。若以內五行及內堂論短長。則以其水之最近。及最有力處論之。則百無一失矣。如在兌宮。斷以酉年。如在震宮。斷以卯年。如在艮宮。斷以丑寅二年。總之須以水之最有力處下斷語。以太歲到宮年月。以辨吉凶。立空三大卦。即雷風水火山澤是也。經云二十四龍管三卦即是。玄空作法。處處不脫三卦。三大卦者。乃玄空中之大要也。山水作法。重在二十四龍之三卦。不重在立空通論之三大卦也。如今之丁癸乾巽等。非玄空通論之三大卦。乃二十四龍之三卦是也。此點當明辨之。羅經上並無特點。重在得玄空之作法。不重在羅經盤面之形式也。明乎玄空六法之作法。即無指南針。亦可應用。前著常識中。早經說明。辨正及祕旨草稿。值茲郵路阻隔之際。未便寄奉。諸小兒正在補習。無暇抄奉。衹得稍待時日再商。灶之方位及火門。實無大關係。今運灶位取坎宮。火門取震向為合。時事茫茫。不知何日可還我本來面目也。

    九十二　覆姜堰王休人函        廿七年八月廿二日

    接七月卅日函。玆分條答之。油印之城門太歲全篇。容日準抽開抄奉。稍待之為荷。前寄兩函。諒可到達。天玉之江東江西江南北。係指三元之局格言。此為玄空三大卦。係地理之綱領。玄空挨星之三卦。即二十四龍管三卦。係山水配合生旺衰死之作法。二者名同而法各殊。尊論略露一斑。可見用心。東西二卦真奇異。下旬云代代著緋衣。曰東西二卦者。或即江東江西之兩格也。辰戌為東西二卦之界線。曰東西者。或東或西。在所不拘之意。或自辰至戌之半片屬低地。或平地。或自戌至辰之半片屬高地。或實地。此即為東卦。反之即為西卦。辰戌為來去水口。雌雄分清。向立丑未或未丑。為三元不敗之局格。曰真奇異。曰神奇。代代著緋衣者此也。此等局格。最為難覓。為地理巒頭理氣中最精密之大關鍵非得真訣者。殊難瞭也。請細玩之自明。叩金龍以五運大氣論。綱領已得。兼合七政之恩用。一切神煞。自可不避。惟人情之常。當然仍以避之為上。否則恐惹是非也。語云寧為智者道。難與俗人言。為人作嫁。何苦出此。至於曆書所載通俗之祿馬貴人等等。亦屬人情之常。取捨各聽自便。形勢既得。此等概可置之。無關得失。實亦無補於事也。智者少而愚者多。習俗已深。研究學術為事。社會習慣為一事。二者相輔而用之可也。于星用時之法，名曰候星法。候星者。候其星光灼照而用之也。鄙著天星圖即用以擇時。恩用仇難。每日每時。均有趨避之可能。十一曜隨時取捨。非拘之於太陰大陽與斗杓也。所繁而難者。惟推步耳。有每年之真步堂曆書。同年十二月。逐日十一曜躔度。均有載明。以之行用則易矣。鄙著天星選吉。迄未完成。時世所趨。因之擱筆。

    九十三  覆陝西王止明函         廿七年九月二日

    八月廿一日函奉悉。傳眼難。傳心更難。口傳易。精神傳更不易。人一己百。為進取之要義。吾弟能若是。總有悟徹之一日。一日謀面。當可豁然。有恆心者有恆心。衹怕無綠。不憚不明。始以為難。終必以為易矣。三運之五黃在兌者。即三運之水之大金龍也。不問庚西辛三字。與換星不涉。對面震宮之所謂正神者。當然以甲字上之挨星論。兌宮之零神。當然亦以辛字上之挨星論。庚酉辛三向。為三運之正向。甲卯乙三山。為三運之正山。奧語云甲癸申。貪狼一路行者。如立甲山。至三運之正神而用之。則氣運已定。無補於益。應在上元初運一白時。即可先時收用之。於是得力悠久。所以云貪狼一路行。甲卯乙三山。雖為三運之正山。均可坐立。而三字各有分別。甲為正神而旺丁。卯中有乾金而稍剋。乙中之艮。與震為朋。且當面之辛水。又為零神。故當三運時。大多取立乙山辛向兼西卯者居多。了財並發。財局多發幼房。向得挨星之兌。兌為少女故也。若三運立甲山庚向者。雖屬坐得正神。而向得庚上巽四之生氣。氣運太促。丁財每每不發。此皆從實驗得來。餘可類推。總之金龍是一法。挨星是一法。須參核並用。金龍論後天一大卦。挨星則逐字分清。經云明倒杖。卦坐陰陽何必想。倒杖即金龍之作法。卦坐陰陽。即挨星之作法。合乎倒杖。則不問挨星之得失。亦可得力。猶三運以兌宮為水之金龍。震宮全為實地。則雌雄既配。倒杖配合。可不拘其立甲山卯山乙山。均可得力。且能召吉。非拘之於甲與卯與乙山也。如今運之巽宮。為水之金龍。乾宮為山之金龍。有合此地局者。則陰陽已相見。其坐或戌或乾或亥各山。儘可按其天然之形勢為斷。非拘之於理氣之坐乾也。山水二龍。乃坐實坐空之別。其雌雄則一也。

    九十四　覆陝西工止明函         廿七年九月十日

    接八月十七日函，內附宅圖一紙，今詳覆之，甲癸申本為祿存，如在上元初運，即可立甲庚癸丁中寅三山。指一白運之作法，故曰貪狼一路行，本非貪狼，而可與貪狼同時先用為一例也。至于兼左兼右，則各從其便，不出卦夾雜可矣，陽宅看法，先看外堂，然後再論內堂，灶井二門房門，皆內堂之作法，臥房以床位為太極，好以人為極也。看門路在床之何方位，以辨吉凶，井位屬水，與門路動氣同一作法，明得生旺，辨得動靜，自易下手，橋樑道路塔廟等，一以形象論，二以玄空理氣論，形之遠近高低，色之黑白紅黃，均為形象之語，一通萬通，合乎情理二字明之矣，尊府新得屋宇，朝北局格，東高西下，東水四流，按理屬下元局，目今四運，坐向尚屬當令，宅運之得失，全以外堂之山形水勢為斷，村東村西，前巷後巷，其坐落場處，亦為重要，左右有鄰無鄰，前後有屋無屋，均為看宅之主要點，若拘拘于坐向者，則其義太狹矣，來函稱該處大都皆有西廂房，而無東廂房者，下砂收氣之作法，極為合理，在本運尤為合法，若至六運，又當收得乾氣為合矣，原門均屬向艮，以門向論，利于三運，然癸向則三運不利，目下宜取宅門一線之癸向兼子為最妥，臥房取靠西，收得東方之門路為合，若住東面，則門路均不免在西方矣。井位亦以靠西為合，灶位可以不拘。

    九十五  覆姜堰王休人函        廿七年九月二十日

    九月一日函奉悉。真步堂七政經緯曆書。內載每年排定十二個月逐日七政四餘躔度。非常明瞭。較其他曆書為特長。所以弟每年必備一冊。惟近年來不特價格高貴。並且滬埠各書局。無法買到。前數年特託友人至廣州直接購買。今年尚未買著。明年恐亦辦不到。價格約在三元左右。初年北平同善堂出版曆書。對於七政四餘。亦非常準確。近年亦無辦處。來函所論各點。殊為合理。足見大為進步。流年紫白。與挨星參用。今之玄空。的為楊蔣真傳。弟己已夏季。得之於江西李虔虛老先生。前年已作古。當初所得者。不過抽爻換象之一訣。立誓而授。辨正全部作法。皆得訣後細心研究得來。與李師晤面。為時不過數月。非若今次你我之得以從長計議也。研究員合計不過五六人。能悟徹者。尚寥寥也。可知得訣困難。悟徹實為最難。能以人規矩。不能使人巧。實為千古聖賢之名言。吾弟已大都悟徹。實為難能可貴之一事。將來好自為之可也。此次破格招人研究老。實為時勢所驅使。千百年來之實學。以冀挽救於一時。不至湮沒耳。年內目疾更劇。年近半百。實一可畏之事。諸小兒正在求學。勉力支持。將來擬傳一二。此為吾人應知之常識。諸稱平安。

    九十六　覆湖北賀田龍函         廿七年十月十五日

    八月十七日函，已將圖式批明寄覆矣，玆再將所問各點詳笞之，山龍平洋之看法，其實還是一樣，不外空實二字，空屬動而為陽，實屬靜而為陰，平洋之陰陽宅，坐空坐實均有之，山地則只有坐實，而無坐空之作法，坐著零神，宜乎坐空，坐著挨星之正神，宜乎坐實，此即形氣合一之作法，世有坐空坐實之說者，如其地形局應坐空立穴立宅者，應取零神到坐後之空處，此時亦為之坐著旺龍，若其地形勢宜乎坐實立宅立穴者，應在挨星之當令一星，輪值其為正神時，即為之旺龍，非以形局之空實為主，應以理氣之生旺衰死為主也。如城市房屋，雖不若鄉間之空實可分，如我之宅後，有他人之房屋，即為之坐實矣，我之屋一刖為街道，即為之向空矣，實與空，即在動靜二字中明之，又一運之子午癸丁固吉，若兼壬丙，或壬癸之左右相兼，而不出坎卦者，向首離卦有水道者，雌雄既相配，一三運均吉，毫無疑義，三八運之子卯山亦旺，二七運之子卯水亦旺者，旺在雌雊之相見，非旺乎挨星之得氣也。此點務必明白，楊公云看雌雄者，其道即在乎此，所以雌雄與挨星，有密切關係焉，分房之作法，即從挨星中孟仲季定之，分生男生女，不全以挨星之陰陽卦論，并以坐後之地脈旺衰，得氣之厚薄為斷。

    九十七　覆姜堰王休人函        廿七年十月十五日

    十月二日函奉悉，地學一道，近世衰落，已至極點，尤其是近年社會不景氣，國難發生以來，按理丑未寅申為變換之大機，先天雷風相薄，有以致之，早經洞悉，太歲入卯酉，水火既濟，當可大定，內外一切，當可如願以償，茲姑置之，滬地生計日艱，尤以我非商非政之流為最，只有表面而無實在，處處要保全體面，此中苦況，實難以形容者，弟論城門取捨，遠近斟酌用之，確合至理，二論太歲各點之聯鎖，亦已洞徹，三論十一曜用法，亦屬不錯，惟一星到山到向，無力不能召吉，須合格成局，方為有力，四問東西二卦之奇格，實屬罕見，近年在蘇地曾覓得，已為友人讓去，亦緣份所致也。

    九十八　覆姜堰王休人函        廿七年十月一八日

    前函已覆，所稱第二條問案，十二支亦太歲之一，并不為誤，名稱雖一，用法浩繁，六法彙總而參核之，知某年月之得失，即太歲法也。劉氏小補，內有挨星圖攙入偽法，如挨星一端即是，其有意藏巧處，于此可見，玄空祕旨，的與六法符合，並無其它作法所舉卦位，皆本玄空挨星之卦位為主，艮為山止也。巽為風入也。得令而值水，失令而值山，應出山林隱逸之士，午酉同為玄空離卦，而午屬地卦之離，西屬地卦之兌，離麗也。兌悅也。得令逢水，先令逢山，應出江湖花柳之輩，總之皆言八卦之本性，斷驗全以玄空挨星為重，火若剋金見化木，火旺則剋金，其性炎上，曰化木者，有形之象也。直射之水即是，土性厚重，土旺則制水，指其旺運時言之，復生金語，亦指有圓形之山水言之，總之其關鍵在乎零正，兼及有形之山水，與八卦之本性，參合而斷驗之，其日祕旨者此也。

    九十九　覆蕭山孔憲先函         廿七年十月廿一日

    頃接十三日來函，附山地圖一紙，研究題十四則，藉悉吾弟仍得安居家鄉，閤府均安甚慰，山地立向，全以形局為重，不以理氣變更坐向，雪心賦有云，登穴看明堂者，亦一立向之要旨也。其次則來脈朝案，均為立向之大關鍵，形局既定，再辨氣運，形氣兩合，為自然之理，絲毫不爽，語云有體自有用是也。傳眼非一紙圖式可以分曉，須實地領看，方有把握，姑置之以待言。（1）甲庚壬丙乙辛丁癸之陰陽，以局之坐實坐空言，以山地平洋言，山坐實順局為陽，平洋坐空逆局為陰，當面來水均為逆，向得去水均為順，已得陰陽順逆之作法矣。（2）乾坤艮巽天然穴，水來當面是真龍者，四隅屬耦數，與四正不同，曰當面者，即本宮是也。蔣氏曰石破天驚者，即此意也。非坐空坐實之作法，乃大金龍之祕旨也。（3）寅申巳亥水來長，係指要求富貴而言，此四支中，與辰戍丑未之四支中，均三般卦全備，非若子午卯酉之四支中，皆父母而無子息卦也。乾坤為大父母，坎離為小父母，所以能求得富貴。（4）子午卯酉，為卦之父母，所以力量最大，曰作祖人財旺者，有此山，必合此水，方有是應，若山大水小，則雌雄不配，所以云遭傷。（5）五行若然翻值向，上二句言龍，所以云發丁，下二句言水，所以云發富，水旺則山亦旺，曰翻值者，須向上再得旺水也。山旺而無水，水旺而無山，則陰陽不能配合，丁財兩敗矣。（6）吾弟所論天卦即天運，地卦即山水相對，的合至理。（7）陽若無陰，陰若無陽語，即山水相對，零下各得其宜之意。（8）城門與龍身出脈，正是一家骨肉，出脈處即山之城門，近穴來水口，即水之城門，即山與水相對之意，所以云能觀出脈，便識城門，其相對不相對，全以後天之地卦方位論，此乃形家語，非法家語也。（9）元機妙訣有因由，段曰因山者，即指挨星祕訣為言，向上及徬宮可以指認之山峰，其方位值挨星之何卦位以辨吉凶，表面雖屬二十四山，其元機須求挨星，其山支向尋祖脈語，係指方位理氣，來脈與水道，以不出地卦為最要，即世稱一卦清純之意。（10）陽用陰朝，陰用陽應，為雌雄相對之極  通套語，形氣二者，均不能出此範圍，吾弟以乾兌離震，與巽坎艮坤言者非。（11）辰戌丑未地元龍語，係指玄空挨星中，兼取貪狼補救之法。（12）巽辰亥言武曲位，辰為六運之龍，亥為六運之水，巽亦為六運之龍，故此云云。（13）山上龍神，與水裡龍神之生死順逆，弟以平洋山地之坐空坐實論，確乎合理。（14）辛山乙向，山地坐實，宜乎下元七運，平洋坐空，宜乎上元三運，壬山丙向，山地坐實，宜乎八運，平洋坐空，宜乎二運，經云位位是破軍，巨門從頭出，天市合丙坤，即此作法。

      一OO 覆陝西王止明函        廿八年一月十七日

      十二月廿七日函。今日奉悉。上月覆函。諒尚在途。查本函所稱前列研究各條。迄未見到。此函諒已在途遺失。故末到達弟碌碌如恆。無事可言。所莘人口平安。順時聽天耳。茲將研究題詳答於左。（1）二十四龍管三卦。即祕圖所列之子母公孫。乾坤老而退休。風雷水火山澤。即三大卦也。 一切作法。均係乎此。（2）六運以乾為正神。巽為零神。以干支言。即子卯辰申四山。午酉戌寅四水。後天之戌乾亥一卦。為水之大金龍。辰巽已一封。為山之大金龍。（3）六運之兩片。已如上述。七運取後天之甲卯乙一卦。為水之大金龍。庚酉辛一卦。為山之大金龍。八運以後天之丑艮寅一卦。為水之大金龍。未坤申一卦。為山之大金龍。九運以後天之壬子癸一卦。為水之大金龍。丙午丁一卦。為山之大金龍。此山水雌雄之兩片也。（4）辰戌丑未。為天地四方之界。故曰御街。水自辰至戌。屬巽離坤兌四宮。為江東卦。發於上元。水自未至丑。屬坤兌乾坎四宮。水或自丑至未。屬艮震巽離四宮。均可發上下兩元。此未丑為界也。故云江南江北共一卦。一方有水。一方必要有山。雌雄分清。方合作法。若山水不相對。則陰陽不交媾。無吉凶可言矣。（5）不出位。即不出二十四龍三卦之內也。如地卦之子卯辰申。為挨星之卦內。子出壬癸。卯出甲乙。辰出巳巽。申出坤未。即為之出位。（6）三陽即任何一卦之向首當面一卦。經云向首一星災福柄是也。（7）上中下三元乃世俗之習慣。曰天地人三元。以二十四龍分之。即子午卯酉乾坤艮巽屬天元等。乃盤面之天地人。非卦理之三元也。不過吾人口中之口頭語耳。非玄空上要語也。（8）辨正全部。猶國學之經史子集。其味無窮。一切深奧。均寓於此，故採入四庫中，惟玄空深奧，世皆不察耳。僕專釋辨正者。即為此也。（9）小補書衹能作為參考。得訣後乃可入目。否則實難得其門徑。其註青囊經。實駕蔣公之上。其祕處則更祕。透徹處則更為透徹。劉公實為近代地理之大家。

        一O 一　覆蕭山孔憲堯函         廿八年一月十九日

      接一月八日來函，知上次覆信已收到。府上福地，按來函所載種種，實難得之吉格，即立辛乙與酉卯。均無大出入，按理均為七八運兩運之旺局，凡立向出于天然，全以形局為主，不以種種俗說所拘泥，或謂立甲向，即陰陽清純云云，或亦局勢上之語，據稱外向擬立酉卯云云，鄙意當以形局為主可矣，按玄空卦理論，申龍利於六運，辛山利于七運，艮寅水利于六八運，總之乃下元局格也。于今運則不平，不直達，即補救亦無不可。（1）來函稱某地師，以上元山地，宜立甲庚、壬丙、子午、卯酉為利云云，與玄空法不符，吾弟即經研求大法，且已得挨星秘圖之授，何以仍是懷疑，研究之難，於此可知，平凡者更不待言矣，理通則信之，理不通則疑之，此為當然之理。（2）干維乾巽坤艮壬句，係暗示挨星，乾中為巽，坤中為艮，而壬亦為艮也。支神坎震中為坎，兌中為離，而癸中為震也。（3）前兼後兼，不能偏于一面，須前後互相照顧，兼前而得水得局，設或後龍不正，兼後而得龍得脈，設或前朝不正，則均非所宜，故曰聯珠不相放。（4）東西父母三般卦，即在子母公孫圖中，父母卦得力悠久，故日無官只豪富，每運各有父母，如一運之子午，二運之寅申。王運之甲庚，即是，餘則為子息。（5）共路兩神為夫婦，即天地自然之交媾，即玄空三大卦是矣。（6）無形之夫婦，配有形之山水，兩兩配合，故曰主張，地理作法，盡于此矣。（7）本運之癸山了向，坐空則吉，向水則凶，庚水值正神，應主不利，雖有巽宮水口，亦屬無補，以六運論，則此向及來水均吉，坐山亦旺，今運則否。（8）立穴盡可不論坐向，全以水口為主，甲水吉而丁水凶，甲水利于七運，丙水利於三運，巳水利于四九運，申水利四七運，巽水癸水，均利於七九運。（9）乾坤艮巽，與甲庚壬丙，均為雷風山澤兩卦，來脈水口，須節節同行，不能夾雜，列土分茅，即一卦清純之徵兆。（10）陽若無陰陰若無陽，即上向無形之陰陽，與有形之山水，須處處配合也。（11）按來函稱坐辛向乙之陽宅，乾兌坎三宮皆空，巽卯為近高山，離坤方平山，似係坐空朝滿之局，十餘年前，及今運均不為利，前後相比較，形局不清，還以二、三運為利，乙向擬改為丁向形式殊不合體，未知尊處屋宇，習慣上之形局如何耳，即能改之，亦屬徒然，最好此屋有後巷遮欄乾兌之空，方合四運之氣，乃無可如何之事也。

    一O 二　覆陝西王止明函        廿八年六月十三日

    接五月十五日、廿二日兩函。及郵票一元無誤。計廿八年下半年。彼此研究通訊八次。所問所笞。均有底稿可稽。如欲抄奉。可以遵辦。所稱均未收到者。或為郵路移生耳。尊稱或因應盡之責未償一節。彼此道義之交。決無此理。碌碌如恆。惟環境之苦。萬人皆同。承遠地繫念。曷勝感謝。時勢所係。非心力所能及。可句介介。地理先求體。再論用。凡千古名墓。莫不全在得體。非理氣所能致此也。二十四龍管三卦。三卦者。水火風雷山澤也。艮丙辛與坤壬乙。山澤之一卦也。甲癸申與庚丁寅。風雷之一卦也。亥卯未與巳酉丑。水火之一卦也。餘可類推。風雷為江東卦。山澤為江西卦。水火為南北卦。經四位者。自一至四。自四至七。自七復至於一。故世云一四七者。三大卦三般卦也。云一而九在其中矣。云四而三在其中矣。云七而八在其中矣。乾坤為老父母。而六二之作法。亦在其中矣。江東發上元。江西發下元。南北發上下兩元。此以卦與方向言。故發之脩短。有定理也。

      一 O 三　附王休人先生來函     廿九年十二月廿九日

      夫子大人函文。敬啟者。生於日昨捧讀喜柬。恭悉令郎國光師兄。詹於一月二日。與黃女士舉行結婚典禮。不勝欣躍。適因冬令時期。稍有應酬。未能趨前叩賀。慚愧之至。謹匯國幣拾元。略表寸忱。伕希笑納。是所禱盼。耑此恭賀大喜。堂上太師。尊膝前。祈代道喜。並請師母大人喜安。

      附啟者。近因國難時期。戚友陰陽宅用事。每每不願從緩。以下數列問題。因之發生。謹并臚陳。伏希於燕暇時。揮筆指正。毋任翹企。（1）葬地在紫近年月殺方。生為研究書理。抱遠離不論方位宗旨。苟能距離住宅一里或半里即與出葬。陽宅距離主宅百步以外。砌造新宅。衹論開山立向。不論方道。與陰宅同。合法否。（2）附葬昭穆穴。以主穴為中宮。避讓紫殺方位。譬如今年辰巳午末紫方。遇坤兌向附葬昭穴或艮震而附葬穆穴。必等大寒方與進行。（3）山向紫殺。普通人於向兼太歲。坐兼三殺。每多忽略。譬如今年辛山乙向兼戌辰。坤山艮向兼未丑之類。生亦令等待大寒。蓋因太歲三煞。從十二支起例。先天羅經、衹有十二位也。（4）年月五黃在中宮。或在山。舊墓合穴之均忌。新立之穴則不忌。陽宅雖空地。新造均忌。年月五黃在中宮及坐山。因有斧斤震動。曠日持久也。（5）陰陽宅開山立向。謹避向太歲月建。坐年月三煞。修方兼忌歲破大將軍年月五黃。餘如戊己陰府年剋天地官符大小月飛天煞等。從遁干化氣及飛宮起例等。名之曰轉灣神煞。一概不忌。（6）陸氏新採陰宅。照依勢堂局。應立壬丙子午向。尚未用事。另有三元家倡議。宜立子午兼癸丁向。取辨正天元宮與人元一路同之意。生意辨正謂子午癸丁一路同者。是上元一運作法。子山兼癸。為一運兼三運旺星。如在六運用子午向。必兼壬山。為六運兼八運旺星。方不失時。今值四運。用子山為先取六運生氣。若兼壬字。八運雖遠。較之兼過去之癸字三運星。似稍密切。此固目前用子山。宜壬不宜兼癸之原理也。且陸氏新地。本是壬丙兼子午地勢。依地勢扦壬丙向。其弊不過下及子午兼壬丙發速。改用子午兼癸了向。不但失時。而且太偏斜。不合位置。現在當事人持疑兩端。尚末確決。附圖陳情。懇請片言折衷。望早賜教。感激無既。

    一 O 四　覆姜堰王休人函         三十年一月十日

    十二月廿九日函，後列六問題，詳述年月開山方位，立向直忌，確合至理，僕亦向來如此，二十四山中修方，惟四隅各山向最難選用，不得已只能選大寒節後，歲宮交承之際，乃為妥善，為人即以為己，人安則已安，理所當然也。世有非至大寒謬然選用，幸而平安，不發凶兆者，主人之幸，我所不取也。後列陸氏新得福地，水道重重抱繞，前後左右，四勢合情，有德者方能得此，立向一層，總以合乎天然形勢不偏不倚，乃為合情，若兼癸丁，則向得支濱，既無朝山、又無開陽，形勢偏斜，自不為合。二十四山之分為天地人三元者，即四書天開于子，地闢于丑，人生于寅而來，乃世俗相沿之俗說耳，于地理則無干也。兼壬丙，則四運平安，六運仍可大發，若兼癸了，則四運不利，六運大發，午末年更凶，如何請酌奪用之可也。

      一O五  覆瀏河一西涇張子才函      三十二年十月五日

      二日函悉，祕旨家有少亡，只為沖殘子息卦，庭無耆老，多因攻破父母卦，如今之四運，雷風為其本身五行屬水，水來生木，即為父母，木能生火，即為子息，如玄空挨星之水火一卦，遇有山形水勢，或道路等凶惡之形，沖殘攻破者，即致此症，須從形跡上著眼，方可下斷語，不拘拘于何山何向之本卦五行也。三運亦同此論，何為水火卦，吾弟既得訣，當可瞭解，若至六運，則以乾為本身五行屬金。以土為父母，水為子息，七運同論，八運九運，父母子息，概可類推矣。

      一O六  覆湖南乾城縣所裡鎮文道夫函  丙戌九月二十一日

      道夫先生大鑒，九日函奉悉，鄙著玄空學本義，準預約一部，俟出版後再通知繳款辦法，此次出版，完全為挽救近世誤于章派玄空，當年鄙人亦誤于章氏嫡傳，故民國十二三四年連刊大玄空路透實驗新解三集，以為即玄空正宗矣，及民十八得李師之傳，宛如久夢大醒，始知前著之非，今既知之矣，不得不重行編者，以利來者，尊稱談形勢者不過疑撼兩龍經，講理氣者，不過青囊天玉寶照諸經，其他無可取云云，卻為至論，蔣公雖加以註釋，閱者仍難入門，惟得訣者方能入其堂奧，哲理非通俗之學識，可以無師摸索，即後以抱濟世心腸而關注者，著筆處亦與其他立說不同，非形勢之可以按圖指實也。函詢天玉坎離水火中天過一章，及寶照乾坤艮巽為何位，乙辛丁癸落何言，甲庚壬丙來何地，星辰流轉要相逢一節，此兩節確乎非普通者能詳解，此乃千古不傳之挨星祕旨，坎離真夫婦，曰中天過移帝座者，以今世所稱之章氏玄空，以洛書九數，分運盤山向盤，從掌上分陰陽順逆顛倒挨排之說，似若道似，要知陰陽交媾，乃出于天地才自然，抽爻換象，一再三索，非人力可以勉強，實為挨星之祕旨，即為何位落何宮來何地等等，亦暗示此旨，按二十四山干支八卦為其表，乾坤艮巽坎震離兌八卦為其裡，卦即星，星即卦，故日流傳，世人只知其表，不知其裡，聚論千百年之理氣，自綠于此，將問鄙著後，當可一目瞭然，所云得地兩處主峰，酉龍入首，擬立子午山向，兼向未定，又丑艮龍申未入首開面，當面九曲來朝，擬立艮山坤向，兼亦未定云云，按立向以形局為重，兼左兼右，隨所下拘，世俗兼取論順逆陰陽者，只知其表，不知其裡，皆非正論，玩經旨子午卯酉四山龍，支兼干出最豪雄一節自明，支兼左右之干神，則仍不出支，惟兼左右之支神，則支神各有不同，未則未而申則申，正出不兼則空，萬萬不能也。坤向午向之兼取，總以天然之山水為主，非可亂了斷語也。鄙意如此，質之高明以為然否，需復順請，臺安。

    一O七　覆湖州雙林吳耐紳先生函    丙戌九月二十一日

    耐紳老先生大鑒，十六日函奉悉，上次覆函知已收到，茲將所詢各節分答于後。（1）上次為雙林尊居遇火，原因未明，巽為風一語，朝南宅貼近西方河邊建築。午丁與戌乾方為大斡水，轉折有力，今年丙戍。合成寅午戌三合，九紫年白入中，離宮離到四綠，七月月白八白入中，離宮飛到三碧，與玄空挨星，正合負棟入南離，經云 立見廟堂再煥，所以回祿有所不免，經所謂但看大歲是河神，立地見分明，成敗定斷何宮位，三合年中是，于此可益信矣。（2）今重取合五之水為吉，不拘拘于一二三四宮純屬水，任何一宮有水均吉，取合十五之山為吉，非拘拘于六七八九宮完全要靜也。有任何一宮之山之靜均吉，反之則山水均凶，總之應審其山水力量之大小，以斷應驗之遲速輕重耳。（3）選吉為地理中關係最輕之事，遠不若形勢理氣之重要，普通均用干支四柱，合格成局為吉，與年命不犯沖忌，與坐向亦應輔補通利為吉，若能再用七政天星推論，取其恩用，避其仇難，則更為精密，鄙前刻天星圖，即為此選時候星之用，惟今世間有人行用之天星，大都以當令及時之星為旺，用法正相反耳，識者更屬寥寥，殊為可嘆，世界潮流之所趨，亦無可如何之事耳，需復即請臺安。

    一O 八  覆大冶大王殿李道客函     丙戌九月二十四日

    道客仁弟如而，二十一日覆函諒述，茲將來圖摘復于後。（1）為貴處總圈門巽向，內有居戶七十餘家，巽離坤皆山，水自西南來，抱繞于村後，至艮而去，圈內屋宇，坐向不一，尊宅為丑未兼艮坤，吉宅尚可，函稱親屬在近圈門處居住，巽向二三運家道不利，而男女無故自縊，鄰近亦有多人自縊，甲子四運，將圈門外照牆拆去後，此處居戶無不順利，且子弟聰明多讀書，村千山形如人，周圍小巷如繩索，自縊即在于此，尊論確乎合理。（2）鄰姓小屋，巽乾兼巳亥，坐實向空，坤水經宅前消艮，門前有矮案山兩重，以局勢論，尚屬不惡，函稱其人甚厚道，從前刖家道頗順，最近四五年中，老人既死，少年男亡，婦女改嫁，落水死亡者有之，滿身瘡毒，終年不能起床者有之，家財盡耗，因燐其家長仁厚，特繪圖函請補救辦法，茲按以上二圖推論，玄空理氣之真偽應驗，可以不言而喻，按山居朝西北，為本運陰陽相乘之局，所以諳病百出，今年丙戌，明年丁亥，太歲到向，猶恐不利，急宜將正大門閉而不用，從全宅之東北隅坎宮便門出入，以迎生氣而避死氣，并令將宅後外牆每間開一窗戶，以納旺氣，并將臥床翻裝朝東南居住，即可平安無事，至甲午年起，仍用原大門出人，為六白正局，丁財兩順，急令斟酌辦理可也。復請臺安。

    一O 九　覆南京王酌平函        丙戌年十月十八日

    酌平賢弟如面，管店來函收悉，顧惕生老先生住址，既與府上相近，請將門牌覆知，以便通訊為盼，坊間各經典論陰陽順逆生死，不一而足，最令人難辨，有以形局論順逆者，有以生死論順逆者，已順則生旺，逆則衰死者，即姜註生入剋入，有云生旺之氣為生，衰死氣為剋者，入為內剋為外，入為坐山，出為向首是也。平洋山龍，坐實坐空，作法不同，故有順逆之稱，非從掌上入中順逆飛佈為順為逆之說也。此點最易令人誤入岐途，下文云山以生氣為順，水以死氣為逆，乃理氣零正之作法，最為顯明，二十四山坐實坐空分為兩局，即所謂四十八局也。雌與雄交會合玄空者，此雌此雄，係山水形局之雌雄，非理氣之雌雄也。下句云雄與雌，玄空卦內推者，此即理氣天地水火山澤雷風之雌雄也。關于辨正各經文，均已詳解于本義書內，至遲明年春季出版，今預約者全計只八十部，一俟書款到齊，即當開印，約兩個月即可告成，因印刷工料太高，需一千元方可告成，環境所係，無法籌措，故不得不慎重辦理，雖心急如火，力不從心，將來書印成後，各條經文，自可一目瞭然，今暫置之，據條答之。（6）當今之一卦曰正運，故曰天心正運，一切吉凶，均從此當令之一卦推論，天心即立極之意。全年三百六十餘日，每一花甲有五子，故曰五運，六個花甲為一年，故曰六氣，此法屬于太歲章，叩金龍之用法，每年分為嚴凝溫厚之氣即本此。（8）城門為通氣往來之所，陰陽交媾之門，猶種子與生育之門，即極相似。（9）文風武水，高實為風，低空為水，即零正用法之意，小補往往有弄巧反拙之意，令人如入五里霧中。屾落頭定有一星句，落頭者行龍將結之屬也。到頭者盡結之處也。若落頭屬水，則真而太剛，若屬水體，則屆而太柔，曰到頭要水土金者，水屈士方金圓，則剛氣已化，故能結穴，世云龍貴陰穴貴陽者，亦與此意略同。（11）點位二字，以形勢遠近為言，近則為兄弟，遠則為子孫，發于現在，發于將來是矣。（12）內外生剋已答于第一段，仰庚申之夾，與辛戌癸丑大不同，書載目講云，坎離逢震巽，二七同道，為卦氣可通，言六七一八，則不能而為夾雜矣，按理庚申水雖夾，應發于上元二二運，下元之庚，雖屬為吉，為非正運，其效故輕，非可與上元運同日而語也。又子癸為吉壬子凶者，此句非得訣不能了解也。所以世俗有順子逆子之說，即誤于此句而來，訣日貪狼一路行，故曰為吉，若壬者，上元而取下元之氣也。故曰凶，（上下元非從干支分天人地也）若時當下元初運，則于癸凶而壬子吉矣，此意諒洞澈。（14）尊論確合至理，氣運之消長，隨九氣轉移，故曰貪巨祿文廉武破輔弼一一挨去，世俗論挨星，從掌上貪巨祿一一挨去之說，穫知于此著書立說之難，所謂能為智者道，難與俗人言，非古人之有意誤人，賣原理之難明，乃後人自誤耳。櫥明堂十字，係指結穴言，天心十道，係指山水零正言。（15）辰戌丑未同為四隅之邊沿，易犯出卦，故曰乾坤艮巽夫婦宗，甲庚壬丙曰正向者，此正非單字，經云乙辛癸單行脈，此正與單，不能混為一談，世俗大都以單向不兼為正向者，誤之尤誤矣，下句云取得貪狼者，惟得訣者能明之，否則甲庚正向不兼，何來有貪狼可取，下次來函請詳明之，俾知究一見，玆姑不答。（16）問寅申巳亥句，與上相同，來函時并述之，偕盼。（18）陽脈陰脈，鄙意係山龍平洋之分，平洋當然為陽，而山龍亦有平地結穴老，其脈氣陰陽而剛柔，務必明辨之，夫山龍平地，雖屬陽矣，而其脈線究與平洋不同，萬不以離乎陰脈，若論平洋結穴，脈氣普遍，脈之陰陽剛柔，乘氣作法，稍可變通，不若山龍之最易脫脈也。山鄉敗絕者多，其故即在于此，平洋納氣應驗要重，二者為相地作法，應加注意，不同之異如此而已，愎請臺安。

      一一O 覆安徽靈璧孫一民函       丙戌十月三十一日

    一民先生大鑒，頃接二十七日來函，藉悉一是，按玄空理氣正宗，為千古不傳之祕，識者求之不得，不識者送之不要，古人擇善而授，立誓而教，非無意也。此次出版，完全為流傳正宗，以免湮沒計，介紹三部，為道非為利，非如此不能傳道，恐得之大易耳，識者諒能洞悉，本義出版時，擬將志願得訣者之照片刊入，以免將來混蒙，先生所談各節，確乎合情，地理不公開不隨便授受，古人確有深意，天理地理性理，一理而已，求道確難，得道更難，即以僕而諭，非得李師薪傳，迄今猶迷夢于章說之天心正運也。函稱十餘年暗中摸索，若先生者，正不知何許人也。僕之大聲疾呼，信與不信。聽之自然耳，非強人也。所謂會源圖，可否略示大概，俾知實在，俾辨是非，斷驗不爽，似係正宗，先生昔年通訊，係普通研究，未備正式，且為時不久，既逢國難，故未入室，所稱甲申十年屬四運，甲年十年屬六運者，係末明卦理者之俗談，事理并非如此，茲特略而告之，運之流行一二三四六七八九，以後天為主，故曰用，運之長短，以先天為主，故曰體，如歷這分上下兩盤，上動下靜，陽極于九，陰極于六，故一運坤六斷，三六得一十八年，二三四運各二十四年，餘仿此，挨星奧語八旬，已全備，後人偽造添加八句，子癸并甲申，可發一笑，惟此須立誓而授，蔣公云得訣者自明之，會者一言立曉，即指此訣而言。僕研究數十年，肯將前著自閒者，學有原理，道非私物故也。既知之而不言即為自欺，既言之而不以學道，則為欺人，欺己欺人，必為後人所棄，當今之論是說非，尚其小者耳，僕為章氏外戚嫡傳，相距咫尺，其家學淵源，知之尤詳，公開章說者，又為首先一人，數十年心血，一日拋棄，除非癲狂者有所不能，自掌其頰，世無此痴人也。一切聽之將來，我盡我心是耳，如蒙不棄，除介紹三部本義外，須具原書照片，正式儀文，方得傳授，既承明示，特為明告，以後來函附圖，須註明坐向標記，俾可省目，經云富貴貧賤在水神，易曰吉凶悔吝生乎動，世稱風水者，即動氣之係也。查王姓則民祖墓，于十數年前遷葬，酉卯兼辛乙，坐高田向平田，可稱攀龍，因左方水塘，按圖在丑艮寅方，近而有力，按坐向論，現在四運，本可吉利，然東北水塘有力，不免多凶，長房幼了欠利，過丑寅年平安，又另圖陳太恩祖父母墓，六年前遷葬艮山坤向，坐高山向平田，卦氣尚合，查內水口在離宮，午未年欠利，酉方兌宮有水，乙酉年多事，關于女丁，又張克永父墓，葬于高山下平田內，民十六七年間用事，卯酉兼甲庚，按理氣論，三者之中，惟此為最不合宜，陰陽相乘，申酉戌大歲到向首，以及年月紫白五黃七赤到宮之年，必見凶兆，破財多是非，有怕不免，以上三家評語，按圖略覆，是否如何，後請詳覆，俾知實在，以後來圖，第一要將大小水口有力無力，一 一載明，方易斷驗，特復即請臺安。

    一一一　覆阜審王崇漢函         丙戌十一月九日

    崇漢賢弟如畫，五日函奉悉，值此多事之秋，一切難辨。尊府一帶地方不安，為之更甚，長此以往，任何人均為不安，人也抑數也。不從人心上改革，道德上整頓，而從虛偽上利祿上進取，非治之之道也。易曰道長道消誠然。（1）尊論老父母退休干孟仲季卦一說，足見心得，中男代行事，亦于此中得之也。（2）甲癸中屬雷風一卦，曰貪狼者，與貪狼可同時得運之說也。若以其近鄰之子卯，與未中之貪狼為言者則謬矣，雷風屬三四，如三運取震三為旺龍，巽四勢必在向首水裡，若一交四運，則正神入水中，勢必致凶，所旺不過二十四年，氣運大促，用法理應補救，曰與貪狼一路行者，應在一白當令時，即當收取雷風一卦，以補悠久，毋須至三運，可預先在甲子之十八年中，即可先收先用，故此云云，明此則山澤一卦之補救法，可以反三矣。（3）目講口訣二句，乃以河洛先後天生成合十之理，運會而用之，為支空真旨之綱領，挨星為其條目，證明原理，可無疑議，他如出卦夾雜與清純之分，亦于此中辨之，如壬丙亥巳，與甲庚寅申，雖屬夾雜，而卦氣可通，可以出卦，若乙辛辰戌，與癸丁丑末，則卦氣不通，未可出也。此亦主要之原理，世俗大都不明，故特詳告之，（4）先天八大卦，為天地曠廓之柱石，猶人之有身首四肢也。故曰大玄空，即氣體是也。用于太歲章，排六甲佈八門，推五運定六氣，即本此，他無所用。（5）經云山管人丁，故論人丁之盛衰，全以坐山得脈之大小緩急為斷，太過則剛而為煞，不及則柔而脫脈，均所大忌，至論分房，即以穴之前後左右形勢，氣脈輕重正側為薪，正神作法即在于此，若傍宮之零正，乃關于吉凶悔吝之斷語上揣摩，與人丁盛衰無涉也。（6）顛顛倒是玄空法中之形容語，世俗大都從手掌上順逆飛跳，即謂之顛倒者，真所謂顛倒矣，若章派老是，可發一笑，流行之氣，循環無端，玄空取用之法，全憑流行之氣以為用，山水形勢不一，前後方位未定，作法活活潑潑，無以名之，故曰顛顛倒，章派一字無可用之處，得訣者方能明此，方能信此，若暗中摸索者，恐走遍天下，無一人能信我言也。勢必挨鄙著世後，有心人或能瞭然于胸，然猶豫，函詢面談，恐老天亦不假我年矣，言之不免痛心，一手掩蓋天下，當然有所不能，過我罪我，亦聽之自然耳。（7）著書看筆，往往因當時環境為轉移，有泛論太過者，有闡注大略者，往往有之，況此次闡註各經，正值倭寇侵華之際，看筆每有錯雜之處，哲理原理難盡，闡註無窮，若重加檢點，未免太緊，所以第二次圈點修正後，即作告成，至于文法上之探討，每有不工，或亦難免，惟是深知大綱不錯，尚可自慰，諒知我者定亦原 也。再按辨正青囊各經文，本與詩書易各經典意義略同，闡註本非易事，即以個人前後論，若再作第二次著述，其闡註句語，未必與第一次初稿工拙一樣，其所同者原理與主義是耳，工拙繁簡，則當然有異矣，姜堰王休人亦為及門之一，為人誠厚，刻苦研求，得訣悟徹者為第一人，昔年已將辨正全部闡註告成後，會將底稿寄我複查，將來有會，或亦能付刊，有便不妨通訊切磋，最奇者及門中得傳者，王姓為多，定遠王酌平亦其一也。他如酌平之兄漱六，及大荔王止明，無錫王耀千，三者均在難中作古，殊可惋也。今而後有志研究，得訣而能悟徹者，能有幾人，并不傳也。傳之而毫無心得，亦徒然耳，古云青出于藍，誠不評也。惟冀于今後之來者，豈復即詢近安。

    一一二　覆太倉西涇張子才函      丙戌十一月十六日

        子才賢弟如故，令親張君帶來函稿簿兩冊，收到無誤，出版正在審備整理之中，至遲明年二三月，必能告成，承介紹預約甚感，上次所告目講口訣兩句，為玄空理氣山水作法之大綱領，內蓄河洛先後天生成合十之至理，明此則挨星秘旨，可以完全領會而通之，茲特列圖如次。訣曰坎離逢震巽，艮兌合乾坤，先天為體，後天為用，河圖一二三四生數也。六七八九成數也。一四與二三合五也。九六 七八合十五也。生數宜水，成數宜山，生數宜山，成數宜水，一六三八運，取成數宮水，生數宮山則吉，反之則凶，二七四九運，取成數宮山，生數宮水則吉，反之則凶，約言之，即合五宜水，合十五宜山，合五宜山，合十五宜水也。以洛書合十對待言之，即一宮宜山，則九宮宜水，九宮宜山，即一宮宜水也。上句乃洛書三七二八也。河圖二七同道三八為朋也，下句乃洛書一九四六也。河圖一六共宗四九為友也。此為立向出卦之可通者，若癸丑乙辰，則一八三四為卦氣之不可通者也。世俗于立向，往往有出卦清雜，以及陰陽順于逆子之爭只知從二十四山干支八卦上分辨，玩此河洛先後天原理，明得此訣要旨即不攻自破矣，詳玩之自得。

    一一三　覆湖南資與黃遠詰函      丁亥一月二十四日

    遠詰先生大鑒，去冬出門數月，年底始回，檢得來札，承介紹客戶，均未見有來信預約，敝著須在孟夏得親自校對時，方能成印，各處書款，多未寄到，徵集有待，遲遲出版者此也。斷驗陽宅宅基，以乘氣為主，立宅久替憑此，元運得失，以納氣為主，吉凶憑此。（一）甲房當宅之坤方，納得耳門坤氣，四運吉利。（納氣以床位為立極，房門不論坐向）今以床位與房門論，一納兌凶，一納坤吉。（二）乙房在宅之何位，不論吉凶，查房門在床位之東方，四運吉利，（震巽二宮吉）。（三）丙房在宅之西北方，如西北方宅外有鄰屋者更吉，查房門在床位之東南角，納得巽氣大吉，正西窗口，能少開不用為吉，總之以本運（四運）及二七運論，西宅吉，東宅凶，以一六三八運論，則東宅吉，西宅凶，未知過去應驗若何，門路為動氣，吉凶係焉，猶陰宅之重在水口三叉是也。惟陽宅間間有立極，層層有立極，（樓屋臥房憑此）陰宅則立極惟一，陰陽宅之不同點在此，明乎此理，則判斷二宅，所謂陰陽一理是也，世俗以陽宅另有專書者，不明原理也。復清春祺。

    一一四　覆南京王酌平函   戌子五月二十日及門王休人代

    酌平學兄臺端，頃接華札，敬悉，吾見近況種種，頗有同病相憐之概，代稟，函文，承命再概答稿謹述如次，弟細玩兄之詞意，對于挨星訣窮，似未徹底，弟亦過來人，在昔憤悱之時，亦復如是，來函舉例，一二三四運，旺氣在坎坤震巽，此大金龍之法，且是錯舉，蓋專言山，當云坎艮震乾，專言水，又當云離坤兌巽，方合奇耦順逆，山水分途作法，至于零正二神，不過挨輪洛書流行之氣，舉其數即合挨星為用耳，雖則數本洛書，位置實在子母公孫之內，坤壬乙辰是輔星，艮酉辛成是破軍，山澤對待言夫婦則可，名零正則不可，二運正神在寅午戌酉，零神在坤壬乙辰，七運正神在艮丙辛戌，零神在甲癸申巽，乾坤雖老而退休，二八四六運中，山水一樣取用，毋須替代，太歲法是總名，分而言之有大運值年時序月序之異，大運即修短八運，時序是叩金龍法，年月按十二支三合對沖，兼有紫白飛加等等，研究純熟，自能一以貫之，弟前所貢獻，老師回來，隨即呈核，曾邀許可，今次擬答，亦先稿閱然後繕函，吾兄細玩挨星圖訣，自然妙趣環生，非筆墨所能盡述也，復請臺安。

    一一五　覆香港文咸東街道趙求是函   戊子夏六月十九日

    求是先生大鑒，九日函奉悉，出版事承代擘劃，至深感謝，所擬辦法甚是，今已通函各處同好，再看情形，如有眉目，當立刻開印，紙草字樣，大小式樣，視將來收款多寡為定，無論如何，但求印成，茲再附寄通知一份，乞代發，容友的係昔年舊交，一談即知，茲將答題列左。（一）朝南局向又立午向，交庚午太歲到向，為第一年交運，至民國四十二年為止，至甲午交大白運，第一太歲到向，即運轉大發，其推算法以十二支及運數為主，十二支之各太歲，到所立各山向，為數第一太歲，如以運數論，即如庚午為四運第一年，（為公共一體之轉運）如卯山酉向，則癸酉年為酉向第一太歲到向，其餘各向類推，（二）同一朝南局，初葬旺盛，必尚在一白運，二運變色，四運一落千丈，必係當面離宮有水所致，如朝南立向，向上無水見，其城門在巽言者，四運為巽宮大金龍旺氣，所以四運必發，如交六運，應取乾宮之水為大金龍旺水，如乾宮無大水，其巽宮之水，與時相反，故曰相乘而凶，左屬孟，故及長房，（以朝南論）仲向季（）坐，大埔有庚山甲向，巽宮水口，本是大金龍旺氣大動，當然丁財皆發，孟現目在左邊新葬，尚在四運，至甲午時則變色矣，一切秘論，閱鄙著全部，自能瞭然，以後如欲研究玄空六法之驗不驗，請將任何人家墓圖，及山水形勢詳告，可遙斷吉凶，如大發或大敗者，最易下斷語，或已過或現目，均可瞭然，若論得訣，歷古師訓務必立誓而授，復請臺安。

    一一六　覆南京王酌平函      戊子六月三十日休人代

    酌平學兄臺鑒，二十七日，惠函敬悉，講義云二男三女，各自管事，父母退隱于孟仲季各房，寅申者孟房也。子午卯酉者仲房也。辰成者季房也。寅申為風雷，旺三四運，子午卯酉為水火，旺一九運，辰戌為山澤，旺七八運，此八支中均有父母退隱，故均兼旺二六兩運，同一挨星圖，吾兄知辰戌中有乾坤，而不知有兌卦何也。二十四位中，父母男女，卦卦對待，言零正除水火卦外，皆不對待，蓋風雷山澤天地，數為三四七八二六，皆不合十故也。二運正神在寅午戌酉，零神在坤壬乙辰，不對待也。午為二運正神，指退隱老母言，與酉位同例，吾兄于酉字未提及，何獨懷疑于午也。凡子午卯酉寅申辰戌支中，皆當男女父母并看，自然曉得戌中有坤二兼有兌七，辰中有乾六亦有艮八，申中有乾六又有震三，取戌中坤二與辰中艮八對，午中坤二與壬中艮八對，申中震三與艮中兌七對，巽中震三與戌中兌七對，豈非合十乎，一運正神子未卯巳，零神午酉丑亥，四運正神乾庚丁寅，零神申子辰卯，九運與一運相反，六運與四運相反，兄試將二十四位與卦星數字配成總圖玩索，則三八兩運及全部作法，立時了解矣，大金龍六七八九運，以乾兌艮離為言，仍是山水錯舉，非分途作法，不可誤會，須知此法有奇耦順逆之分，奇運旺水在對宮，種運旺在本宮，故前函有坎艮震乾離坤兌巽云云，至于正零用法，分配山水，實空高低，皆一樣，用水放水得水，乃隨便之說詞，非意義有異同也。玄空妙理，初步研究，真乃千頭萬緒，弟馬齒加長，欲進無力，然就膚淺所得，回思昔日，已不覺啞然失笑矣，兄臺既已知之，并且好之，務必有樂之之時，師云天下無難事，只要用心人，誠哉是言也。

    一一七　覆本市穆伯華函       戊子年七月二十八日

    來函敬悉，按地理形勢理氣，實為吾人應知之常識，凡有學識經驗者，人人能辨之，溯自癸亥冬，得社員尤惜陰先生之介紹，得識令尊藉初老先生，迄今二十餘年，相交如一日，莫逆中可稱首屈一指，即蘇州善人橋福地當年于無意中得之，貢之尊府，令尊到地察看，極為賞識，作為壽域，此民國二十五年春季之事也。概而鳩工興築，為時數月，既告成，翌年中日事變發生，令尊避難內地，闊別十餘年，不料自此永別，古云人生如大夢，誠不誣也。先生善繼善志，殊可飲仰，研究地學，本亦孝道之一，性所相近者，自有興趣，所詢新得之蘇州南鳳凰山賢山，令堂老太太壽地，坐丙向壬兼午子，可稱體用兼得之上吉地，乾宮金龍大動，震宮去水，重重關收，得龍得穴，合于下元局格，而以六白運為最當令，較之令尊福地，更勝一籌，尊府得此兩大吉地，福人福地，于此可見，又詢正神零神各節，零神為水之旺神，正神為山之旺神，此正此零，係指挨星上之零正為言，非世俗之以後天方位論也。此點諒已詢解，至如發之力量大小，全以局格為主，凡逆水逆局者發速，順水順局者發遲而多變，歷觀古今，可以考證，又問山地平洋作法，蔣公山自為山水自為水一語，無論山落平洋，山地平地，山水總是一般，世云平洋以水為龍者，非水即是龍也。乃察水之來去枝幹，以辨龍之止不止，氣之聚了聚也。實則仍以實地為龍也。世之善于山龍者多，而善于平洋作法者少，故古書論山龍平洋，每有兩作法，實則大同小異，無所謂山水也。所以經云山管山，水管水，平洋之山水，與山龍之山水用法，并無兩樣，所異者，乘氣之分耳，專復即請臺安。

    一一八  覆本市鄭法祥函       戊子年八月二十三日

    淦復者，君以業餘研究地學，由淺入深，已見頭緒，殊非泛泛者可能望塵所及，惟對于實地考證，因時間關係，尚待異日，所詢天星選吉，當以謝一國天元選擇辨正為最合法，如冬令，以當令極旺之水孛為難星，火羅為福星，木氣為恩星，土計亦福星，日月四季可用，凡邀吉，當先取干支合格成局，而後再用天星擇其時刻，惟須年月坐向通利後，方可應用，若坐向方位不通者，仍以避之為上，陰陽宅以坐山為主，取及時之恩福星到山守照，或夾照輔照，三合拱照，方為上吉，將鄙著之天星圖，查明通書七政四餘躔度過宮，依次排定于天盤之宮度上，而後將地盤上下相對，查所立之坐山向首，得恩福照臨，合格成局，再看太陽一星，坐于地盤之何方位，于是可知某時刻諸吉星照到坐山，書云候星者，此時此刻，假得古星照山也。至于玄空六法各用法，早經函授，此次本義出版，依次研求，當可更為徹底矣，專復即詢近矣。

    　陽宅  蔣大鴻著錄天元五歌

　人生最重是陽基，欲與墳塋福力齊，宅氣不寧招禍咎，縱埋真穴貴難期。建國定都關治亂，築城置鎮係安危，試看田宅豐盈者，半是陽居偶合宜。

    陽宅為人生居住之所，受氣之關係，與陰地相同，居其所，得其氣，係乎全宅，與陰宅之關係子孫，雖相似而作法不同，不係乎主客，不係乎姓氏，居此則趨，離此則避，非若陰地之雖其子若孫遠離千百里外，其氣仍感應及之也。惟陽基關乎目前，陰宅關乎永久，此陰陽宅之不同點也。宅氣不寧，禍咎在乎居住之人，不論夫屋之業主是甲是乙也。甲住之則甲得之，乙則乙當之，甲乙同一居，則甲乙共得之，隨時可以趨避，隨時可以改修，非若陰地之難于趨避也。都市城鎮，治安興廢，莫不與地清水秀有關，小而至于鄉村田舍之家，豐盈得失，莫不是陽宅合局與不合局之關係，曰偶合宜者，地得其體氣得其用，體則山水合情，用則氣運合時，此其大要也。

　陽居擇地水龍同，不見前篇議論重，但比陰基宜闊大，不爭秀麗喜粗雄，大江大河收氣厚，涓流滴水亦關風，若得亂流如織綿，不分元運也亨通。

    世界各國，陽基之發達者，大都在平洋居多，與陰地之在平洋用法無二，放曰水龍同，語云陰地一線，陽基一片，一片者，氣勢闊大也。非若陰地之要論脈線，乘得生氣，坐得來脈，對得秀峰或圓明之水，陽宅立向，在城市則全以向為主，大江大河。乃水勢之較大者，水大則氣厚，曰收氣厚者，欲上得此雄厚之氣，必取大環大抱，或在枝流之所，其氣必收，故凡大城市，莫不在大小收氣之所，如我國京津滬漢四大埠，莫不如是，水聚則不關乎風，此即粗雄之意，亂流如織錦，為大水收小水，斡水分支之最貴者，如浙之南京，及江蘇之無錫，即如此等模樣，所以人煙稠密，商業繁盛，曰不分元運也享通老，南北東西，各有當令之時期，或盛于南，或盛于北，循環無休，所以不分元運可保永久，水力之關係，于此可知矣。

　宅龍論地水神裁，尤重三門八卦排，只取三元生旺氣，引他入室是胞胎，一門乘旺兩門囚，客有嘉祥難久留，兩門交慶一門休，大事歡欣小事愁。

    陽宅之出人處，或空曠處，即為動處，此處看法，當作水用，氣之流動則一也。三門即前門後門內門是也。後前二門，關乎外氣，凡宅外之道路水口動氣，在此前後門之何方位，即于門簷上立極，將此動氣，收入生旺之處則吉，若值衰死則凶，內門須承大門生旺之氣，即于其主要處立太極，臥房以床位為極，書房以坐位為極，人駐跡之所即極也。有人斯有極，無物即無極，有極即有八方，動于何方，以辨吉凶，宅之吉凶，關乎外局，門之吉凶，關乎內局，內門不論門之坐向，總之動氣而已，大門雖以坐向為重，而收氣之或在前，或在左，與辨內門之收氣無異，惟各有太極耳，樓上樓下，前進後進，各有立極之不同，明乎立極始可分八方，識得三元生旺衰死，方可以言休咎，宅之吉凶，關係全宅，門之吉凶，關係分房，曰一門兩門者，乃以一家為例也。若一宅兩家，則各有不同矣。

　若能門門都吉慶，全家福祿永無憂，三門先把正門量，後門房門一樣裝。

    陽宅之得失，以水道與實地合情與否為斷，水口與來龍，輪值旺氣，即可了財兩旺，入衰運，則貧苦顛連，此為不易之理，若夫門之式樣門之方向，全屬人為，大門為全宅之總氣口，關係最為重要，曰量者，非尺寸之量不量，乃斟酌形勢理氣之合不合耳，後門房門曰一樣裝者，用法與大門本是一樣，不過收得外氣與內氣之分耳，內門管內氣，與內外形勢無關，曰裝者，亦形勢之合不合也。世以游年卦門公尺論宅問者，失玄空理氣之作法矣，不知陰陽宅之結構雖不同，理氣用法則一也。所異者，惟在太極耳。

　別有旁門及側戶，一通外氣即分張，設若便門無好位，一門獨出始為強。

    旁門側戶，與全宅收氣之聚散有關，若在生旺之方，收氣更是，則焉好位，若值衰死之方，不特洩氣，且遭凶咎，陽宅之出入，萬不能以一門獨出為利便，若無古方啟用便門，則不得不用一門獨出耳，格全宅方向，當然以宅之中心為極，世有以正門論極者，惟此看統宅為合理，若論各閒之太極，則不能同日而語矣，世以陽宅較陰宅為難看者，即立極之複雜耳，立極既明，陰陽一理，自易下手矣。　門為宅骨路為筋，筋骨交連血脈均，若是吉門兼惡路，酸漿入田不堪斟。門為動氣之所，路為通氣之道，門有高低大小之分，路有直曲彎環之別，其氣相通，故以筋骨為此，門之大小，當與開架之深淺相斟酌，門大屋小，門小屋大，與氣之收納聚散有密切關係，此等全重目力經驗得來，不特方位理氣之合不合也。吉門即生旺方之門，惡路即沖射之形，凡惡形之路，其氣必太過或不及，雖在吉方，亦為大忌，猶酸漿入酪之不堪斟矣， 故以為喻，于此可知形氣二字之有密切關係焉。

  　內路常兼外路看，宅深內路抵門關，外路迎神並界氣，迎風界水兩重關。

      內路與外路，當然有連帶關係，而于城市為尤甚，外路即大街，內路即小街，外路入口處，猶支水之進口處，曰兼外路看者，來氣之足不足也。若宅居街底，內路之長短闊狹，大小深淺，其形或曲然亦有此等形狀，當與此同論，若宅外極遠之路，則與宅無關，即作界氣論，若近宅之大路，與內街小路連接者，當然迎神論，迎神則有關得失矣，日兩重關者，作兩樣看法也。

  　更有風門通八氣，牆空屋問皆難避，若遇祥風福頓增，若遇殺風殃立生。

      風門，指宅外四面八方，空缺而有風來之處，曰門者，非真有其門，如牆空屋關處，有風來者即是，此指近宅之客屋言，非本身之主屋也。此處有風來，猶水來無異，動氣則一也。不過有形與無形之別耳，世有黃白二氣之說者，即此風與水之別，曰祥風與煞風者，乃理氣中之生旺與衰死，非形跡上語也。用法與水法同論，辨正中已屢言之矣，如上元收得離艮兌之水，即為祥風。收得坎坤震之水，即為煞風，此亦一例也。

  　矗呂高山名橋星，樓臺殿宇一同評，或在身旁遙遠應，能引八氣到家庭，橋壓旺方能受蔭，橋壓凶方鬼氣侵。

      上節以城市鄰近房屋之有空缺處言，本節以鄰近之有高屋言，一缺一滿，一低一高，用法不同，缺處通氣，作水法看，高處迴風，作山法論，一屬陽，一必陰，氣風雖略同，其動靜則有分矣，曰旺凶方者，亦由玄空中分出來，非形家語，形合氣，體合用也。缺處以衰死之星為旺，為祥為吉，高處以當令之星為旺，為祥為吉，反之則為煞為凶矣，形勢之空實動靜，須視理氣之輪值生旺衰死方為斷，收氣之多寡，從形跡上綢繆，受氣之得失，從理氣中探討，此為相宅之大本營，城市鄉村，微有不同，曰不同者，形氣之聚散不同，理氣之作法則一也。若在山鄉，尤當以氣寬為宜，若四山逼迫，尤為大忌，本篇有曰不如澤居榮者，即指氣寬與氣逼之發耳。

　沖橋沖路莫輕猜，須與元龍一例排，沖起旺宮無價寶，沖起凶宮化作灰。

    橋與路，為行人往來之孔道，于城市為尢多，此曰沖者，即沖對之象，若在偏傍，則非沖矣，城市每多對沖橋路之屋，商店林立，無所顧忌，若鄉村則甚少，然沖有太過與中和之分，沖則氣急，中和則氣緩，此氣當與前風門之氣，迴風之氣，情形不同，其用法仍當作水法同論，曰樂宮與凶宮者，即玄空中之生旺衰死耳，如以是上元一運論，橋路在午丁方者，樂宮也。在子癸方者，凶宮也。四六運之在巽在乾，三七運之在震在兌，例雖如此，用法各殊也。惟天動地靜，氣隨運轉，全在乎吾人之知所趨避耳，乘其時而趨之，失其時而避之，證諸已往，當知無價寶與化作灰之別矣，此中玄妙，全在玄空理氣，非世俗之以其他陽宅書論短長也。玄空之作法，陰陽一理，所異者，形式之設計耳。

　宅前逼近有奇峰，不分衰旺皆成空，抬頭咫尺巍峨起，泰山壓倒有何功。

    奇案本為形勢上最秀麗之一物，辨正亦已論列，本節日皆成凶者，其病在於大逼近耳，所以不論陰陽宅，山水用神，高低遠近，須要相稱，乃為合情，不在秀麗不秀麗也。以峰而論，本當配在當令之星上，然近在咫尺，泰山壓倒，猶小人戴大帽，有何益哉。

　村居曠蕩無攔鎖，地水兼門一同取，城巷稠居地水稀，路衢門橋並司權。

    首句是言鄉村之氣，曠蕩不收，曰無關鎖者，非去水口之關鎖與否也。地廣水多，不若城市之巷道稠密也。故地理上之作法，城鄉各有不同，鄉村無街道橋星，故以水為用神，城市雖有河道，而房屋滿佈，屋宇林立，則橋星自見，水道勢必遮欄不見，其與住屋或店堂直接者，厥維街道，故以路衢門橋為重，而以遠而不見之水為輕矣，曰並司權者，城市之路衢門橋，與鄉村之重水道，同樣吉凶也。路衢屬陽，橋星屬陰，實地屬陰，水道屬陽，曰地水者，非地下之水，乃實地空地之地，河水地水等之水是也。切莫誤認，城市所有實地，皆建有房屋，所有水道，皆為屋宇遮欄，故曰地水稀也。此地水二字，當詳加注意焉，其陰陽一理之用法，當與以上各節相同，不外玄空挨星之取得生旺，出得衰死是矣。

　一到分房宅氣移上門恒作兩門推，有時內路作外路，入房私門是握機，當辨親疏並遠近，抽爻換象出神奇。

    本節論分房各語，極有生動作法，鄙前論物物一太極，用于分房，實為至當不易之理，分房二字，可作兩解，主一宅有二三個住房，或三四個兄弟們，前後東西，各人分開居住者，分房也。或一宅住二三家不等，各有各的門戶，亦分房也。曰宅氣移者，各人住屋之方向不同，各戶出入之門路亦異，如中有一路，甲住東問，則路在西矣，乙住西間，則路在東矣，至其外大門共同出入，雖同屬一門，此總門當作兩門推矣，曰兩門推者，偏左偏右之方位，受氣不同也。外門為公共之氣，關係全宅，私門為各房受氣之所，內路作外路者，如房屋四五進，住第一進者，受外路之氣，住第四五進者，受內路之氣，雖為內路，猶外路矣，總之出入私門之路為最重要，受氣之親疏遠近，關乎各住戶各個人之得失，此曰抽爻換象，係移東佈西之作法，非玄空中之抽換，移其門，或移其房進，或移其床位，立極之所既遷移，八卦受氣之方位自變，所以曰出神奇也。識得玄空，自有辨法，玄空即子母公孫三般卦之挨星，已註見青囊全卷，茲不敘述。

　論屋神祠理最嚴，古人營室廟為先。

    寺觀廟字，家堂祖祠，雖關係一境一族各各不同，其形氣作法，與陽宅無異，至其香火之盛衰，僧徒之優劣，子孫之智愚，均有密切關係，先看堂局，再講理氣，凡威靈顯赫，香火綿綿之廟宇，其形局大都幽冥而清淨，若古廟冷落之所，其形局必蕭散而不收，此為形家一定之理，至于理氣，則尚屬其次，若祖祠之與寺觀，形局上微有不同，祖祠則雖屬陰而仍屬陽，當取局氣寬暢開陽為是，若能對得秀峰，向得秀水，功名當科，理所必然，理氣上再能收得三吉五吉，子孫繁盛，香火綿綿，尤其全美。

　夫婦內房尤特重，陰陽配合宅根源。

    內房不一，本節特指夫婦內房者，有夫婦，而後有子孫也。與其他內房為不同，世人往往有生而不育者，或多女少男者，皆夫婦內房門路合不合之關係也。曰陰陽配合者，即收得生旺之氣，配得當運之雌雄是也。曰宅之根源者，以其關乎一宅，主閤家之得失也。了財康富，均係于此，門路之用法，前已說明，關係雖在門路，其主要關鍵，實在乎太極，內房之太極，即為人房處之床位，世人只知門之坐向，不知床位之太極，所以顛倒是非，用法不一，有用陽宅三要，八宅明鏡等書，安床立門者，有用一二三四五假玄空，及六十四卦等，論是說非者，實已不勝枚舉，不知陰陽一理，為玄空理氣中之妙，六法既一，生旺亦無二，陽宅內房收氣，近在咫尺之間，陰宅收氣，關乎八方，二者惟局勢大小遠近之不同，立極之不同耳，如一運時，不論宅與大門及內門之坐向，若入房內門，在床位上收得子癸方之動氣者，人口必是非顛倒，財局必有損無益，猶今四運之收乾亥門動氣者，諸多欠利，戌亥流年，更多破敗，欲驗理氣之真偽，于此辨然矣，若離兌兩宮之門，亦多不利，此為最易試驗之憑證，以資參核，故特附之，以明實在。

　八宅因門坐向空，三元衰旺定真蹤，運遇遷移宅氣改，人家興廢巧相逢。

    八宅者，即四正四隅，二十四山各宅之坐向也。而陽宅大門，往往有騎縫向，如不午不丁不丙不巳之類，皆為空向，又名雙向，大都為安門時失于檢點所致，以三百六十度，分派二十四字，每字闢十五度，門向在七度半者，即犯空向，俗稱空亡向，此等實利于釋道空門為最直，人家則均忌之，青囊雖有雙山雙向之旨，惟陰陽宅收氣廣狹不同，于陽宅則總以避之為是，陽宅之關係，雖云在乎大門，其緊要關頭，實在重局之山形水勢，與時合不合耳，至其門向之是正是空，向為次要，或正或空，均以三元衰旺為定論，合生旺，則正亦吉，空亦吉，不合生旺，則正亦凶，空更凶，向者，全宅之性命，休咎之根源，關係最重，本節運遇遷移宅氣改一語，實為蔣公千古名言，為歷古所未曾道破者，此語實不只陽宅如是論，即陰宅亦何獨不然，惟陰宅立極已定，不若陽宅之有甲去則乙來，乙出則丙來住之之變易，曰巧相逢者，誠有天理人和之旨，在其中矣，宅形門路，古今一仍其舊，宅之造命已定，何來此與彼廢之不同，且宅外山水，當然亦未變遷，此巧，乃其人福運之巧，氣運變易之巧也。形雖未變，天運已轉矣，天運之轉移，玄空理氣中，自有本原可以推求，惟世之講也學者，大都偏重造命，以為陰陽宅之建造，猶人之生年，自幼至老，惟此一命，惟以命限之行運為作用，即如十年前鄙著路透實驗等書，亦皆泥于章氏之學識，常以此為言，不知地理之形氣，猶日用之衣物然，裘雖製于夏，冬季仍可用，葛雖製于冬，其氣乃合乎夏季，陰陽宅之不能作造命論，亦猶是耳，節交春氣，則天地間無往不是春，交夏秋，則燕往不是夏秋之氣矣，不拘拘于修動與否也。今人往往以修動為改換氣運論者，于氣運之原理講，殊屬欠解，於人事心理上講，則自無不可，實則氣運之變換，修動亦如此，即不修動，亦莫不變換，所以鄙為陰宅之換氣，亦出于天然，雖太極未更，受氣福蔭則一也。世人墓地，往往有相隔數代而大發者，此亦運遇遷移宅氣改之道也。

　此是周公真八宅，無著大土流傳的，天醫福德莫安排，休將游年斷時日。

    本節承上文而言之，推原相宅之法，始于公劉遷豳，蔣公得無極真傳，始明玄空之秘，周公相宅之真訣，即易之為道也。皆本玄空大卦，若今世俗所用之天醫福德，游年卦例論八宅者，皆術士為偽造，以混挨星之真旨也。八宅雖以大門為主，而時尚革新，房屋之式樣，代有變易，若今之西式房屋，宅雖南向，其大門大都東向或西向者，用者往往不知所措，以宅向為主乎，以大門之東西向為主乎，用者不一，不知宅向雖出于人為，而八方動靜，乃出于自然，動于南則南，動于西則西，蓋大門為全宅收氣之口，太極在乎宅之中央，南則南而北則北，東則東而西則西，關于大門之坐向實輕，而方位之動靜實重，大門在左，則外氣由左入宅，大門在右，則外氣由右入宅，看大門動氣，在太極之何方位，合得支空當運之生旺一氣則吉，合得玄空當運衰死之氣則凶，不係乎大門之坐向，而係乎入宅之方位也可知矣，總之陰陽二宅之得失，不外動靜二字，曰風水，曰山水，曰雌雄，皆動靜二字，動靜則陰陽，陰陽既判，坐向之輕重，與收氣之輕重，孰為主要，自可明矣，所以鄙之對于西式房屋，並不注重其偏徬大門之坐向，而誠以八方動靜二氣，來合玄空之生旺衰死，以辨吉凶，若舊式屋宇，大門與宅向，類多一線，所以較諸西式房屋之坐向為重，曰向者，乃宅之方向之代名詞耳，西式屋向南，則仍以南向言，向東則仍以東向言，其偏東偏西，偏南偏北之大門，則不拘拘其坐向矣，相宅者，當加注意焉。

逢興鬼絕更昌隆，遇替生延皆困迫。

    此亦承上文說游年八宅之非，日逢興遇朁者，乃玄空中之生旺一衰死也。五鬼絕命，為游年中凶神，生氣延年，為游年中吉星，此吉此凶，實無原理可求，天氣症狀，豈有千古一律之理，玄空理氣中隨時隨地之生旺衰死，實為至當不易之理，聖人所謂一陰一陽之謂道也。八宅吉凶，不係乎游年，而係乎玄空理氣也。明矣。如坎宅游年卦例，以艮方為五鬼方，有門路則凶，坤為絕命方，有門路亦凶，艮坤二宮之宜動宜靜，合于何元運為吉為凶不知也。而玄空中自有一定之理，且艮有丑實之別，離有丙丁之分，各有自然之卦氣，自然之星辰在焉，各有生旺衰死之時令在焉，設如游年所論斷，何以坎宅離門在一六三八運皆順利，二七四九運皆欠利也，順利時安放得宜，亦見凶兆，欠利時安放得直，仍可吉慶，此又玄空中秘中之秘，全在精于理氣者配備用之也。

　太歲煞神若加臨，禍福當門如霹靂，門內間間有宅神，值神值星交互測，此是游年剖斷機，不合三元總虛擲。

    太歲為一年之主氣，如子年在子方，丑年在丑方即是，曰神者，乃主氣到方之代名詞，非真有其神也。經云看太歲是何神，立地見分明，此為斷驗流年之真消息，如年月紫白，亦為流年中判斷之一，世之用游年法判流年，與講三元家判流年，雖同是用太歲，實則用法大不相同，須處處合得玄空，乃有徵驗，世稱太歲吉則動吉，凶則叻凶，上吉字與上凶字，乃指玄空中之挨星吉與凶也。挨星本吉，太歲到方則更吉，挨星本凶，則太歲到方更凶，不特此也。即隨時而在之流行之氣，亦大歲也。玄空中唯太歲用法最繁，總之務必合形合氣，始有應驗，若普通修造動土，此方亦為大忌，此為剋擇中之作法，與玄空理氣中無涉，並此附註，曰門內間間有宅神，此宅神即物物一太極之意，宅神宅星，本是一體，間間有太極，即間間有八方，何方吉，何方凶，玄空中自有自然之安排，得訣者自有分曉，非講游年卦例者，可同日而語也。

　九星層進論高低，間架先天卦數推，雖有書傳皆不驗，漫勞大匠用心機。

    俗有間星層數高低等種種說數，即如陰陽合慕之紫白賦等，言之煞盤，似是而非，不知間數與層數，其數之屬單獨變，屬某卦某數五行等等，毫無原理，且亦毫無應驗，高低層數，用間數多寡，全以收氣之大小遠近為斷，屋高則收氣大而遠，屋低則收氣小而近，間數多則納氣足，間數少則納氣少，深淺闊狹，全以氣之大小，能收不能收為斷，此雖以形勢上著意，然說雖如此，其原質上，實不外乎理氣上之作用，間數不論多少，總以能收得生旺之氣為主，層數高低，亦以收氣生旺為主，與數字絲毫不相關涉也。論間則間間有太極，論層亦層層有太極，東間如此，西間亦然，上下層各間，亦無不如是，惟來路與收氣之方位，各間不同耳，至于層數亦然，惟觀每層收氣之大小與否，上層氣寬，生旺宜氣寬，衰死宜氣微，寬則力大，微則力小，亦即前節樂宮凶宮之分耳，明此則間數層數之有關得失一說，可不言而喻矣。

　山龍宅法有何功，四面山圍亦辨風，或有山溪來界合，兼風兼水兩相從，若論來龍休論結，結龍藏穴不藏宮，縱使皇宮並郡會，只審開陽不審龍。

    此論山居陽宅之作法，末句只審陽開不審龍一語，最為扼要，鄙謂陽宅宜氣寬者，即陽開之意也。平洋不怕受風，在山地則以風為最忌，察其緩急，以辨是非，若在生旺方，亦以受得中和之氣為是，若形勢既惡，若再不合理氣，則其凶尤甚矣，故曰辨風，山溪聚合之所，亦要收得生旺為是，來龍之結不結，不必如陰地之論結穴看法，只要脈氣有力，地面豐滿是矣，若皇都郡會，乃形局之最大者，即所謂垣局是也。與結市鎮村落大同小異，大陽開則結皇都郡會，小陽開則結村落，市鎮之大小，亦由是而定，形家對于結成皇都有垣局之說者，乃形局之有倫有序，為結局之特達者，故以三垣為言耳。

　俗言龍去結陽基，此是時師識見庸，但取陽居禳成福，山居不及澤居榮。

    陽宅與陰宅，微有不同，全以得水為上，脈氣之有無，當然亦為重要，惟山鄉之村落，大都在陽開之水聚處，山屬陰，水屬陽，若山居遲狹之處，陰氣太盛，最為大忌，曰澤居榮者，當然以居平洋地為勝也。然又非拘拘于平洋地也。凡多山之處，大都倚山而居，雖在山鄉，仍當取水之聚處為宜，故此云云。

　陰居蔭骨及兒孫，陽宅氤氳養此身，偶爾僑居並客館，庵堂香火有神靈，關著三元輪轉氣，吉凶如響不容情，參明此卷天元歌，一到人間識廢興。

    陰宅之得失，關係子孫，雖遠居千百里外，影響亦所能及，即所謂親安則子女安也。青囊曰鬼福及人是也。至于陽宅從休咎，則關乎居住之本人，曰養此身者，即指所住之本身也。閤家數口，人人受得此氣，不論異姓同姓，福則均福，禍則均禍，不特久居之房屋有關得失，好偶爾僑居之客館，雖為臨時駐跡之所，亦大有關係，庵堂香火之盛衰，前節已言之矣，明乎三元理氣各法，吉凶禍福，了如指掌，一到人家，便可知得興廢，玆為學者便于斷驗起見，聊舉一例于次，如有東西南北十字斡河，或街道一條，其東西南北之四角，均為屋字，坐向如一，吉凶得失，各有不同，受坤氣者，得力于二七四九運，受艮氣者，得力于一六三八運，受巽氣者，發于二七四九運，受乾氣者，發于一六三八運，此為外局之得失，至其內六事，又當別論，請試之于陰陽兩宅，驗乎否乎，當知玄空六法之得。

    　玄空秘旨 目講禪師著錄天元五歌

　不知變易；但知不易，九星八卦皆空，不識三般。那識兩片；凡屬五行盡錯，顛之倒之，轉禍福於指掌之間，左挨右挨，辯吉凶於毫芒之際，一天星斗，運用只在中央，九曜干支，旋轉由乎北極。

    首節概論玄空理氣之旨，活活潑潑，曰變易者，玄空中之九星八卦，皆由二五妙合，抽爻換象中變化而來，世人但知先後天不易之呆方位，論其生旺衰死。以言吉凶，不知玄空中真正之原理，曰九星八卦皆空者。夫九星八卦，務從玄空中化生而出也。名雖相同，位次不同，五行亦隨之而不同也。二十四山之干支八卦，雖各有五行，而玄空中之作法，並不以二十四山之干支八卦論五行，曰玄空中自有九星八卦之五行在焉，識得三般，再識兩片。變易與九星八卦之五行自知矣，曰三般者，即一四七之水火風雷山澤也。曰兩片者，即雌雄山水，及上下元之兩片也。三般與兩片，皆從顛之倒之左挨右挨中出來，看顛倒左右，乃玄空中作法之發語，變易之至理名言，乃極形容活潑之氣概，猶先天之乾在正南，後天之乾在西北，而玄空中變易之乾，並不以正南與西北作乾卦論也。既不作乾卦論，則八卦九星五行，並非武曲，并非屬金矣，此所以云盡錯也。曰皆空也。若章氏等以洛書九數人掌顛倒挨排，即名之曰玄空者，真空真錯矣，中央即北極，為天地之樞紐，故玄空作法，莫不由中央立極一星之主宰，天氣無一息之停留，後天為流行之氣，隨氣主政，各有立極主宰之時，生旺衰死由此分，吉凶禍福由此辨，二十四山干支八卦，不外乎九星，惟廉貞一星。各隨主宰之一星為星，有其名而無其實，二十四為八卦之代名詞，曰子曰甲，非水非木，此所以玄空八卦為千古最寶貴之作法，明乎辨正統篇之旨，其義自明矣，本篇為其作法中之秘旨，故特摘錄之，以資考徵。

　夫婦相逢於道路，卻嫌阻隔不通情，兒孫盡在於門庭，猶恐凶頑非孝義。

    本節以人事喻玄空挨星之得失，上二句言雌雄與山水之不相見，下二句言雖相見而不合情，有形無形之配不配，無形有無形之合不合，合情而兼能合時，始合作法，反此則阻隔凶頑矣，無形之合不合，在乎得訣，有形合不合，在乎經驗，二者兩全，方可以談形氣，經云因形察氣，以立人紀者此也。

　卦爻雜亂，異姓同居，吉凶相並，螟蛉為嗣。

    卦爻，即玄空中之卦爻，雜亂可分形氣兩說。形之雜亂，為山形水勢雜亂無情，氣之雜亂，即如寶照所論各點，雖以後于之卦位，及二十四之疆界為言，實則仍本玄空卦而言，若山水出卦，既犯雜亂，再兼坐向不得生旺，或干支再犯出卦，自有異姓同居之兆矣，吉凶二字，亦形氣兼言，曰螟蛉為嗣者，氣合生旺而形為衰死也。或龍凶而水吉，亦有此應，如上元一運，貪風弼水，本為雌雄相配。而來龍脫脈，或脈氣受傷，亦有此應，他運類推。

　山風值而泉石膏盲，午酉逢而江湖花柳，星連奎壁，啟八代之文章，胃入斗牛，值千箱之玉帛，雞交鼠而傾瀉，必犯徙流，雷出地而相衝，定遭桎桔。

    凡吉凶斷驗，處處不脫形氣二字，形要合情，氣要合時，已屢言之矣，本篇稱玄空秘旨，亦莫不若是，曰玄空者、須合得玄空中之八卦九星，乃可以言得失也。艮為山，巽為風，人人知曉，惟此艮此巽，非先後天之呆方位，乃四正四隅中卦卦有艮與巽也。此艮此巽。自有一定之位次，非若章氏天心正運之顛倒錯亂之定艮定巽也。本篇所舉各卦位，皆指玄空挨星中之卦位言，閱者宜審察之，艮為山上也。巽為風入也。艮巽得令而值水，失令而值山，即出山林隱逸不求聞遠之士，午屬離，離麗也。兌說也。屬兌得令而逢水，失令而逢山，應出江湖花柳之輩，午酉雖以後天之地卦言，其應驗實則仍指玄空中之離兌為證也。上句山風亦然，即本篇全部所指，亦無不皆然，說凶以失令言，說吉以得令言，此為斷驗之橐籥，閱者當明辨之，星屬丙，奎屬辛，壁屬戌，指玄空之破軍為言，曰啟八代之文章者，以下元初運之龍法言之也。胃屬酉，斗屬丑，牛屬癸，指玄空之右弼為言，曰積千箱之玉帛者，以上元初運之水法言之也。此中惟牛宿宮度，雖屬癸而仍為丑之宮度，故仍以離卦右弼為首，不可不辨，雞為兌，鼠為坎，若失運而有傾瀉之水，必犯徙流，震為雷，坤為地，若失運而有相沖之形，定遭桎誥，其旨全在乎山水之形象。及玄空八卦之本性為斷。昔章氏解本篇處處以一二三四五之九數，山向盤之會合，及流年紫白之飛佈疊臨為斷，實非玄空之真旨，除章註外，以玄空真旨解釋秘旨者，殊不多見，此所以令後人更難捉摸也。

　火若剋金兼化木，數經回綠之災，土能制水復生金，定主田莊之宮，木見火而生聰明奇士，火見土而出愚鈍頑夫，無室家之相依，奔走于東西道路，鮮姻緣之作合，寄食于南北人家。

    火為玄空之離卦，其性炎上，曰剋金者，以其旺盛之時為言也。曰兼化木者，有形之象也，得令而見直形之水，自應數見回祿之災矣，土為玄空中之坤艮，其性厚重，曰制水者，亦以其旺盛時為言也。曰復生金者，見圓整有形之象也。得令而見圓整之山，先令而見圓整之水，田莊之富可必矣，木為玄空中之震巽，得令而見尖秀之峰，定出聰明奇士，火為玄空中之離卦。得令而見土形之山，火土頑鈍，故出愚夫，下四句，皆言用失其用，體失其體，故有奔走東西，寄食南北之兆。

　男女多情，無媒灼而為私合，陰陽相見，遇冤仇而反無情，惟正配而交，有夢蘭之兆，得干神之雙至，多折桂之英。

    男女即陰陽，山水不正，猶男女多情，是以形勢言，若立向再差錯，自有私合之徵兆，陰陽相見，係指形氣二者而言之。既云相見，理應召吉，曰遇菟難者，氣合而形惡也。下句曰惟正配者，乃形氣各得其宜之謂也。又曰得干神之雙至老，干支八卦，前後左右，各得其宜，即寶照支兼干出之義，折桂乃不出卦之應，如此方為盡善。發生本家，自可必矣，本篇曰玄空秘旨，只可意會，不能言傳，老于巒頭理氣者，乃可以語此。

　陰神滿地成群，紅粉場中作樂，火曜聯珠相遇，青雲路上逍遙，非類相從，家多淫亂，姻親相合，世出賢良。

    水本屬陽，歪斜不正之勢也。若不正之水，佈滿目前，再遇挨星之陰神，自有紅粉場中之兆，尖秀之峰曰火曜。曰聯珠相遇者，尖峰如聯珠之排列于前也。有此秀峰，金榜佳名，自可必矣，上四句係指形言，下四句係指氣言，有是形，再合是氣，方有應驗，非類相從，係指失時言，姻親相合，係指得時言，古人教人，處處不脫形氣，恐人們于一隅，故特詳列之。

　負棟入南離，立見廳堂再煥，驅車朝北闕，時間丹詔頻來，全無生氣入門，糧蹇一宿，會有旺神到穴，富積千箱。

    負者值也。見未有形之象也。棟者硬直之木形也。若有硬直之山水。正當玄空失令之離卦，木來生火零正相反，回祿不免矣，驅者亦輪值之意，車者形圖之金象，若值玄空得令之坎卦。金來生水，一白為魁首文章之星，得體得用，科名運中，可預卜矣，上四句形氣合言，下四句專論玄空理氣，若能將生旺之氣撥入山上，衰死之氣撥入水裡，再能直達補救，各得其直，玄空之秘旨得矣，章氏以三九相會為負棟入南離，六一相會為驅車朝北闕，似是而非，語云君子可欺以其方，實非玄空之旨也。

　相剋而有相濟之功，先天之乾坤大定，相生而有相凌之害，後天之金木交併。

    本節暗示玄空之秘旨，不係乎五行相剋相濟相生相凌，乃係乎各乘生旺是矣，如撥水入零堂，正神正位裝，論其五行，則雖相剋相凌，而仍得相濟相生，反此，則其五行雖相濟相生，而所見事實，則仍相剋相凌矣，先天曰乾坤大定而生六子，無體而為有體，後天自戴九履一，左三右七，而流行不息，無用而為有用，一生一成，為用不二。此河圖之所以一六共宗，二七同道，三八為朋，四九為友，奇耦相通，不係乎五行之生剋也明矣，如一運取離水，六運亦取離水，故曰共宗，豈論五行之生剋歟。

　木傷土而金位重重，禍須有救，火制金而水神疊疊，災亦能禳，土涸水而本旺無妨，金伐木而火熒無忌。

    本節以下五節，皆言五行自然之理，生剋制化，不特地理上如此論斷，即人生五官五體，醫藥上科學上，亦莫不皆然，地學上五行，巒頭以山水之方圓曲直形象言，理氣以八卦之五行言，世俗論此者多矣，有以二十四山之干支八卦。與山形水勢之體態方位論短長者，有以九星飛佈九宮。與形勢方位論生剋者，不勝枚舉。皆非玄空之旨，如曰木傷土而金位重重者，如二八運為土旺之令，二運坤宮不動，而巽宮反動，兌宮大動，雖為將來之氣，可救當令之土，如八運艮宮不動，而震宮反動，兌宮乾宮亦動，旺宮雖無力，而零神得水，仍可召吉，此即所謂禍須有救也。其他類推。

　忌神旺而制神衰，乃入室以操戈。吉神衰而凶神旺，直開門而楫盜。

    下句語巽而意同，如上元一運弼風貪水，二運巨風輔水，三運破風祿水，一之貪弼均風而無巨水，二之巨輔均風而無破水，三之祿破均風而無文水者，即此類也。（此九星，係方位之代名詞，非玄空挨星之九星。）

　重重剋入，立見死亡，位位生來，連添喜氣，不剋我而剋我同類，多出鰥寡孤獨之人，不生我而生我家人，定出俊秀聰明之士。

    重重即位位，如陰宅之水口來龍，處處不得生旺之氣，陽宅之隨間論間，內外六事，均得衰死之氣，或均得生旺之氣即是，其曰剋曰生者，非五行之生剋，乃玄空之生旺為生，衰死為剋也。世人泥于五行之相生相剋者誤矣，如來龍已得生旺，城門水口亦得生旺，遠峰遠朝均得生旺，大門收得生旺，內戶又得生旺，此即位位生來之秘旨也。曰同類者，與本運當令一星同為一類也。如水火則除坐向之當令一卦外，傍六宮亦同有水火一卦也。同類為當令之氣，家人為將來之氣，如水火之以乾坤山澤為家人即是，曰剋曰生，即山水有形之象，與玄空卦無形之氣，用得用失也。如一運之子午，山水已各得其宜矣，而傍宮之卯酉亥已丑末各卦，山水為何如，天地山澤各卦之山水形勢，又為何如，處處分辨清楚，則其得失，瞭如指

掌矣。

　為父所剋，男不招兒，為母所傷，女難得嗣，後人不肖，因生方之反背無情，賢嗣承宗，緣生方之端拱朝揖。

    乾坤為六子之父母，六子又為六子之父母，玄空中各有父母子息，非拘拘于乾坤也。曰剋曰傷者，亦非拘拘于五行之剋制與否也。子息卦純得衰死之氣，即謂之所剋所傷，此以理氣言，若子息卦脈氣受損，或水勢沖射，亦可謂之剋傷，此以形勢言，二者並重，上句言剋傷之凶，下句言完整端方之吉，所謂父母子息，皆從三般卦之玄空中來，非俗說之父母子息也。曰反背曰端方，皆以形言，曰生方妤生位，皆以卦言，有其形，合其氣，斷驗之旨得矣，如一運以乾為父，坤為母，坎山而得子水，為父所剋也。離向而得午案，為母所傷也。坤壬乙辰，午西寅戌，為其子息，察形勢之有情無情，知後嗣之賢不肖矣。

　我剋彼而竟遭其辱，為財帛以喪身，我生之而反受其殃，因產難而致死。

    太過等于不及，衰死之星，撥入水裡，謂之生入，生旺之氣，安在山上，謂之生入，若有形之山水，強弱差別等，即有太過不及之弊，水強山弱，我剋彼而竟遭其辱也。水弱山強，我生之而反受其殃也。強弱雖如此言，然終必以形勢之狀態美惡為斷，本節曰喪身致死者，當憑陰陽雌雄活看，非拘拘也。形善則未必死喪也。太過而形惡者則然矣。

　腹多水而膨脹，足見金而蹣跚，巽宮水路躔乾，主有吊樑之厄，兌位明堂破震，定主吐血之災，風行地而硬直難當，室有欺姑之婦，火燒天而張牙相爭，家生悖父之兒。

    坤為腹，得令而多水，或非零神而多水，應主膨脹，震為足，如兒破碎之山形，當主傷足，巽為繩索，乾為首，水路巽，山乾，應主吊樑之厄，此非大水，必為乾流之小水，猶繩索之大小，當可辨其行用之得失，兌為澤屬金，主肺，曰明堂，破震老，震為肝屬木，主血，明堂吐血，巽為風，坤為地，有硬直難當之形，巽為長女，坤為老母，故有欺姑之婦，離為火，乾為天，離屬子息，乾為老父，有張牙相鬥之形，即生罵父之兒，木強剋土，火強制金，故有是應，以上所舉卦位，全是指玄空卦而言，非地卦之呆方位也。切莫誤認，總之凡斷驗吉凶徵兆，須兼形兼氣兼理而言，本篇所舉，亦其大概耳，學者一以貫之可也。世人往往讀本旨而不明玄空之秘，大都以先後天之呆方位論短長者，可發一笑。

　兩局相關，必生學子，孤龍單結，定有獨夫。

    本節之兩局與孤龍，完全以形局言，兩局指水口言，如敝曾祖母墳，九運辛乙酉卯局，坎艮為水口，坎遠而艮近，遇辛丑丁丑，已丙生 子，此亦一養也。孤龍單結，係指龍身瘦狹言，外無護砂，故其驗如此。

　坎宮高塞而耳聾，離位傷殘而目瞎，兌缺陷而唇亡齒寒，艮破碎而筋枯臂折，山地被風吹，還生瘋疾，雷風因金死，定主刀兵。

    坎為耳，離為目，兌為口，艮為手，均指玄空卦位言，非後天之呆方位，高塞即蔽塞不通之形，均以失令時言之，故有耳聾等各症，曰傷殘者，指破碎尖矗之形言，曰缺陷即凹缺之形，破碎即山形水勢之破碎，此等形象，見于某卦位，即發生某症象，為斷驗一定之理，艮為山，坤為地，曰被風吹者，乃形局之缺陷受風，非巽為風之為風也。與艮破碎腹多水之斷語不同，卦雖相同，形局不同，所以病症各異，震為雷，巽為風，五行均屬木，曰因金死者，剋之太過也。非章氏之七三七四即雷風因金死也。此金即形局之破碎高矗，如當三四運木旺之時，玄空之兌七卦位，及乾六卦位，理應撥入水裡，反值凶惡之峰巒，或尖矗之屋宇，如是則金氣大盛，木氣受制，應主刀兵之厄，形氣之應驗有如此，務從玄空中之八卦情性，形勢上之美惡，互相參合，則百無一失矣。

　家有少亡，只為沖殘子息卦，庭無耆老，都因攻破父母爻。

    本節之子息卦，父母卦，乃是玄空中之妙理，八卦各為子息，各為父母，一九以乾坤為父母，上節已言之矣，二八三七四六，各以雷風水火山澤為父母，可不言而喻矣，以所立何山向，看沖殘攻破之山形水勢，輪值何卦位，即可知其得失，如現值四運，山澤為其祖，風雷為父母，後天之乾巽兩卦為大父母，傍卦之風雷為其子息，傍卦之天地水火山澤，則為其子息之子息矣，此層須明乎玄空挨星，得方可以語此，否則殊難了解，經云因形察氣，因氣求形者，可知形氣萬不能分離也。世人大都明乎形之應，不明乎氣之應也。形氣合一，乃可以談地學、秘一曰乎哉，章氏以洛書九數翻天倒地名曰玄空，真上空矣。

　漏道在坎宮，遺精洩血，破軍居巽位，顛病瘋狂，開口筆插于離方，必落孫山之外，離鄉砂飛於艮位，定亡驛旅之中。

    漏道即直瀉之去水，坎為水，屬腎經，男主遺精，女主洩血，破軍即破碎之山形水勢，巽為風，值衰死之時，即主顛病，開口筆俗名煙囪，離為右弼，亦文章之象，如玄空之離位輪此，必主落科無名，剪云耳聾目瞎，此云名落孫山，乃形之不同，所以應驗各殊，學者心領神會，自可了了矣，離鄉砂即反弓砂，曰艮位者，艮為山屬道路，故亡驛路，玄空斷驗，本篇亦舉其大綱，務由活活潑潑，隨機應變，參合形勢理氣，非拘拘也。世之讀本秘旨者多矣，大都以後天之呆方位論斷，以眩聽聞，識者寥寥，實屬可哂。

　金水多情，貪花戀酒，木金相反，背義忘恩，震庚會局，文臣而兼武將之職，丁丙朝乾，貴客而有耆耄之壽，天市合丙坤，富堪敵國，離壬會子癸，喜產多男。

    本節以下，又為玄空秘中之秘，金水五行相生，本金五行相剋，似為情理之常，要知地理即性理，務必神機引會，悟徹玄微，始克得其意，語云十年應下，誠不誣也。又云能以大規矩，不能使人巧，于玄空學為尤甚，金水係示玄空卦之兌坎言，本金係示玄空卦之震兌言，曰多情與相反者，係形勢之體態，有此多情之水勢，相反之山形，自有此應，多情之體態，大都屬水，相反之情勢，則山形水勢均有之，震則卯，屬武曲，庚屬文曲，日會局者，形氣兼言也。如六運之卯龍庚水即是，如辰龍乾水，子龍了水等亦通，四運反是，亦可同論，丁乾之玄空，同為一卦，以一六運為言，乾龍離水，離龍乾水，乾為至剛之氣，至貴之象，離為先天之乾，兩乾並收，故有耆耄貴客之兆，經云乾山乾向出狀元，亦即此意，艮為天市，坤壬乙與艮丙辛為真夫婦，是以二運為言，丙龍收得壬水，艮為左輔，更合上元之補救，前云土能制水復生金，定主田莊之富亦即此富堪敵國之旨，前後一貫，離壬會子癸，係指水火一卦之玄空言，地卦之水火，又合玄空之水火，又為玄空之兩大父母，多男之應必矣，是以理而言之，有是理，再能合得自然之形，兩者俱全，乃有是應，即所謂用無合格不靈是也。目講師雖未道及，玩全篇言體處可知之矣。

　四生有合人文旺，四旺無沖田宅饒，丑未換局而出僧尼，震巽失宮而生賊丐，南離北坎，位極中天，長庚啟明，交戰四國，健而動，動非佳兆，止而靜，靜罔不宜，富並陶朱，定是堆金積玉，貴比王謝，總緣喬木扶疏，辛比庚而辛更精神，甲附乙而甲益靈秀，癸為元龍，壬號紫氣，昌盛各有攸司，丙臨文曲，丁近傷官，人財因之耗乏。

    本篇之言四生四旺，係借用三合長生之十二支，其要並不在四生四旺，乃暗示寅申已亥與子午卯酉支神之性理耳，經云金枝玉葉，與此同為一例，曰合沖者，即形勢之合與沖也。一發文人，一發田宅，自有一定之性理，丑末為成始成終之氣，曰換局者，係形氣兼言，須有禿發圓光之山形，合得衰死之氣，乃有僧尼之出，否則男女好佛，亦一應驗也。震為雷，好勇鬥狠，故主出賊，巽本為文曲，失其用，即為乞丐之人，曰失宮者，失其時而兼有探頭之形，方有是應，南離北坎之八句，係暗示玄空卦抽爻換象，二五妙合之至理，後天之坎離，即先天之乾坤，後天之震兌，即先天之坎離，皆為玄空之父母卦，健動止靜，為地學形氣之作法，有形之雌雄，無形之陰陽，自有相互相應之妙理，故此云云，致富由于水之蓄聚，故曰堆金，發貴由于秀峰，故曰喬木，一言水主財祿，一言山管人丁，富貴貧賤，由于山水上分明，不言而喻矣，以下辛庚甲乙癸壬丙丁八干，乃言卦氣之須要清純，若能清純不雜，則其昌盛各有攸司，末句二干，即卦氣夾雜之弊，若丙而雜巳，丁而雜未，則人財因之耗乏矣，本節與寶照所列干支八卦之方位理氣，息息相通，閱者參考之，方知目講與楊公，同為一派無疑矣，本節乃言玩山觀水，須有一定之主張，玄空理氣，與方位理氣，尤為研究地學者，所當加意焉。

　見祿存，瘟慌必發，遇文曲，蕩子無歸，值廉貞而火災頻見，逢破軍而身體有虧，四墓非凶，陽土陰土歸剪裁，四生非吉，卦內卦外由我取，要知禍福因由，妙在天心橐籥。

    本節又為玄空秘旨中精密作法，曰見曰遇，曰值曰逢，皆為活動之詞，玄空六法中之太歲一法即此，純以流行之氣言之，年月紫白，與玄空八卦，互相參合，以斷吉凶，見祿存而曰瘟慌，遇文曲而曰蕩子，值廉貞而曰火災，逢破軍而曰身體多病，此為八卦九星固有之情性，他如貪巨武輔弼，亦各有情性之剋應，雖未盡列，可以易理類推之矣，然必兼形兼氣兼理而察之，始有應驗，此為地學中不易之至理。學者務必辨之，本節又曰四墓，乃借示辰戌丑未之四支，非在乎墓不墓也。與上節言四生四旺同，乃文詞之假借語耳，不可不明，辰戌丑未，並非無吉，寅申巳亥，並非無凶，全在雌雄配合，陰陽得宜，其曰陽土陰土卦內卦外者，非重支辰之五行，方位之出卦不出卦，乃示玄空中之陰陽，玄空中之卦內卦外，曰歸剪裁由我取二語，可知玄空理氣中，自有一定之作法在焉，其網為六，其目則不勝枚舉矣，結語歸重在天心橐籥一語，可謂明白暢曉矣，然世之明乎天心者，能有幾人，先師歷有例戒，得師得人，又須立誓而授，良有以也。養吾于十年前註辨正新解時，因事未曾將本秘旨詳解，當時皆宗章氏直解，用洛書九數之顛顛倒下筆，十年以後，得遇李師傳授玄空真法，始知章派之非，否則本篇亦不免仍以洛書人數下註腳矣，（今茲復將辨正全部用玄空六法註解者，聊盡前註之非，並以貢後之好窮研立空學者耳，五歌之山龍平洋等篇，因無關重要，故擇要註此陽宅秘旨兩節，並此附註。）

